
Dos polis a apela 



E dos di e tres polis cu a keda condena pa accion ilegal, a 
apela nan sentencia. Nan ta e pareha E y A.,haya culpabel 
di menasa un ciudadano cu arma y drenta su cas sin per- 
miso. No ta conoci si e otro polis envolvi tambe lo apela. 

Lesa mas riba pagina A5. 


Sin decision riba 


Venezuela 



Comision fiho di Relacion di Reino a reuni riba e declara- 
cionnan recien di e presidente Venezolano Nicolas Maduro 
pero no ta tuma un decision ainda. Mientrastanto Marina 
Real ta desmenti cu e actividadnan recien na nos costa tin 
algo di haber cu e situacion. 

Lesa mas riba pagina A3. 



mas hotel 



Segun e plannan cu minister di Turismo a presenta pa Camara di Comercio lo tin mas proyec- 
to di hotel planea pa Sero Colorado, banda di esun di Bahia Principe. Esaki lo nifica mas o 
menos 2500 camber di hotel. Lesa mas riba pagina A8. 


Arubanita lo cambia completo 



Minister di Enseñansa a duna e ultimo desaroyo pa cu e situacion na Colegio Arubano. 
E scol Arubanita cu Colegio ta uza pa duna les, lo haya un renobacion asina drastico cu 
solamente e murayanan ta keda lanta. Den e edicion aki sindicato Simar tambe a reacciona 
riba e situacion. Lesa mas riba A4 y A7. 



Cuminsando cu 4 florin, bo por gana e suma grandi aki 

Pronostico di tempo 


Masha poco nubia 

ORANJESTAD - Pro- 
nostico di tempo ta indica 
cu tempo ta masha poco 
nubia. Temperatura max- 
imo ta 32° grado y temper- 


atura minimo ta 26°. 

Tempo pa mainta: Poco nu- 
bia. Maximo: 32. Heatindex 
te 36°. Indice ultravioleta:!!. 


Biento di oost alrededor di 19 
nudo cu rafaga di 29 nudo. 

Tempo pa anochi: Poco 
nubia te parcialmente nu- 


bia. Leve posibilidad di awa 
despues di madruga. Biento 
di oost alrededor di 17 nudo 
cu rafaga di 27 nudo. Posibi- 
lidad di awa menos di 20%. □ 


Tambe lo expande pa warda material 

Dak Graf van Zinzendorf den renobacion 

SAN NICOLAS - E dak 
di Graf van Zinzendorf 
Kleuterschool na San 
Nicolas lo haya un reno- 
bacion completo. 

Esaki minister di Enseñansa 
ta informa. E1 a firma e doc- 
umento fmal pa duna apro- 
bacion pa e proyecto aH cu 
tabata riba mesa pa basta aña, 
caminda e scol a muda un bi- 
aha caba te bay bek nan scol 
mirando cu e proyecto no a 
wordo ehecuta. 

E mandatario a enfatisa cu 
despues di su bishita na e 
scol aki el a haya informa- 
cion di algun otro aspecto cu 
esunnan encarga cu e scol aki 
lo kier mira cambia tambe. 

Mirando cu ya e proyecto ta- 
bata riba mesa, e pregunta a 




bin si por incorpora esaki den 
e plan. 

Originalmente e unico parti 
di e scol cu lo a keda renoba, 
lo tabata e dak. Pero despues 
di algun reunion a logra tam- 
be pa por aloca algo extra pa 
por incorpora un expansion, 
un espacio cu ta necesario pa 
warda material cu tin actual 
na e scol, sinembargo no ta 
esun di mas adecua. 

“Mirando cu ta trata di un di 
e tantisimo scolnan cu dak cu 


no ta den un estado adecua 
pa duna les aden, mi a sinta 
cu DOW y tur instancianan 
concerni pa sigura e proyecto 
aki wordo ehecuta mas lihe 
posibel”, segun e minister. 

E ta bisa cu ora el a asumi su 
posicion, el a bishita tur scol 
y traha un lista di prioridad. 

“Tin varios reto pa loke ta 
trata fondonan disponibel, 
pero nos lo haci tur posibel 
pa saca mas cu por for di cada 
florin.” Q 


Pelea 
atrobe na 
EPB Hato 

ORANJESTAD - Dia- 
mars tabatin un pelea 
grandi cu a tuma luga na 
EPB Hato. Varios unidad 
di polis a bay e scol den 
oranan di merdia unda a 
topa cu un grupo grandi 
di alumno. 

Polis mesora a sinta hala 
tur e gruponan for di otro 
y a core cu mayoria di e 
muchanan dilanti di e scol. 



No ta prome biaha cu tin vi- EPB na Aruba. biaha e problemanan ta cum- 

olencia na e scol aki sea otro E scolnan ta grandi y hopi insa pafo di e scol. Q 

Comision fiho no a tuma decision ainda pa cu situacion Venezuela 



ORANJESTAD — Comis- 
ion fiho di Relacion di 
Reino a reuni antayera 
pa delibera riba topico di 
declaracionnan recien di 
presidente Venezolano 
Nicolas Maduro. Segun 
presidente di e comision 
Rene Herdé no a tuma de- 
cision ainda. 

Mientras tanto vocero di Ma- 
rina Real ta desmenti cu e ac- 
tividadnan recien na nos cos- 
ta pazuid lo tin algo di haber 
cu e situacion na e pais bisiña. 

Sr. Herdé ta declara na Bon 
Dia Aruba cu antayera tabata 
tin un reunion di comision 
fiho di Asunto di Reino y 
Asunto di Exterior. “E unico 
cos cu nos a palabra riba e 
tema di Venezuela ta cu nos 
ta bay busca informacion a 


corto plaso riba e tema aki. 
Awor aki mi ta haciendo 
esey.” Segun e no a tuma de- 
cision ainda riba ken e comis- 
ion lo bay yama pa duna mas 
informacion. “Tin posibili- 
dad di papia cu Directie Bu- 
itenlandse Betrekkingen, 
minister di Asuntonan gen- 
eral, Veiligheidsdienst Aruba 
of ministerio di Asuntonan di 
Exterior di Hulanda”, asina 
e presidente di e comision ta 
duna di conoce. 

Lider di PDR, Andin 
Bikker,cu tambe ta forma 
parti di e comision ta duna di 
conoce di su banda sinembar- 
go cu lo bay yama gobierno di 
Aruba pa duna un splicacion, 
probablemente den siman 
cu ta bin. Bon Dia Aruba a 
publica ayera declaracion di 
sr. Bikker cu con cu bay bin 


Aruba tin autoridad propio 
riba su espacio aereo. Presi- 
dente di Venezuela Nicolas 
Maduro lo a declara reci- 
entemente cu despues di un 
supuesto atentado fracasa cu 
avion riba su palacio, Ven- 
ezuela lo ta dispuesto pa de- 
fende e pais te hasta riba teri- 
torio aereo di Aruba, Boneiro 
y Corsou. Esaki a causa cu na 
Corsou preguntanan a sali fei 


parlamento pa gobierno. 

Marina Real 

Ultimamente por a nota hopi 
actividad di Marina Real den 
nos lama pazuid. E barco Hr. 
Ms. Zeeland tabata staciona 
y a patruya cerca di nos isla 
y helicopter tabata bulando 
rond. Mientras cu hopi por a 
mira e conocido Super Rhib- 
nan pasa nos costa cu veloci- 


dad halto. Na dado momento 
a surgi te hasta rumornan 
cu refuerso nan - entre nan 
tambe unidadnan special - lo 
a yega na kazerne di Savaneta. 

Tur esaki supuestamente 
como 4 precaucion’ si a caso lo 
tin un escalacion cu Venezu- 
ela. Segun vocero di Marina 
Real na Corsou esaki sinem- 
bargo no ta berdad. “Ta ber- 
dad cu tin mas actividad, pero 
esey ta pasobra nos ta haci- 
endo drill cu tabata planea 
pa basta tempo caba. P’esey 
tambe Hr. Ms. Zeeland y e 
helicopter ta na Aruba”, asina 
e vocero ta splica. Ayera un 
training grandi a tuma luga na 
e kazerne di Savaneta. “Pero 
nada di esaki tin di haber cu 
nos pais bisiña”, asina e voc- 
ero ta sigura. 


Prome minister: 

Acercamento di pensamento entre Hulanda y Aruba 


ORANJESTAD - Siman 
pasa prome minister Mike 
Eman a ricibi bishita di 
Richard van Zwol, e amb- 
tenaar di Hulanda riba 
tereno di financia publico. 
Segun e prome minister 
tin un ‘acercamento di 
pensamento’ entre Hulan- 
da y Aruba riba e tereno di 
Aruba su financia. 

Esaki despues e tensionnan 
cu a cuminsa aña pasa den 
Reino Hulandes, e ta bisa cu 
a inverti hopi den un con- 
tacto mucho mas intensivo 
cu tabatin anteriormente cu 
enfoke riba e nivel tecnico. 


“Semper e contacto tabat ey 
na nivel di gobierno, pero 
na nivel tecnico hopi biaha 
e no tabata mesun intensivo. 
Importante ta cu tin impor- 
tancia di esunnan tecnico di 
e diferente ministerionan. A 
trece informacion riba con ta 
maneha e paisnan, ki datonan 
ta uza, ki diferente proyecci- 
on entre otro pa kita cualkier 
insiguridad of incertidumbre 
pa falta di informacion cu por 
afecta e evaluacion si ta bay- 
endo den bon direccion of 


Sr. Eman a sigui bisa cu cada 
biaha ta yega mas cerca di un 
pensamento comun y e dife- 


rente ideanan riba e rol di 
Reino. Pues cada dia ta mas 
cerca den e pensamento nan. 

Presupuesto 2015 

A pidi cooperacion di CFT 
pa presupuesto 2015, segun 
sr. Eman. Esaki mester wak e 
los for di e combersacionnan 
cu tin riba con den futuro lo 
bay organisa e vision cu tin 
pa garantisa fmancia publcio 
sostenibel. CFT tin un tra- 
bou pa haci durante di henter 
2015 na Aruba, a pidi nan pa 
esaki. 

Mas medida 

Durante reunion siman pasa 
sr. Eman a bisa riba pregun- 


tanan di Bon Dia Aruba, cu 
ta mucho prematuro pa mira 
si tin necesidad pa pone mas 
medida banda di esunnan 
plania caba. A bolbe puntra 
sr. Eman e siman aki ki mo- 
mento lo dicidi esaki. E1 a 
contesta: 

“E punto ta importante cu 
ta mirando e cifranan realisa 
di 2014 cu ta hayando awor- 
aki, cu ta mustra cuanto ta 
e cambionan haci y nan im- 
pacto final, pasobra semper 
ta proyecta algo y despues ta 
haya cifra di locual a wordo 
realisa. Cu e cifranan di 2014 
poni den contexto di kico e ta 
nifica pa 2015, lo mira e efec- 
to, consecuentemente por 


mira si mester mas medida pa 
e añanan cu ta bin.” 

Reforma fiscal 

Finalisando sr. Eman a bisa 
cu e reforma cu tin plania 
pa 2016 ta un cambio basta 
amplio den e sistema di im- 
puesto. E ta un cambio unda 
ta reduci un parti di impuesto 
directo manera loonbelasting 
y inkomstenbelasting, cre- 
ando un fuente nobo pa un 
belasting indirecto. E calcu- 
lacionnan aki ta wordo haci, 
asina cu nan ta full cera lo 
comparti esakinan cu part- 
nernan social y despues cu 
medionan di comunicacion, 
e prome minister ta laga sa.Q 


esaki ta trabou di dokter di cas 

‘60% di pashent cu ta bay longarts tin asma’ 


Minister di Salud: 


ORANJESTAD - Hopi ca- 
sonan cu e specialistanan 
di pulmon ta haya, ta tra- 
bou di dokter di cas. Mas 
cu mita (60%) di e pash- 
ent tin asma, asina minis- 
ter di Salud Publico, Alex 
Schwengle ta bisa. 

E minister mes ta un spe- 
cialisa di pulmon. Segun e 
mandatario, e necesidad di 
Aruba ta pa tin 2 specialista. 
Pero mirando e magnitud di 
trabou, ta rekeri un tiki mas, 
2.5 pa 2.6 FTE (trabou di full 
time) e ta splica. E tin duda 
cu berdad mester 3 specialista 
full time. “Pone 3 longarts 
aki na Aruba por wordo haci, 
pero lo mester ta mas creativo 
cu nan tarea y duna nan tra- 


bou extra pa agrega na e cali- 
dad di cuido.” 

Por ehempel, si duna un di 3 
specialista trabou, e por com- 
pensa pa educa of re educa 
e dokternan di cas den asma 
y COPD, segun e minister. 
Aworaki 60 % di tur pashent 
cu ta bay specialista di pulm- 
on, tin asma locual ta un Tid- 
iculez’ segun sr. Schwengle. 
“Den tur pais manera Merca 
y West Europa, e cantidad di 
pashent cu ta bay un longarts 
cu asma ta minimo, e no ta 
ni yega 5 % di e populacion 
total cu ta bishita e longarts. 
Esey ta nifica, cu na Aruba 
longarts nan ta haciendo tra- 
bou di dokter di cas. E trabou 
mester bay bek pa dokternan 


di cas. Pero si e dokternan 
aki tin dificultad pa trata cu 
asma y COPD (como ehem- 
pel), e ora ey mester sostene 
nan, siña nan e trabou pa nan 
tuma e tarea aki bek.” COPD 
ta malesanan di pulmon cro- 
nico. 

Boluntario 

E echo di e cantidad di spe- 
cialista a hala atencion di- 
aluna den un conferencia 
di prensa cu e minister aki. 
Prensa a puntra riba e futuro 
di e minister y si ta berdad cu 
e ta retira pa traha bek como 
specialista. Sea cu hospital ta 
wanta un posicion pe, mien- 
trastanto tin un necesidad 
aworaki pa un specialista ex- 
tra. Y manera cu e partido 


UPP ta bisa, cu no ta duna 
un otro dokter, 4 yiu di tera’, 
un trabou, pa asina e posicion 
keda habri pa ora sr. Schwen- 
gle ta baha como minister. 

E minister di Salud a co- 
menta cu e ta pensando riba 
su posibilidad laboral despu- 
es di e tarea como minister. 
E tin titulo di longarts cu e 
kier mantene y pa por keda 
cu esaki, e mester traha pa 
no perde experiencia. Esaki 
ta e motibo cu sr. Schwengle 
a pidi hospital pa traha den 
su oranan liber, boluntari- 
amente. 

“E unico rason cu mi persona 
a pidi hospital pa traha como 
longarts bek ta pa re tene mi 
titulo como longarts y mi lo 


haci e pa cero salario. Esey ta 
nifica cu mi trahamento na 
hospital ta bay ta un surplus. 
E lo no tin nada di haber cu e 
FTE-nan disponibel pa lon- 
gartsen. Pues, si tabatin es- 
pacio pa 5 longarts, 5 lo tin. 
Ami lo ta esun di 6 cu lo haci 
e gratis a base boluntario, pa 
re tene un cierto experticio pa 
ora e tarea di minister caba, 
mi tin algo otro di haci.” 

Sr. Schwengle a bisa cu na 
Aruba di biaha ora minster- 
nan caba cu nan tarea, no 
tin mucho mas pa nan haci 
despues. E ta bisa cu el a in- 
verti hopi pa bira longarts 
y ta haya hopi lastima si e 
perde e titulo aki sin ningun 
motibo. □ 












DIARANSON 25 FEBRUARI 


MILOCAL 




Editor 


Caribbean Speed Printers N.V. 
Aruba Bank N.V. Acc. #332668 
Caribbean Mercantile Bank N.V. 
Acc. #23951903 

RBC Royal Bank Acc. #1330772 


Hefe di Redaccion 


Sharina Henriquez 


Redactor Ehecutivo 


Zulaica Maduro 


Redaccion 


Benjamin Romero 
Nathalie Winterdaal 
Yakari Gabriel 
Nadien Philip 
Margarita Els 


Coreccion 


Jaime A. Mata 


Colaboracion 


Arién Rasmijn 
Oscar Vidal 
Masnoticia 
NoticiaCla 
Assiociated Press 
New York Times 
Ret Karibense 


Fotografo 


Alberto Arrindell 


Ehecutivo di Benta 


Brigitte Wauben (Hefe) 
Marijke Croes-Luidens 
Mark Gomes 


Diseño Grafico 


Michael Arendsz 


Aviso y Arte 


Sandra Loefstop 
Lando Rafael 
Gladis Palomino-Silva 
Robert Cortez 


Administracion 


Xiomara Arends (Hefe) 
Mariette Engelhart 
(Hefe di Personal) 
Martha Arteta de Ariza 


Distribucion 


Jenny Kelly 


Coleccion 


Evelinda de Cuba - Tromp 


Pre Press 


Luis Fernando Arenas (Hefe) 
Pablo Libre 


Press 


Roland Schenker (Hefe) 
Omar Ramirez 
Martin Boekhoudt 
Yair Gambin 
Francis Dirksz 


Afiliacion 


Sociedad Interamerica 
di Prensa (SIP) 


DIRECCION 


Weststraat #22 
Tel: 582-7800 / Fax: 582-7044 
email: noticia@bondia.com 
aviso@bondia.com 

BON DIAARUBA 
Ta un Corant redacta y imprimi na 
Aruba y ta obtenibel di Dialuna te 
cu Diasabra. Ningun contenido 
por wordo reproduci sin permiso 
di Editor. www.bondia.com 


Segun minister: 

Arubanita lo cambia completo 



SAN NICOLAS - Despues 
cu minister di Enseñansa a 
anuncia cu e siman aki lo 
cuminsa cu e renobacion 
y extension di Colegio San 
Nicolas, e plannan a keda 
presenta dialuna pe direc- 
tiva di scol. 

Diamars e minister Michelle 
Hooyboer-Winklaar ta sigui 
informa riba e ultimo desa- 
royo. “Awe atrobe mi por 
anuncia cu mi a ricibi e dis- 
eño fmal pa fase 2 cual lo ta 
e renobacion y expansion 
di Arubanita cual lo ricibi 
un cambio completamente 
nobo. 

E unico parti di e scol cu lo 
keda ta e murayanan actual.” 
E renobacion y ampliacion 
di Arubanita ta encera en to- 
tal 3 lokaal completamente 
renoba, un luga pa docente 
adicional, bañonan adicional 
pa maestronan, un ‘reproka- 
mer’, un kantoor adicional pa 
rectorado y un oficina pa e 


scol su trahado social. 

Banda di e renobacion di Aru- 
banita tambe a sigura cu lo 
bin un heki completamente 
nobo na e edificio di Colegio 
San Nicolas cual lo aporta na 
e siguridad di e studiante y 
docentenan. Awo e proyecto 
lo bay pasa e proceso pa ricibi 
tur aprobacion necesario. Lo 
haci lo maximo pa por ter- 
mina e di 2 fase prome cu aña 
escolar 2015-2016. E enfoke 
principal ta pa termina e parti 
di Arubanita y despues e heki, 
asina e minister ta informa. 

E masterplan pa Colegio San 
Nicolas ta encera mas fase, 4 
sea 5. E detayenan di e fasenan 
aki no ta conoci ainda. Locual 
e minister tambe a priminti 
cu lo informa e docentenan, 
alumnonan y mayornan riba 
e desaroyonan. 

Banda di e estado deplorabel 
di e scol, tin otro probleman- 
an menciona tambe. Manera 
falta di comunicacion entre 


e scol, mayornan pero tambe 
cu Dienst Publieke Scholen 
cu ta encarga cu e scol avansa. 
Tambe ta falta un docente 
Hulandes y su studiantenan 
lo keda probablemente pa di 
dos biaha sin cifra riba nan 
rapport pa Nederlands. 

E mayornan tambe ta haya 


cu mester bin un evaluacion 
di docente y tambe ta haya 
cu docentenan pensionado 
no tur ora ta asina motiva. 
Riba pagina A7 den e edicion 
aki tambe por lesa un reac- 
cion di e sindicato Simar riba 
e situacion na Colegio San 
Nicolas. □ 


Mision Republica Dominicana 

‘Intencion ta pa cuminsa trece fruta y berdura mas barata’ 



ORANJESTAD - Aruba 
ta presente den e mision 
na Republica Dominicana 
aworaki y kier yega entre 
otro na un proyecto piloto 
na mei pa importa fruta y 
berdura di e pais aki. 

Esaki minister Otmar Odu- 
ber ta bisa cu ta na e pais awor 
den cuadro di e mision eco- 
nomico organisa pa Emba- 
hada Hulandes na Republica 
Dominicana. 

E1 a duna di conoce cu tin ‘un 
interes grandi mirando e cali- 
dad cu Aruba tin y e compro- 
miso di Gobierno Domini- 
cano ta hopi claro pa loke ta e 
sector primario’. 

“Durante e ultimo 2 añanan 
nan a pone un enfasis hopi 
grandi riba produccion agric- 
ola, a inverti hopi den e sector 
aki na un forma hopi serio.” 

E ta bisa cu e ta pone como 
exigencia pa tin consistencia, 
calidad y cantidad den e pro- 
ductonan cu lo yega nos isla 
pa un periodo di 3 luna (du- 
racion di e proyecto piloto). 
E ta encera cu lo pone fruta 
y berduranan disponibel na 
Santa Rosa of na waf chiki- 
to of na San Nicolas pa nos 
hendenan por cumpra fruta 


y berdura fresco na un prijs 
rasonabel. Awe e minister ta 
bolbe bek y lo duna mas in- 
formacion riba e mision na 
unda tambe 6 comerciante di 
Aruba a participa. 

Barco y vuelo 

Segun e minister tin un com- 
pania Hulandes tambe cu ta 
opera barco for di Republica 


Dominicana pa Aruba 2 of 3 
biaha pa luna y esaki ta facilita 
e comercio entre e dos pais- 
nan. Ademas, na april/mei lo 
cuminsa vuelonan directo cu 
Aruba Airlines y Insel. Nan lo 
cuminsa cu vuelonan charter 
y despues nan lo bira regular. 

Acuerdo 

E mandatario tambe a reuni 


cu coleganan di Reino pa trata 
puntonan pa e Memorandum 
of Understanding (MOU) 
entre Reino Hulandes y 
Santo Domingo. Entre otro 
ministernan di Corsou y St. 
Maarten. Segun sr. Oduber 
tabatin hopi interes tambe di 
banda di Santo Domingo pa 
TNO y e actividad di e insti- 
tuto cientifico aki. □ 

Mientras cu un te ainda no a haci nada 


Pareha Polis a apela sentencia pa menasa cu arma y drenta cas sin permiso 


ORANJESTAD - Siman 
pasa e pareha P. y A. a ape- 
la nan sentencia caminda 
nan ta wordo haya culpa- 
bel di a menasa un per- 
sona cu arma di candela y 
drenta su cas sin permiso. 

Bon Dia Aruba a papia cu 
tanto abogado mr. Illes cu a 
representa e agente femenino 
A., como abogado mr. Lejuez 
cu a representa e agente mas- 
culino P. Ambos abogado a 
duna di conoce cu nan cliente 
a apela e sentencia di Corte di 
algun siman pasa. 

Pa loke ta e agente L., mr. 
Lejuez a duna di conoce cu e 
no sa si e agente lo bay apela. 
Te asina leu, ainda e agente 
L. no a apela mientras cu e si- 
man aki ta deadline pa haci e 
apelacion. 

Si e agente L. no apela e sen- 
tencia, e ora ta bay ehecuta 


e sentencia cu ta encera cu e 
mester bay 16 luna cera den 
prizon y pa 5 aña largo e no 
por traha como agente di Po- 
lis. Ademas e lo mester paga e 
daño causa na e victima M.G. 
cu Hues a calcula na 5 mil 
florin. 

Abusa di autoridad 
Algun siman pasa, Hues 
den su sentencia, a bisa cu 
e agentenan a abusa di nan 
entrenamento y experencia 
di Polis, caminda nan a uza 
nan arma. E1 a mustra cu nan 
a bay haci un investigacion 
riba nan mes y a abusa di nan 
autoridad como Polis. Esaki a 
crea desconfianza den Polis. 
Hues a bisa cu Polis mes- 
ter mantene orden publico. 
Door di e hecho aki a causa 
sentido di insiguridad den 
comunidad. 

Hues ta haya cu e agente L. 


tabata busca su brommer cu 
a wordo horta. E1 a convence 
otronan pa haci cosnan malo. 
Hues a tum’e na malo, cu a 
uza e otro agentenan di Polis. 
Pa loke ta e agente P., Hues a 
bisa cu e ta haya cu P. a laga 
su mes wordo uza y tabata 
activo. 

Hues ta haya cu como Po- 
lis, P. mester a distancia su 
mes. Ademas di esey, Hues a 
mustra cu P. a haci un delito 
anterior como Polis, pero e 
ta bolbe haci otro delito. Pa 
loke ta e agente A., Hues ta 
haya cu e tambe a laga su mes 
wordo uza. 

Demanda di daño 

Hues a mustra cu e victima 
M.G. a haci demanda inma- 
terial di 40 mil florin. Corte 
ta haya cu el a sufri daño in- 
material. Sinembargo no ta 
aproba e 40 mil florin sino 5 
mil florin, como un adelanto, 


manera Fiscal a exigi. 

Castigo 

Hues basicamente a confirma 
e exigencia di Fiscal. E1 a con- 
dena L. na 16 luna di prizon 
y cu pa 5 aña e no por traha 
como Polis. 

Pa loke ta e agente P., Hues a 
conden’e na 18 luna di prizon 
y cu pa 5 aña e no por traha 
como Polis. Ademas Hues a 
confirma e exigencia di Fiscal 
pa impone e castigo condi- 
cional cu tabata colga riba su 
cabes pa un caso di maltrato. 
Hues a pone acerca e 40 di- 
anan. 

Pa loke ta e agente A., Hues a 
conden’e na 12 luna di prizon 
y cu pa 3 aña e no por traha 
como Polis. 

Pa tur tres ta conta cu den 
nan tres nan mester percura 
pa paga M.G. 5 mil florin di 
daño inmaterial. 


No por ehecuta castigo 

Ta asina cu ora apela e sen- 
tencia, automaticamente e 
ehecucion no ta sigui. Tin cu 
warda te ora cu Hof di Corte 
Superior tuma un decision 
riba e caso. 

Bon Dia Aruba por a com- 
pronde cu ta un tactica a keda 
aplica pa asina haci e ehecu- 
cion di e sentencia mas largo, 
pa por lo menos 2 aña y asina 
e pareha lo por sigui cobra 
nan salario como Polis. E 
tactica ta encera cu si Corte 
Superior confirma e senten- 
cia, nan ta apela pa Corte di 
Casacion cual lo wordo trata 
na Hulanda. 

Tur esaki ta tuma tempo, 
mientras cu e pareha lo por 
busca manera pa haya tra- 
bou na otro departamento y 
tambe prepara nan mes mas 
miho pa lo pio.Q 


Pa determina e situacion humanitario 

Awe Hues ta bay inspecciona e seccion di hende muhe na KIA 


ORANJESTAD - Awe 
mainta Hues ta bay bishita 
KLA, e seccion di e dam- 
anan preso pa determina 
si realmente e situacion 
humanitario ta manera 
abogado mr. Chris Lejuez, 
representando e sospecho- 
so dama Linda Brete a se- 
ñala siman pasa. 

Siman pasa e dama Linda 
Brete a presenta den Corte 
pa e caso penal contra dje, 
caminda e ta wordo sospe- 
cha di estafa di mas cu 1 mi- 
yon Florin di placa di fondo 
di pensioen di Astec. E caso 
a keda posponi pero abogado 
mr. Lejuez a pidi Hues pa 


suspende detencion di e so- 
spechoso Brete. E abogado a 
mustra Hues cu e situacion 
na KIA ta inhumano. Na 
opinion di e abogado, no ta 
prome biaha cu ta reclama 
esaki den Corte. E1 a mustra 
cu no tin un seccion di muhe. 
Loke tin awor aki ta un cel pa 
tur hende muhe. Desde cu 
un grupo di preso a kima un 
seccion na KIA, a uza e parti 
di hende muhe pa pone pres- 
onan hende homber. E cel di 
muhe ta riba un beerput y ta 
hole masha stinki mes. 

E abogado a sigui bisa cu ge- 
rencia di KIA ta consciente 
di esaki y a duna e muhenan 


un mascara pa tapa nanishi y 
boca. E sospechoso Brete a 
bin cu e mascara pa mustra 
den Corte. E abogado a mus- 
tra cu den e cel tin dos baño, 
pero un so ta traha bon. E 
otro toilet mester hinca man 
den e baki pa asina por flush. 

Segun e abogado, e por a 
compronde cu tin rumor- 
nan ta circula cu lo bolbe bay 
cende candela den KIA. E1 
a bisa tambe cu no tin sufi- 
ciente cuidado di preso den 
KIA. E situacion ta asina serio 
cu Brete a contagia cu bacte- 
ria den su boca. Por a mira 
cu Brete tabata yora ora cu e 
abogado tabata splica e situa- 


cion na Hues. 

Bon Dia Aruba por a com- 
pronde cu tin 7 muhe cera na 
KIA actualmente y tur ta den 
un cel. 

Fiscal ta reacciona 

Fiscal a bisa Hues cu door di 
e candela cendi pa presonan, 
tin un situacion di emergen- 
cia den KIA. Esey ta haci cu 
mester atende cu e situacion 
manera e ta. No ta asina cu 
Aruba tin un prizon di reser- 
va. No por bay huur celnan 
na Venezuela of Colombia. 
Curaçao su celnan ta yen. Na 
opinion di Fiscal, e abogado 
ta pretende cu e situacion ta 
peligroso y cu mester laga 


tur e muhenan deteni liber. 
E abogado no a presenta nin- 
gun documento pa demostra 
e situacion penoso manera e 
ta bisa. Fiscal no ta haya cu 
door di situacion den KIA 
mester laga e sospechoso cu 
a estafa durante 5 aña largo, 
liber. 

Hues kier bay KLA 

Hues a bisa cu awe mainta 
lOor, e lo bay KIA y despues 
e lo tuma decision riba Brete. 
E kier mira si di berdad e 
situacion ta manera abogado 
ta trece padilanti. 

Tur cos ta depende di e situa- 
cion reinante den KIA, si ta 
laga Brete liber of no.Q 

Miho indicacion di caya y monumento 

Den 3 luna lo inicia cambionan den borchi di señalisacion 


ORANJESTAD - Minis- 
ter Otmar Oduber a reuni 
diabierna cu Oficina di 
T urismo, Monument- 

en Bureau, Fundacion 
Monumentonan Aruba, 
DOW y otro instancianan 
concerni pa asina trata e 
proyecto di borchinan di 
señalisacion na e diferente 
atraccionnan cultural y 
museonan rond di Aruba. 

Costo di proyecto 

Segun sr. Oduber ta bisa, e 
proyecto aki den su totalidad 
tin un costo di rond di un mi- 
yon florin, caminda cu Aru- 
ba Tourism Authority (ATA) 
lo carga un parti hopi grandi 
di esaki y e resto lo wordo 
complementa pa TPEF con- 
huntamente cu Departamen- 
to di Infrastructura , Directie 
Insfrastructuur en Planning 
(DIP), Departamento di Ob- 
ranan Publico (DOW), como 
tambe Monumenten Bureau 
y Fundacion Monumento 
Aruba. 

Sr. Oduber a duna indica- 


cion cu e proyecto aki lo ini- 
cia dentro di 3 luna , unda en 
todo caso lo cuminsa cu ehe- 
cucion di esaki y evolucion 
di e proyectonan lo ta visible 
rond y ta premira pa culmina 
e proyecto aki pa fin di aña 

Proyectonan 

Un di e proyectonan lo ta e 
señalamento na monumen- 
tonan unda cu cada monu- 
mento lo haya un ‘plakaat’ 
dunando informacion com- 
pleto na Papiamento y Ingles 
pa asina aki yega na mas tur- 
ista cu ta posibel. 

Tambe ATA lo tin un pro- 
grama planifica pa asina aki 
hiba e informacion aki na mas 
bishitante posibel via medio- 
nan digital y electronico. 

Di otro banda tin e proyecto 
piloto cu lo duna informacion 
di centro di ciudad y despues 
ta spera di por continua cu ne 
den area di Palm Beach y San 
Nicolas. E proyecto lo señala 
henter e area di centro di ciu- 
dad, cu ta yama tambe ‘bit- 
gebied’ cu lo percura pa dirigi 


e bishitante crucero, stayover 
y tambe localnan, pa por cana 
yega na un museo, shopping 
area, con pa yega bek na e 
cruise terminal , con pa haya 
taxi y transporte publico, sr. 
Oduber a splica. 

Di tres proyecto lo ta tambe 
den area di centro di ciudad 
caminda cu lo kier pone e 
señalamento cu e nomber 
di cayanan na un forma mas 
moderno y den otro bachi 
identificando e area di centro 
di ciudad cu lo crea un mihor 
producto di un calidad mas 
halto. 

Sr. Oduber a indica cu e di 4 
proyecto lo ta e borchi di se- 
ñalamento di trafico mes. Aki 


ORANJESTAD — Uni- 
versidad di Aruba (UA) 
conhuntamente cu Col- 
lege Financieel Toezicht 


ta trata di e borchinan blau 
cu bruin cu ta wordo mira 
riba caminda grandi , aki lo 
añadi y mehora esakinan pa 
asina yuda e bishitante cu ta 
permanence na Aruba y tin 
un auto, pa por mobilisa mas 
facil riba isla. Ta trata aki di 
borchinan cu ta duna indi- 
cacion for di Palm Beach te 
na San Nicolas, cu lo guia y 
duna direccion na e diferente 
atraccionnan y identifica esa- 
ki tambe cu un borchi cu nan 
ta compronde mas facil. 

Mas informacion / 
Mobilisa mihor 

Minister Oduber a splica cu 
pa e ultimo 2 añanan caba e 
proyecto aki ta andando con- 


(CFT)ta organisa un char- 
la. Presidente di CFT mes, 
Age Bakker, lo bay papia. 

E charla aki lo bay tuma luga 
diabierna 27 di februari na 
Universidad y ta carga e ti- 
tulo ‘The Financial Situa- 
tion of Aruba and the role 
of supervision’ (e situacion 
fmanciero di Aruba y e rol di 
supervision). 

Bon Dia Aruba a haya di 
compronde cu durante bishi- 
ta recien di miembronan di 
CFT na Aruba, a surgi e idea 
pa organisa un charla den cual 
pueblo lo por cera conoci cu 
CFT y haya un splicacion 
kico exactamente ta e tarean- 
an cu e ta haci na Corsou y St. 
Maarten. 

Hecho ta cu gobierno di 
Aruba no ta mucho contento 
cu e idea di posibel supervi- 
sion permanente di CFT 
riba fmancia publico, algo cu 
gobernantenan local ta exigi 
cu Hulanda ta para riba dje. 
Aña pasa, CFT ya caba bou 
direccion di gobierno Hu- 
landes den forma di un KB a 
controla e presupuesto di Pais 
Aruba pa 2014. Esaki despu- 
es di hopi protesta y falta di 
cooperacion inicial di banda 
di gobierno di Aruba. A acor- 
da, riba peticion di Aruba, pa 
haci un control similar cu e 
presupuesto di 2015. Final- 
mente gobiernonan di Aruba 
y Hulanda a dicidi pa acorda 
cu otro na dado momento 
kico exactamente lo mester 
bira e rol di CFT na Aruba 
den futuro. 


hunto cu otro proyectonan 
cu Gobierno, pa duna in- 
formacion na e bishitante y 
asina percura cu nan lo por 
mobilisa mas liher y yega na e 
lugarnan di atraccion cultural 
mas liher. 

Cu esaki nan lo yega mas liher 
e lugarnan cu nan kier bishita 
y lo contribui na Aruba su 
economia mirando e tempo 
cu nan tin pa vacaciona aki na 
Aruba. 

ATA den e analisis cu nan a 
haci a subraya e elemento aki, 
cu a wordo treci dilanti pa e 
bishitante y a percura pa haci 
esaki un proyecto importante 
cu lo yuda eleva e calidad di 
Producto Aruba. □ 


Segun declaracionnan recien 
di minister di Financia Angel 
Bermudez, Hulanda lo kier 
mira un supervision comple- 
to manera ta tumando luga na 
e dos otro pais Caribense di 
Reino, pesar cu Aruba no ta 
haya niun tipo di saneamento 
manera Corsou y St. Maarten 
si a haya. Sr. Bermudez a in- 
dica siman pasa durante un 
conferencia di prensa cu Hu- 
landa te ainda lo ta insistien- 
do riba un manera inflexibel 
y te hasta arogante pa Aruba 
cay bou di CFT. Sr. Bermu- 
dez ta bisa cu riba su mes e 
no tin problema cu supervi- 
sion, pero cu segun e hecho 
ta keda cu CFT a lo menos 
na Corsou no ta haciendo dje 
bon trabou ey tampoco. 

Orador 

Sr. Bakker (50), ademas di ta 
presidente di CFT, tambe ta 
profesor na Vrije Universit- 
eit na Amsterdam. Segun e 
biografia cu UA a manda, e 
tin banda di un estudio pisa 
na entre otro Grenoble, Vrije 
Universiteit y Stanford Uni- 
versity, un experiencia ex- 
tenso riba tereno di maneho 
financiero, entre otro como 
director di Financial Markets 
na De Nederlandsche Bank. 
Tambe e tabata miembro 
di corona di Social Econo- 
mische Raad (SER) y tabatin 
puestonan na entre otro IMF 
y OECD. E charla lo bay ta 
na Ingles y ta tuma luga 5.30 
atardi den Room A di UA na 
J.E. Irausquinplein 4. Entrada 
ta gratis pero mester reserva 
luga por medio di un mail pa 
cll@ua.aw.Q 

Sindicato Simar: 


Situacion Colegio San Nicolas ta ‘alarmante y basta preocupante’ 


ORANJESTAD - Sindi- 
cato di Maestro di Aruba 
(Simar), a expresa su preo- 
cupacion pa e situacion cu 
tanto docentenan como 
studiantenan di Colegio 
San Nicolas ta pasando 
aden, a causa di e condi- 
cion deplorabel y antihi- 
gienico di nan edificio. 
Pero tambe pa motibo di 
insiguridad. 

Ayera, presidente di Simar, 
Sheila Lazo-Tromp a de- 
clara na Bon Dia Aruba cu 
nan ta na haltura di e situa- 
cion delicado aki. Pero nan 
ta lamenta cu nan a haya sa 
no via di un miembro of di e 
mesun docentenan, sino cu 
nan ta tende di e mayornan y 
alumnonan. Pero e ta kere cu 
e amor cu e maestronan mes 
tin pa nan trabou, cu nan ta 
haciendo hopi esfuerso y sac- 
rificio. 

Situacion preocupante 

E ta haya un situacion ‘alar- 
mante y basta preocupante’, 
mirando cu Colegio na San 
Nicolas tabata un sucursal of 
dependiente di Colegio na 
Oranjestad, y el a bira un scol 
riba su mes. 

Den principio, Simar a tuma 
contacto indirecto cu e di- 
rector actual di Colegio San 
Nicolas, pa nan ta mas na 
altura di e situacion. “Natu- 
ralmente Simar t’ey semper 
pa por brinda e docentenan 
aki, e oido y si por tambe, e 
caminda pa cana pa un solu- 
cion”, el a bisa. 

Simar y minister 
Simar por compronde cu e 
preocupacion di e minister 
ta, na unda nan lo por aloca 
e muchanan aki, acaso cu 
mester cera e scol. Sra. Lazo- 
Tromp ta reconoce cu hopi 
aña e proceso aki a keda pega. 
E1 a bisa cu esaki ta e preocu- 


pacion di Simar tambe, ya cu 
di otro banda no ta cuestion 
di djis cera un scol y laga tur 
mucha riba caya. 

Presidente di Simar ta recor- 
da cu ademas di Colegio San 
Nicolas, tin otro scolnan cu 
Simar ta bati porta di e man- 
datario pa wak con ta bay para 
cu e scolnan aki. E ta referi na 
esunnan cu a sali caba y cu ta 
wardando riba nan localidad, 
como esunnan cu ainda ta 
den nan localidad deteriora 
wardando nan turno. 

Simar ta trahando cu e min- 
ister di Enseñansa pa wak con 
lihe e proceso aki por cana, 
pesar cu a sali un lista den 
corant di algun scol cu lo yega 
na vigor. “Nos ta puntra nos 
mes con lihe e scolnan aki lo 
yega na vigor pa un trabou. 
Tur esey ta preguntanan cu 
nos ta hiba na minister y mi 
por imagina mi mes cu su 
cabes ta yen cu tanto pregun- 
ta cu nos tin. Pero un camin- 
da nos mester haya contesta”, 
e tabisa. 

Scol no adecua 

Como directiva di Simar, nan 
kier ta informa riba kico ta e 
situacion mes pa asina nan 
por a vocifera nan preocupa- 
cion tambe. Nan a papia cu 
docentenan di Colegio San 
Nicolas, pero e maestronan 
mes no a yega di vocifera nan 
mal contento cerca Simar. 
Bon Dia Aruba si ta na altura 
cu na comienso di e luna aki e 
docentenan a manda un carta 
pa minister di Enseñansa cu 
nan preocupacionnan y un 
lista largo di punto di aten- 
cion. 

Sra. Lazo-Tromp a bisa cu 
Colegio San Nicolas a bira 
un HavoAWO riba su mes, 
mientras cu e situacion di 
scol no ta esun adecua pa e 
tipo di enseñansa aki riba su 



mes. Anteriormente e tabata 
un scol basico cu despues a 
haci uzo di localidadnan pa 
yuda Colegio Oranjestad. 

Simar por compronde cu 
lokaalnan di practica no tin, 
manera mester ta pa un co- 
legio. Loke tin ta cierto ma- 
terialnan cu ta wordo uza 
no comparabel cu e nivel pa 
ehemplo di Colegio Oran- 
jestad. E ta haya cu tanto na 
Oranjestad como na San 
Nicolas si un studiante ta caba 
Havo, e mester tin e mesun 
nivel, y e mesun oportunidad 
pa practica loke e ta haya du- 
rante su curriculum. Esaki no 
ta e caso -segun presidente di 
Simar- cual ta un preocupa- 
cion pa e studiantenan mes. 
Di otro banda Colegio San 
Nicolas a haya otro scol na 
banda cu nan ta uza e lokaal- 
nan. Simar ta compronde cu 
e scol aki tabata cera pa hopi 
aña, y e condicion ta basta de- 
plorabel cu bestianan manera 


djaca, cu no ta adecua pa nan 
por traha aden. 

E sa cu e situacion di Cole- 
gio San Nicolas ta hopi dificil 
pa trata cu ne y mester pensa 
lo miho cu ta posibel. Nan 
ta un cuerpo di alrededor di 
40 docente, unda tin un sala 
di maestro cu no ta carga ni 
12 docente den dje. E ta un 
sitio importante unda e do- 
centenan mester bin hunto 
y reuni y comparti cu otro, y 
actualmente e ta hopi dificil 
tambe. Esaki ta contribui pa 
situacion di e maestro ta uno 
di hopi stress tambe. 

Sinembargo Simar ta mira 
cu e docentenan cu ta traha 
na Colegio San Nicolas ta 
purba di haci lo miho pa stu- 
diantenan cu e poco cu nan 
tin. Sra. Lazo-Tromp ta bisa 
cu e actitud aki ta di aplaudi. 
Pero nan ta keda traha den e 
situacion cu no ta esun ideal 
pa no perhudica e mucha, 


lubidando riba nan mes y 
riba enseñansa di calidad den 
principio. 

Insiguridad 

Otro preocupacion cu Simar 
tin ta relaciona cu inciden- 
tenan di violencia cu a tuma 
luga den algun scol. Ta un 
asunto cu den pasado Simar a 
yega di vocifera caba su preo- 
cupacion sin cu ainda a bin 
un solucion satisfactorio. E 
ta un asunto compleho y no 
facil, segun sra. Lazo-Tromp. 

E scol mester tin cierto pro- 
tocol, unda mester ta para 
con nan mester actua depen- 
diendo di e situacion cu ta 
presenta. Pero pa logra esaki 
tur actornan mester ta para 
riba e mesun liña, no cu den 
un scol si y otro no, el a indi- 
ca. E ta kere cu pa logra esaki 
nan mester sinta hunto y siki- 
era bin cu un forma basico pa 
cuminsa atende e situacion di 
violencia den scol. □ 

KVK: Gobierno no tin un masterplan totalpa SanNicolas 

Sero Colorado lo haya mas hotel banda di Bahia Principe 


ORANJESTAD - Camara 
di Comercio (KVK) a keda 
informa diasabra riba e 
plannan di minister Ot- 
mar Oduber pa San Nico- 
las. Pero ta constata cu 
‘no existi un masterplan 
total pa henter San Nico- 
las’. Locual si a sali cla: lo 
bin mas proyecto di hotel 
banda di Bahia na Sero 
Colorado. 

E plannan di e ministerio di 
Turismo ta nifica cu banda 
di e hotel Biaha lo bin mas 
proyecto di hotel pa Sero 
Colorado. Esaki lo trece alre- 
dedor di 2500 camber di ho- 
tel, segun KVK. Biaha Prin- 
cipe lo construi mas o menos 
1000 camber. Segun gobier- 
no e trabou por cuminsa na 
maart/april. 

E hotelnan tin consecuen- 
cianan pa mercado laboral 
local, tanto positivo como 
negativo, segun Camara 
di Comercio, cu lo mester 
analisa mas profundo. “Tam- 
be lo mester analisa e spin 
off cu e proyectonan por tin 
pa comercio local y eventu- 
almente pone condicion na 
esaki. Asina cu e rapport de- 
fmitivo ta disponibel, KVK 
lo duna su comentario riba e 
totalidad.” 


Mester un plan integral 

E splicacion duna diasabra 
den un reunion extenso ta- 
bata bay mas tanto riba e 
plannan pa Sero Colorado y e 
caya principal di San Nicolas 
so. Pasobra minister a bisa cu 
pa loke ta e carteranan cu e ta 
maneha, e no por warda riba 
e desaroyonan cu tin di haci 
cu e refmeria, asina KVK ta 
bisa. E minister ta haci awor 
caba loke segun su opinion 
ta lo corecto pa actua riba 
awor caba. Pero den vision 
di KVK mester bin un plan 
integral, incluyendo e tereno 
di refmeria Valero, e centro 
comercial di e ciudad, e area 
di Sero Colorado y e demas 
partinan di San Nicolas. Pa 
varios aña KVK tin un vision 
integral asina. 

E ‘necesidad’ di un master- 
plan total ta ‘hustamente pa 
percura cu desaroyo den tur 
sector ta cuadra cu plannan cu 
ta existi eventualmente den 
otro area’. Y segun KVK, e 
tereno di e refmeria ta hunga 
un papel importante, pasobra 
esey ta determina e posibili- 
dad di desaroyo nobo canto 
di awa, incluyendo creacion 
di un downtown area nobo, 
cu un ‘waterfront’, algo in- 
novando pa San Nicolas. 

E instancia ta bisa cu ta dis- 



puesto pa colabora den un 
masterplan pa San Nicolas. 
Y cu lo cuminsa acerca dife- 
rente ministerio pa haya un 
bista riba e totalidad di aspec- 
to cu mester tuma na cuenta. 

Diferencia 

Pues diasabra pasa minister a 
presenta solamente e plan pa 
Sero Colorado pa un centro 
comercial nobo, e proyec- 
tonan di hotel y e cambio pe 
caya principal di San Nicolas. 
E banco di inversion locual 
AIB ta fmalisando un plan 
pa e caya principal cu segun 
KVK, ‘ta encera varios as- 
pecto di conservacion di her- 


encia cultural (edificionan cu 
balor cultural y e creacion di 
varios museo), cu por sirbi 
como catalisado pa revitalisa- 
cion di e centro comercial di 
San Nicolas’. 

Minister Otmar Oduber di 
Turismo, Transporte y Cul- 
tura a organisa e reunion 
aki despues KVK su comen- 
tario cu gobierno no ta en- 
volvi KVK debidamente den 
e plannan pa San Nicolas. 
Minister a comenta despues 
e reunion cu esaki tabatin di 
haber tambe cu un problema 
di comunicacion interno 
cerca KVK mes. Y pa motibo 


e traspaso di informacion a 
keda atras. 

Pero den KVK su reaccion 
riba e reunion, por mira cu 
otro cos ta hunga un rol. E 
instancia ta aprecia cu minis- 
ter a indica cu lo envolvi KVK 
mas den henter e proceso. 
Pero esaki no ta nifica cu e 
minister automaticamente 
por conta riba sosten di Ca- 
mara di Comercio, manera e 
minister mes a aclaria. KVK 
ta haya ‘necesario pa man- 
tene su propio punto di bista, 
tambe ora esaki no ta cuadra 
cu vision di otronan’. □ 

articulo 

Cumpliendo cu regla contra 
labamento diplaca 

‘Cualificacion positivo 
preliminar pa Aruba’ 

ORANJESTAD - Aruba a haya un bon cualificacion 
preliminar, cumpliendo cu reglanan contra labamento 
di placa y financiamento di terorismo. 

E resultado aki no ta defmitivo ainda. Despues cu e rapport a 
keda discuti den e “Peer Review Group”, e lo keda formalisa 
na maart den e “Global Forum” na Paris unda lo publica e 
resultadonan defmitivo. 

Esaki minister di Financia Angel Bermudez ta informa. Si- 
man pasa el a bolbe bek di Paris, unda el a atende e “Peer 
Group Review”. E enfoke principal y motibo di e “review” 
aki ta pa test con cada pais ta cumpli cu e reglanan, si nan ta 
adapta den legislacion di cada pais y si nan ta wordo ehecuta 
manera mester. 

E minister ta sigui cu esaki ta un actividad anual di Organisa- 
cion di Paisnan den Desaroyo (OECD) cu ta encarga di mon- 
itor e cumplimento di e reglanan implementa pa e organisa- 
cion aki riba labamento di placa y fmanciamento nan terorista. 
Cualificacion 

Aruba ta forma parti di OECD hunto aproximadamente 30 
pais cu tambe tabata presente pa discuti riba cada un di e rap- 
portnan di e paisnan en cuestion. “Cada pais a haya varios 
pregunta y cada pais mester contesta esakinan pa haya un cu- 
alificacion final, y mi tin cu bisa cu nos como Aruba a sali 
basta positivo afo. E cualificacion tentativo cu nos a haya ta- 
bata esun casi mas halto di e grupo”, e minister ta informa. 
Aruba si tin leynan fiscal bieu ainda, e minister ta enfatisa, pero 
a haci cambio di diferente articulonan pa asina por cumpli cu 
e exigencianan internacional.Q 

Turista riba motorcycle no a pone atencion 


ORANJESTAD - Un 
pareha turista riba un 
Yamaha scrambler ayera 
tardi no a pone atencion 
den trafico, na Balashi (al- 
tura di Drive Inn). Nan a 
tal contra un auto dilanti 
di nan. 


Patruya di trafico a acudi na e 
sitio y e automobilista ta bisa 
cu e tabata den e fila di auto 
ora el a mira den spiel con 
e motociclista ta bahando di 
pariba yegando su tras. 

Pero nan a desvia, wak na 


banda y dal su tras 

.E auto parti atras no a haya 
mucho daño y e turistanan 
mes a scapa tambe. 

Nan a dal abou pero a keda 
solamente cu rasca chikito na 
brasa.Q 


Basta keho prome cu 
autoridad a haya 
mucha mara 



ORANJESTAD - E mucha cu polis a haya dialuna mara 
pafo patras di Lee’s Restaurant ta un mucha muhe di 15 
aña. 


Y no manera Bon Dia Aruba a skirbi den su edicion di ayera 
cu ta trata di un mucha homber chikito. Polis ta bisa cu nan a 
haya varios keho di bisiñanan prome, indicando cu e mayor- 
nan tabata mara e mucha pa basta tempo caba. Pero na dife- 
rente ocasion autoridad no a topa e situacion describi pa e 
bisiñanan. Finalmente dialuna polis hunto cu Voogdijraad a 
haya e mucha mara y a dicidi di bay cu ne. Awor ta investi- 
gando si ta trata di abuso of cu e mayornan kier preveni cu e 
mucha muhe ta haci daña na su mes sea na otro miembronan 
di famia. E mucha ta bou tratamento. □ 



Pa actualtea e caarcni, ur* potret 
iio&o lo wordo saca 

Tubonan di 
sanger haya 
riba beach 


SAN NICOLAS - Ayera 
mainta nos matutino a 
bay polis pa haci entrega 
di dos tubo cu ta parce di 
ta contene sanger. Esaki- 
nan a wordo haya riba 
beach na Grapefield San 
Nicolas den fin di siman. 





fn E o 

pj 


tO & 



I— J 1 *_J 1 l ^ 

EXP: J1/Q3 2C J 5 


Wf 



Polis a bisa cu nan lo deshaci 
di esakinan mirando cu nan 
no por haci nada cu nan. Sin 
embargo no a mira e oficial 
haci ningun yamada na otro 
instancia. 

Diadomingo, reportero di 
nos matutino cu su famia a 


bay haci uzo di e beach na 
Grapefield San Nicolas, y a 
haya e dos tubo cual ta mus- 
tra cu ta contene sanger y un 
hangua banda di esakinan. 

E1 a recoge esaki cu un saco 
pa su siguridad. Diasabra e 
famia a bishita e mesun area 
aki y e tubonan aki no taba- 
ta eynan, cual ta indica cu e 
persona(nan) lo a laga esaki 
atras diasabra anochi of dia- 
domingo durante dia. 

Pa motibo cu e contenido ta 
desconoci a surgi diferente 
pregunta riba kico lo por tin 
den e tubonan aki y e moti- 
bo cu nan a wordo bandona 
canto di lama. 

Riba e boter tin un fecha cu 
e contenido ta caduca, cual ta 
dia 31 di augustus 2015. Q 


Persona ataca pa cacho na Pos Chikito 



ORANJESTAD - Diamars riba caminda. ripiente e cacho a sali fei un 

atardi un persona cu tabata E ciudadano cu a keda mor- cura di cas y ataca e persona 
canando den e bario di Pos di, a solicita asistencia di po- aki. Despues cu polis a tuma 
Chikito algun meter leu di su lis. Por a compronde cu e datonan a bay na e cas pa pa- 
cas y a keda ataca pa un cacho victima tabata canando y di- pia cu e doño di e cacho.Q 

Fundacion Festas pa 

Educacion y investigacion cientifico riba awa sostenibel 



ORANJESTAD - Pa re- 
cauda fondo pa crea un 
educacion avansa riba 
tereno di awa sostenibel 
na Corsou y pa financia 
investigacion cientifico 
riba e tereno aki na Aruba, 
a lanta e fundacion Festas. 

Ayera Filomeno “Boey” 
Marchena hunto cu Rafael S. 
Scatliffe a presenta e funda- 
cion aki na cu nan a lanta ya 
na 3 di december 2013. Pero 
awor tur cos ta cla pa Funda- 
cion pa Educacion y Siencia 
Tecnologico di Awa Sos- 
tenibel (Festa) ta ranca sali. 
A presenta tur e miembro 
tambe: sr. Marchena ta fungi 
como presidente/tesorero, 
Rafael Scatliffe como secre- 
tario, Nathalie Maduro como 
PR & Marketing y conseh- 
ero pa agricultura sostenibel, 
Ricky Arends como consehe- 
ro di Educacion, Cari Wolter 
como consehero Financiero, 
Eugene Martis como conseh- 
ero Huridico. 

Jocelyne Croes como con- 
sehero Network Strategico 
y Johannes Halman como e 
consehero di Siencia ta carga 


e tarea como directiva di e 
fundacion. 

Obhetivo principal di e fun- 
dacion ta pa genera fondo via 
organisacionnan/instancian- 
an nacional y internacional. 
Cu e fondo kier duna sosten 
na un maneho y tecnologia 
sostenibel di awa cu ta den 
desaroyo na Universidad di 
Corsou. Esaki cu e intencion 
pa crea un Centro di Excelen- 
cia pa tecnologia sostenibel y 
sano pa medio ambiente pa 
desalina awa di lama pa pro- 
duci awa potabel y tambe pa 
tratamento di awa cu ta resta 


y pa su re uzo. 

Educacion 

Otro obhetivo ta pa desaroya 
programanan educativo pa 
scolnan di nivel di kleuter pa 
avansa riba tereno di ‘produc- 
cion convencional y sosteni- 
bel di awa potabel pa motiva 
y sostene docentenan pa con- 
scientisa e hubentud pa uza 
awa potabel eficientemente 
y pa no malgasta awa’. Esaki 
den cuadra di e programa 
Water Education for Teach- 
ers (WET) di Unesco, asina e 
fundacion ta informa. 


E programa cientifico di Fes- 
tas ta encera desaroyo di es- 
tudio academico riba nivel 
di Bachelor, Master y tambe 
Doctorado. Tambe kier pro- 
move desaroyo di tecnologia 
di awa sostenibel y nan apli- 
cacion den islanan chikito 
den desaroyo manera indica 
pa Nacion Uni como Small 
Islands Development States 
(SIDS). “E intencion ta cu 
studiantenan di BSc- y Msc- 


por desaroya proyectonan di 
awa sostenibel pa scolnan y 
aplica esakinan den practica 
cu e alumnonan di scol pa 
nan stage of como tema di in- 
vestigacion pa gradua.” 


Facilidad di investigacion 

E fundacion tambe ta recauda 
fondo pa establece un facili- 
dad di investigacion di tecno- 
logia innovativo di awa sos- 
tenibel na Aruba pa sostene e 
educacion academico y tam- 
be pa agricultura sostenibel 
pa yuda nos cunukeronan. 
E facilidad aki tambe mester 
bira un Centro di Excelencia 
pa e region di Caribe y Latino 


America, segun e fundacion. 
“Den futuro lo trata di establ- 
ece becanan pa sostene studi- 
antenan excelente pa un estu- 
dio den e ramo di tecnologia 
di awa sostenibel. ”□ 



ALHYDRAN , un crema pa regula e humedad di e cuero recomenda rond mundo awor obtenibel na Aruba. 


Turistanan y hende local ta stima e productonan di "skin care" y "sun care" di Aruba Aloe, pero locual hopi hende no sa, ta cu Aruba Aloe tambe 
ta produci un crema cu halto concentracion di Aloe Vera cu ta regula e humedad di e cuero, esta Alhydran, cu ta wordo uza den e cuido di 
cicatriznan di quemadura, di operacion, pa baha e cora y kita e gana di grawata despues di laser therapie of radiotherapie y otro cicatriznan. 

E crema efectivo aki produci na Aruba, a bira un di e standard nobonan den cuido di cicatriz den hospitalnan universitario y brandwondencentra 
rond mundo. Bendi den mas cu 22 pais, e producto di exportacion Rubiano aki ta obtenibel na turtienda di Aruba Aloe. 

Un storia di exito 

Wim Arns, un hende homber di edad mediano, a kima su mannan y su cara gravemente ora e sas di su siga a cay den un hemchi di parafina cu e 
tawata tin wanta, causando un explosion spontaneo. Wim: "Despues di a wordo trata na e "brandwondencentrum" na Rotterdam, e dokternan a 
referi mi pa un terapista di cuero den mi mesun bario unda mi lo sigui e tratamento di mi cicatriznan. Mi cuero tawata grawata masha hopi mes, 
sinti strak y mi a desea un crema cu lo haci mi cuero mas flexibel y kita e gana di grawata. Pa e motibo ey mi terapista a recomenda Alhydran. Ya 
caba despues di e prome ora cu ma aplica e crema, mi cuero a haya mas espacio pa hala rosea, e grawatamento a stop y en general ela sinti mas 
comodo. Mi cara a cura ful, e cuero a haya su flexibilidad completo bek y e mesun resultado ta conta pa mi mannan. Terapia a contribui na esaki 
pero cu e cuero por move sin scheur y cu e gana di grawata a kita ful mi ta atribui na e uzo di Alhydran ." 

Alhydrani door di wowo di un profesional 

Rina Rijkenberg ta un terapista di cuero na Oosterbeek Hulanda. Como un specialista, e tin diferente tratamento y producto pa scoge for di dje 
pero Alhydran ta su nr. 1 solucion. Rina: " Hopi di e kehonan ta cu e cuero ta sinti seco, ta grawata, ta cora, sensitivo y ta haci dolor, cu ta 
sintomanan frecuentemente asocia cu victima di candela, lymfoedeem pashentnan, hende cu a haya terapia di radiologia, cu tin otro cicatriznan, 
puishi of cabey excesivo. Tur esaki por wordo causa conhuntamente door di un deregulacion den e nivelnan di humedad di e cuero. E secreto di 
Alhydran ta cu e ta regula e humedad den e cuero riba un manera excepcional. Aplica e crema mainta y e lo keda activo durante e dia, brindando 
bo un cuero menos doloroso y sin grawatamento. E ingrediente mas importante di e crema ta e halto concentracion di puro Aloe Vera cu ta zorg 
pa e hidratacion, sigui door di puro vitamina C, vitamina E y azeta di Jojoba cu ta prolonga e actividad. Pashentnan por realmente mira y sinti nan 
cuero cura." 

Puntonan di benta 

Pa mas informacion tocante e localidadnan di e tiendanan di Aruba Aloe por bishita e website: www.arubaaloe.com/stores. 

Pa cualquier pregunta over di Alhydran, por fabor tuma contacto cu Melissa Acosta, Customer Service, 
na Aruba Aloe Balm N.V. T: +297 588 3222 of email: customerservice@arubaaloe.com. 

Mensahe di obispopa Cuaresma: 

Papa Francisco ta pidi nos 
vence indiferencia 


ORANJESTAD - Den 
cuadro di temporada di 
Cuaresma cu a cuminsa 
siman pasa riba Diaran- 
son di Shinishi, Obispo 
di Willemstad, Mgr. Luis 
Secco, a divulga e men- 
sahe di cuaresma di Papa 
Francisco. 

E mensahe aki cu a wordo 
lesa den tur iglesia Catolico 
di Aruba, Mgr. Secco a trece 
dilanti cu papa Francisco ta 
pidi nos vence e indiferen- 
cia pa medio di algun accion 
concreto y gestonan di cari- 
dad Cristian. 

E ta pidi nos pone atencion 
riba tres texto di Bijbel y tres 
luga caminda nos por expresa 
nos fe activo. 

1. “Si un parti di e curpa ta 
sufri, tur sobra tambe ta su- 
fri” (lKor 12,26) - Iglesia. 

2. - “Unda bo ruman ta?” 
(Gen 4,9) - Parokia y comu- 
nidadnan. 

3. - “Para firme” (Hak 5,8) - 
E persona creyente 

Gesto di caridad 

E prome gesto di caridad ta 
pa nos uni como Iglesia, mi- 
rando loke ta sosede rond 
mundo: conflictonan violen- 
to entre pueblonan pa moti- 


bonan etnico, politico y reli- 
gioso. Laga nos “para firme” 
pasobra ta precisamente den 
momentonan dificil, ora for- 
sanan negativo ta ataca nos, 
di paden y di pafo, cu e pal- 
abranan aki di fe y confiansa 
mester sostene nos. 

Unda nos por busca nos forsa 
pa nos por ‘para firme’? Hes- 
us a siña nos pa bati na porta. 
Keda bati riba dje, pone nos 
peticionnan, nos frustra- 
cionnan, nos dolornan, nos 
speransa y nos gratitud su 
dilanti. 


Forsa di oracion 

Papa Francisco ta pidi pa no 
lubida e forsa di oracion di 
tanto hende. E ta recorda nos 
e iniciativa di 24 ora pa Se- 
ñor, pa uni cu henter Iglesia 



dianan 13 y 14 maart, como 
expresion di solidaridad cu 
tur esnan cu ta sufri guera y 
persecucion. 

Ademas di esaki, como Dio- 
sesis, Monseñor Secco ta pidi 


pa cada parokia, comunidad 
y gruponan apostolico or- 
ganisa momentonan special 
di oracion, adoracion na San- 
tisimo, Caminda di Cruz, 
Rosario di Misericordia, 
etc... 

Interes pa otro 

-E di dos actividad cu Papa ta 
sugeri ta pa “nos por yuda cu 
gestonan di caridad, yegando 
sea na e personanan cu ta 
biba cerca, como na esnan 
cu ta biba leu... Cuaresma ta 
un tempo apropia pa mustra 
interes pa e otro, cu un señal 
concreto, aunke sea chikito, 
di nos participacion den e 
mesun humanidad”. 

Monseñor Secco ta sugeri un 
accion di Cuaresma pa yuda 
e famianan cu ta pasando 
necesidad. Pastor y colab- 
oradonan parokial por con- 
oce situacion di e famianan 
despues di realisa e bishita 
den bario y ofrece e famia 
den necesidad e sosten spiri- 
tual y material cu ta mas ur- 
gente. 

Combersion 

Den e di tres punto, Papa 
Francisco ta haci “un yama- 
da pa combersion, pasobra 
nesesidad di e ruman ta re- 
corda mi e fragilidad di mi 
bida, mi dependencia di Dios 
y di mi rumannan”. 

Riba esaki, Monseñor Secco 
ta invita tur parokiano pa un 
encuentro cu Señor den e 
Sacramento di Confesion, e 
participacion na e Santa Eu- 
caristia di tur diadomingo, y 



otro actonan religioso cu por 
yuda nos experencia e amor y 
misericordia di Señor. 


Na fmal di su mensahe, Mgr. 
Luis A. Secco ta bisa: “Ru- 
mannan, laga nos comparti e 
tempo di gracia aki pa medio 
di e diferente acto di caridad 
cristian. 

Mara Pasco di Resureccion 
haya nos completamente 
renoba pa nos celebra cu 
legria e victoria di Cristo riba 
morto y pica. Cu Mama Ma- 
ria guia nos tur riba e camin- 
da aki”.Q 



Hunta Electoral Dominicano ta na Aruba pa cambio di cedula 



ORANJESTAD - Presi- 
dente di e fundacion Do- 
minicana Arubaanse Juan 
Pablo Duarte, sr. Winston 
Tavarez ta comparti tres 
punto di interes general 
cu e comunidad Domini- 
cano na Aruba. 

E prome punto tin di haber 
cu actualmente ta na Aruba e 
subdirector di e Hunta Elec- 
toral Dominicano, Raul Ve- 
ras. 

E ta e funcionario concerni 
pa diligencia documen- 
tonan importante pa e Do- 
minicanonan residencia na 
Aruba, Corsou, Bonaire, St. 
Maarten y Venezuela. 

Esaki ta su prome mision 
na Aruba caminda na luna 
di maart nan lo cuminsa cu e 
proceso di cambio di e cedu- 
la gel bieu pa e cedula nobo 
Dominicano. Lo wordo in- 
forma debidamente e fecha 


cu esaki lo inicia entrante 
luna di maart. 


Acto protocolar 

Igualmente e ta recorda cu 
diabierna awor ta wordo con- 


memora e di 171 aniversario 
di Independencia Domini- 
cana. Pa 10’or di mainta lo tin 


un acto protocolar di ofrenda 
floral ariba plasa Juan Pablo 
Duarte na Playa. 

Bingo posponi 

Fundacion Dominicana 
Arubaanse Juan Pablo Du- 
arte ta participa cu pa moti- 
bonan cu no a logra bende e 
bukinan di bingo a dicidi di 
cambia di fecha pa 25 di april 
na luga di 7 di maart. Tur 
ticket ta keda valido pa 25 di 
april. 

Luga ta Club Caiquetio reg- 
istracion ta cuminsa desde 
6’or atardi. E bingo ta cum- 
insa pa 8’or anochi pa balor 
di 10 florin pa ticket y buki 
completo ta 100 florin. 

Esaki tambe ta pa duna chens 
pa logra nan meta proponi cu 
ta pa un tereno pa construi e 
sede di Comunidad Domini- 
cano cu lo ta na beneficio di 
henter comunidad. Lo tin 10 
premio como tambe door 
prize.Q 

Nancy Maya di Kids Inc: 

“Aunke e comerciantenan ainda tin duda, nan mes lo ripara cu tempo” 



ORANJESTAD - Nancy 
Maya cu ta e CEO di Aru- 
ba Kidspreneur Stichting 
y Kids Inc ta conta Bon 
Dia Aruba cu aunke co- 
merciantenan ainda tin 
duda den e proyecto, e ta 
spera cu nan mes lo ripara 
cu tempo. E fin di siman 
aki e prome actividad di 
e fundacion ta tuma luga 
cual ta e “Camp Million- 
aire”. 

Ora sra. Maya a introduci 
e proyecto, el a conta Bon 
Dia Aruba cu locual mas ta- 
bata hala su atencion no ta 
e muchanan. Sino cu ora 
el a propone e idea di duna 
educacion fmanciero na 
muchanan desde un edad ho- 
ben, hopi comerciante, may- 
ornan y tambe docentenan 
di scol tabata hopi demotiva. 
Sra. Maya ta conta cu na luna 
di april nan lo haci un estudio 
na scolnan pa locual ta trata 
educacion fmanciero, pa wak 
cuanto e muchanan sa. Y e ta 
spera cu esaki por sirbi como 


motivacion pa hende wak cu 
di berdad educacion fmancie- 
ro ta algo necesario. SKOA ta 
colaborando cu e fundacion 
y nan a haya permiso pa bay 
diferente scolnan caba. Aun- 
ke cu tin algun cu ta haci difi- 
cil, nan ta spera di por logra 
yega na esakinan tambe. 

Invitadonan di afo 

Di Merca, ta bin Elizabeth 
Donatti di Creative Weatl 


LLC pa duna e prome lectura 
na e muchanan. Sra. Maya ta 
bisa, di sra. Donatti e mes lo 
siña con pa tuma e lecturanan 
over. 

Pasobra prome sra. Donatti 
lo evalua riba cual nivel psi- 
cologico e muchanan mes ta. 
Asina nan tur dos hunto por 
duna e seminario. 

Manera Bon Dia Aruba a pu- 
blica prome Segun sra. Maya, 
Camp Millionaire lo duna e 


muchanan un fundeshi fi- 
nanciero fuerte, pa asina nan 
crece bira adultonan cu ta fi- 
nancieramente responsabel. 
E ta tanto un camp y tambe 
un curiculo di educacion fi- 
nanciero escolar. 

Uzando e curiculo Camp 
Millionaire, muchanan y 
hobennan ta siña entre otro 
secreto di spaar, e basico di 
presupuesto, e peligernan di 
debe, e pro y contranan di 
inverti, con bon e ta pa duna 
bek y mas. Durante e camp e 


muchanan lo ta hopi activo 
fisicamente tambe. Sra. Maya 
a conta cu riba e dianan 28 di 
februari y 1 di maart lo ta pa 
e muchanan di 10 pa 14 aña. 
Y riba dia 7 y 8 di maart pa e 
muchanan di 14 pa 18 aña. E 
luga te cu awo pa tene e camp 
ta tentativamente Colegio 
Arubano. 

E campnan lo dura di 9or di 
mainta pa 5or di atardi y du- 
rante dia lo tuma varios pauze 
y lo haci hopi actividad cu e 
muchanan. □ 


Pintor local Armando Goedgedrag ta 
duna charla na Arco Iris 



ORANJESTAD - Recientemente pintor local, Arman- 
do Goedgedrag a bay Arco Iris Kleuterschool pa duna 
e muchanan un bunita charla tocante locual e ta haci y 
tambe di naturalesa na Aruba. 

No tin duda, cu Aruba ta yena cu hopi talento. Aparte di pin- 
ta, sr. Goedgedrag ta fotografo tambe. 

Sr. Goedgedrag ta conta Bon Dia cu banda di e charla el a 
duna e muchanan un tayer chikito di con pa pinta y el a pinta 
un cuadra pa nan mira tambe.Q 

Cancer di pancreas ta frecuente 

na Aruba 



ORANJESTAD - Cancer 
di pancreas ta uno fre- 
cuente na Aruba, pero si e 
ta wordo detecta na tem- 
po e pashent por wordo 
trata debidamente y te 
hasta e por scapa su bida, 
asina president di Kon- 
ingin Wilhelmina Fonds 
Aruba, sra. Lilian Prince 
a relata na Bon Dia Aruba 
ayera. 

Importante ta pa tur hende ta 
consciente di e sintomanan 
pa asina interpreta debidam- 
ente cualkier señal cu e cur- 
pa mes ta duna nos. Aunke 
cancer di pancreas ta dificil 
pa detecta y diagnostica na 
tempo. 

Charla 

Pa tal motibo e fundacion 
aki ta organisando un charla 
riba e topico aki. E charla cu 
ta totalmente gratis lo tuma 
luga dia 7 di maart desde 9or 
mainta pa 12or na Ballroom 
di Alhambra. E ta conta como 
orador cu e specialistanan, 
esta Gastroenterologo, Dr. 
Edgar Caceres y Oncologo, 
Deepu Daryanani. Igual- 
mente sr. Eugene Maduro di 
Departamento di Salud Pu- 
blico lo realisa un presenta- 
cion riba e casonan di cancer 


di pancreas detecta na Aruba. 

Sra. Prince a declara na Bon 
Dia Aruba cu e tipo di can- 
cer aki no tin di haber mucho 
cu e nutricion of forma di 
alimentacion. P’esey nan a 
dicidi di cancela e participa- 
cion di un nutricionista den 
e charla aki. 

Esaki ta e prome charla cu 
WKF ta organisa riba cancer 
di pancrea. Considerando 
cu maart ta luna dedica na e 
cancer di tripa of stoma, nan 
a dicidi -cu acesorio di e spe- 
cialistanan- pa realisa mas 
bien un charla riba e cancer 
di pancreas cu ta uno descon- 
oci den su conocemento na 
Aruba, pero conoci pa su 
efecto of malesa. 

Cancer di pancreas 

Cancer de pancreas ta un 
malesa cu ta wordo forma pa 
e celnan malo of canceroso 
den e tehido di e pancreas. E 
señalnan y/of sintomanan di 
cancer de pancreas ta icteri- 
cia (color geel di bo cuero y 
slijm debi na aumento di bil- 
irrubina), dolor y perdida di 
peso; perdida di apetit, af di 
color palido, pishi color scur, 
sensacion di cansancio. 


E pancreas ta ubica entre sto- 
ma y weso di lomba. E ta un 
klier di mas of menos 6 inch 
di largo cu forma di peer fmi. 
E parti mas hancho di e pan- 
creas ta wordo yama cabes; e 
parti di mita ta wordo yama 
curpa y e parti mas fmi ta 
wordo yama cola. 

E pancreas tin dos funcion: E 
ta produci un substancia cu 
ta yuda den e proceso di di- 
gestion di cuminda den nos 
curpa. 

E ta elabora hormona manera 
insulina y glucagon. Nan ta 
yuda pa controla e concen- 
tracion di sucu den sanger. 
Ambos hormona ta yuda nos 
curpa pa uza y warda energia 
obteni di e cuminda. 

E celnan exocrina di pancreas 
ta elabora e substancia diges- 
tivo, mientras cu e cel endo- 
crina di pancreas ta elabora 
hormona. Aproximadamente 
un 95% di e cancer di pan- 
creas ta cuminsa den e celnan 
exocrinas. 

Riesgo 

E factornan di riesgo di can- 
cer di pancreas ta inclui: 
Humamento; sobre peso; 


antecedente di diabetes of 
pancreatitis cronico; ante- 
cedente den famia di cancer 
de pancreas of pancreatitis. 

Antecedente di salud lo por 
afecta e riesgo di presenta 
cancer di pancreas. E hecho 
cu e pashent tin un factor di 


riesgo, esaki no kiermen cu e 
ta bay haya cancer. 

Tampoco no presenta niun 
factor di riesgo, no kiermen 
cu e persona no ta bay haya 
cancer. Ta importante pa 
consulta bo doctor si abo ta 
pensa cu bo ta den riesgo.Q 

AZV: Por cambia dokter di cas na 
maart y september 


ORANJESTAD - E seguro 
di cuido medico nacional 
ta informa cu awor por 
cambia dos biaha pa aña 
di dokter: na maart y sep- 
tember. Asina e organo 
kier tene duna su clien- 
tenan mas servicio. 

Durante e 14 aña cu AZV a 
existi e organo a stimula in- 
scripcion di di e segurado y 
su famia cerca un dokter di 
cas, e dokter di cas ta e prome 
liña di cuido y ta e persona di 
confiansa cu kendee e pash- 
ent por papia y confia riba tur 
locual ta trata su salud. Sin 
embargo sa sosode cu e pash- 
ent sa haye confronta cu falta 
di comunicacion cu su dokter 
di cas. of tin ora tin un con- 
flicto cu su dokter di cas. 
AZV ta stimula pa e prome 
intento di e pashent sem- 
per ta pa papia cu su dokter 
di cas y pa hunto yega na un 
solucion. A pesar di esaki no 
ta tur ora ta yega na un so- 
lucion consecuentemente e 
pashent kier cambia di dokter 
di cas, segun vocero Solange 
Tchong. 


Pa mehora e proceso di cam- 
bio di dokter di cas, y pa facil- 
ita e asegurado e ora AZV ta 
introduci cambio di dokter di 
cas den dos periodo di aña. E 
asegurado tin chens pa cam- 
bia di dokter di cas e tempo- 
radanan aki, sin duna motibo 
of rason pa a haci e cambio. 

E proceso 

E asegurado ta acudi na e 
dokter di cas na su interes, e 
ta puntra si e mag haci cam- 
bio y inscribi na e dokter di 
cas. Si e dokter di cas bay di 
acuerdo pa e inscribi, e ora ey 
e asegurado ta yena y firma e 
formulario di cambio di dok- 
ter di cas cerca e dokter di cas 
aki. 

E dokter di cas tambe ta firma 
como muestra di su aprobac- 
ion. Siguientemente e dokter 
di cas ta manda e formulario 
di cambio pa AZV. AZV ta 
procesa e cambio manera cu 
ricibi esaki for di e dokter di 
cas. Despues e asegurado ta 
haya confirmacion di AZV 
cu e cambio di dokter di cas 
a tuma luga. 


Bentaha 

E bentaha pa introduci esaki 
ta cu e asegurado tin awo dos 
periodo cu e por cambia di 
dokter di cas sin duna mo- 
tibo. 

Cambio durante aña 

den caso cu un asegurado 
kier haci cambio di dokter 
di cas na periodo cu no ta e 
dos lunanan ariba menciona, 
esaki mester sosode via un 
peticion por escrito di e ase- 
gurado unda ta splica pa ki 
motibo kier haci e cambio di 
dokter di cas. 

No por duna como motibo 
por ehempel, cu no ta haya 
carta di referencia di e dokter. 
Mester referi por ehempel, 
ora cu tin un conflicto of falta 
di comunicacion cu e dokter 
di cas. 

Tambe e asegurado mester 
percura pa ya caba a acerca 
e dokter di cas cu e ta desea. 
Eynan tambe e mester yena 
un formulario di peticion y 
aprobacion firma pa e dokter 
di cas. Sin esaki no ta haci e 
cambio. □ 

Ata Hedging rapport ta cla 
anto ata cos ta pinta scur.. 
pasobra segun ministro a 
bisa, cu NO por kibra e rap- 
port. Por lo menos, si kibr’e, 
e lo costa WEB y pais Aruba 
un capitaL.hopi placa. Cu 
otro palabra, laga para. Anto 
e ministro mes a laga sa cu 
‘si ta e la cer’e, e lo a haci e 
diferente”. Pret si.. Awor 
nos ta mara na algo cu NO 
ta beneficiando nos isla. 
Pero por lo pronto nos tin 
cu warda un TIKI mas, pa- 
sobra e tin cu bay PARLA- 
MENTO prome!.. Anto e 
oraaaa..nos ta wak. Pero kere 
MARIBOMBA..e contract ta 
BON cera.. NO SE COM- 
PRA y no se vende... 

Cada conferencia di prensa 
cu prome ministro duna, ta 
mustra con bon tur cos ta, y 
con bon decision nan a tuma. 
Pero pregunta ta, si tur cos 
ta asina bon, pakico mester 
tuma medida. Y si no ta nos 
pero ta riba orden di Hu- 
landa, con bo por pretende 
cu ainda nos tin autonomia. 
Shon, autonomia ta perdi dia 
bieu!. 

Ta ki dia nos ta siña cu nos 
ta na MERCED di Hulanda. 
Tanten cu Hulanda ta mas 
grandi cu nos, nos no tin 
NADA di bisa. Cos lo stoba 
otro luna ora cu CFT esta- 
blece su mes formalmente 
na Aruba. Anto ainda kier 
bisa cu Aruba tin su propio 
‘camber di presupuesto’? Bo 
por tin e camber, pero Hu- 
landa lo tin e yabk.Letterlijk 
y figuurlijkJ.Ata e homber 
macamba a BOLBE bishi- 


ta Aruba siman pasa. Anto 
atrobe NADA no a keda cla. 
Cos a bay super bon.. Nos ta 
mas cerca di otro. Esey ta un 
disco raya. KICO e kier men 
cu esey. MARIBOMBA kier 
men prome ministro. Ken 
tin cu kere. Pasobra Huland- 
esnan ta keto, Aruba ta papia, 
pero... 

Ata ministro cu ta doctor, 
kier traha tambe pa e NO 
perde su licencia di doctor. 
Cuanto hende por tin e luho 
ey. Basta e bisa cu e tin cu 
bay sacrifica tur su vakantie. 
Papa, cu e salario ey, tur hen- 
de lo sacrifica nan vakantie 
toch? Niun hende a manda e 
persona ey para su praktijk y 
bira ministro. De hecho, un 
hende asina lo MESTER ta 
sa cu e MESTER haci algo pa 
e mantene su status di doctor 
toch? Of no?papiando di e 
ministro di salud.. e asunto di 
camber di operacion ta zona 
HOOOOPI stinki.. Ata sin- 
dicato a bay hinca boca, luga 
nan a haya tambe di e min- 
istro. 

“Nan no sa kico ta pasando. 
Nan no tin informacion”. 
Ta ken tin’e anto!. E cos ta 
un BOL di TUTU. Anto 
tin un ex ministro cu taba- 
tin e cartera, ta blo bisa MA 
BISABO!!. 

E asunto di gas ta zona in- 
teresante. No compronde 
MARIBOMBA robes. In- 
teresante den sentido cu e 
ta parce mane un negoshi 
cangreu. Bo tin bo pro- 
pio luga di colecta sushi, bo 
tin cu colecta e sushi, CO- 
BRA e cliente, trece e sushi 


cerca bo COMPETIDO, pa 
NAN, por converti esaki den 
gas, y NAN bende atrobe na 
WEB.. Anto e compania cu ta 
‘deliver’ e sushi, NO ta cobra 
nan pa esey? Ta KEN a traha 
e master plan ey? Ta CLARO 
cu companianan asina no ta 
drey drechiL.anto esun com- 
petido, ta hari chikichiki... 
Serio.. Solamente na Aruba.. 

Ministro a bisa cu si mayor- 
nan no educa nan yiunan, e 
mes ta haci e. Bon, gobierno. 
Esey tabata un mensahe pa e 
grupo di mucha cu lo ta haci 
maldad na Pos Chikito. Ban- 
dido eerste klas. ATAMARI- 
BOMBA su pensamento, 
pakico no ta pone NAN tur 
bira parti di e grupo di prome 
ministro cu ta haya un ‘sec- 
ond chance’. 

Esunnan cu supuestamente 
no tin pariba ni pabou? En 
bes di pone nan bay den pri- 
zon, y sali despues di un rato, 
MAS rabia ainda. Si MARI- 
BOMBA a compronde e 
asunto bon, un grupo di 9 a 
keda deteni. 

Shete di nan a sali liber me- 
sora, y a bay tuma revancha 
mesora. Anto e ora polis tin 
TUR rason di bisa, LEGU- 
MAI. E problema NO ta 
cerca mayornan si e mayor- 
nan mes ta PERDI. Esey ta 
e problema. Ta muchanan 
di cual nan mayornan NO 
ta miho ehempel. Dus, weg 
ermee. Pone e muchanan un 
rato cu disciplina a la ‘boot 
camp’ estilo LETS TALK 
cu Trudy..nan ta shape up 
MESORA!.. bin bey porque 
YES.. 


Ata cuestion di contractnan.. 
MARIBOMBA a compro- 
nde cu e asunto di ken tin 
contract y con nan ta wordo 
traha y cera, ta DJIS the TIP 
of the ICEBERG..y cu for di 
ARIBA, ministro frusto tam- 
be ta c in on it’.. esey kier men, 
cu e tambe LO ta na altura? 
Algo asina MARIBOMBA a 
tende. Pues e asunto cu tin 
Haitiano cu ta haya contract, 
ta NADA compara cu e loke 
ta sosodiendo na nivel MAS 
ariba.. Basta nan bisa cu mes- 
ter di 'deskundig’ help. Anto 
deskundig ey ta CARO yiu.. 
Pero, mester.. Algo MARI- 
BOMBA no ta compronde.. 
ta kita 10 hende cu ta costa 
hunto 20.000 y ta tuma 1 
hende cu ta costa 15.000.. 
UNDA a spaar e ora?of ta e 
telraam di MARIBOMBA no 
ta funciona? 


Oposicion ta ANGELA pa 
NAN sinta den stoel di go- 
bierno. Logico. Y nan lo 
BRINGA tur dia di Dios pa 
sigura cu PUEBLO sa cu 
NAN merece. Pero ban ta 
serio. Ban bisa cu esunnan 
berde baha awo.. 

KEN por sinta riba e stoel di 
gobierno? Pasobra parce cu 
esunnan cu ta na banda, NO 
ta cla pa haci e trabou ainda.. 
otro siman MARIBOMBA lo 
haci algun analisis riba esun- 
nan cu KIER sinta, pero porta 
NO ta cla pa sinta. Pues, pa 
falta di esey, esunnan actual 
lo MESTER bolbe sinta..sino 
ta KEN? Pasobra zakenk- 
abinet NO ta den e vocabu- 
lario politico..por lo menos 
no 9 ministro. Uno porta, 
esun frusto. Te EY.elec- 
cion eleccion.. ay ki dushi ta 
eleccion.. □ 

Union Patriotico Progresista: 

Preocupa pa e situacion di nos enseñansa 



BRAZIL - E otro topico 
cu UPP kier a presenta 
na nos pueblo, ta e nivel 
di enseñansa y e estado 
fisico di e edificionan. Na 
september 2014 minister 
Hooyboer a declara cu na 
januari 2015 lo cuminsa 
cu renobacion di 9 scol na 
Aruba. 

E minister a pasa su colega 
Dowers y e presidente di 
parlamento un fastball, de- 
clarando (24ora 29-9-2014) 
cu e tin apenas 8 luna cu e 
encargo di enseñansa, y cu e 
no por wordo teni responsa- 
bel pa loke a pasa prome cu 
su tempo. 

Den e declaracion di 29 di 
september 2014 e minister a 
bisa cu Colegio San Nicolas 
lo haya un renobacion chiki- 
to. 

Dia 12 di februari 2015 may- 
ornan di e studiantenan na 


Colegio San Nicolas a “ bati 
bel” pa denuncia no sola- 
mente e estado fisico di e 
edificio, pero tambe e nivel 
di enseñansa. E director di 


DPS, recientemente nombra 
pa minister (atrobe sin un 
procedura di solicitud habri), 
miembro di partido Whitney 
Kock, personalmente a bay 


investiga e situacion na Cole- 
gio, y a declara cu tin mas di 
un toilet funcionando, loke 
den mi concepto ta un falta di 
respet pa e Mayornan. Awor 
aki e minister diripiente a 
lanta for di soño atrobe y a 
declara dia 23 di februari cu 
renobacion lo cuminsa “otro 
siman”. No ta e minister aki 
cu a “blof ’ di a bishita tur e 
scolnan na Aruba? Ta kico e 
a wak anto? 

Un otro aspecto di nos ense- 
ñansa cu ta hopi den publici- 
dad, ta e nivel, innovacion y 
tambe e conducta di nos ho- 
bennan na Aruba. Mi ta retira 
loke ya caba a wordo mencio- 
na y discuti den e encuentro- 
nan parlamentario (IPKO), 
cu ta e preocupacion pa cu e 
comportacion di nos hoben- 
nan. Un comision a wordo 
instala cu representacion di 
e diferente parlamentonan di 
Reino pa atende e problem- 
atica aki y ainda ta wardando 
riba e resultado, mientras na 
Aruba ta wordo denuncia cu 
tin hopi problema cu hoben- 
nan na Aruba (Amigoe 19-2- 
2015) y cu e personanan cu ta 
atende cu adiccion ta man na 
cabes (Amigoe 6-1-2015). 

Na e mes un momento ta 
drenta informacion di esun- 
nan cu si a sigui e caminda 
corecto y a fmalisa nan scol 
na Aruba y den exterior, no 
ta haya e oportunidad pa bin 
eherce nan funcion aki. Mi 
ta relata declaracionnan haci 
pa entre otro un pareha ho- 
ben (dokter di pulmon y coki 
di pasteleria ), pero tambe e 
hecho cu AZV ta laga busca 
tres dokter di cas na Hulanda, 
mientras tin un grupo grandi 
di studiantenan local cu no ta 
haya e oportunidad di sigui 
un estudio mas avansa pa por 
cubri e demanda. 

BISTA 



Ta interesante tambe pa haci 
mencion di e resultado cu 
recientemente tambe a wor- 
do publica, na unda Avond- 
Havo ta indica cu tin masha 
hopi studiante ta keda sinta 
den nan prome aña, of ta stop 
por completo cu e estudio. 

Igualmente interesante ta e 
declaracion haci tambe reci- 
entemente na Hulanda di e 
conoci colaborado den servi- 
cio di e gobierno actual, esta 
sr. Willem Vermeend, cu ta 
indica cu ta spera cu den e 
siguiente añanan 47% di e 
trabounan tradicional lo bay 
perdi pa semper, y cu p’esey 
mester cuminsa adapta nos 
scolnan na un enseñansa na 
unda ta prepara nos studian- 
tenan pa e siguiente 20 aña. E 
ta sugeri y conseha pa haci un 
esfuerso pa enfoca mas den 
tecnologia moderno. Esey 
lo ta e futuro, y esunnan cu 
cuminsa na tempo, lo tin e 
beneficio di por probecha di 
e cambionan aki. 

UPP den su programa tambe 
a bisa cu ta esey ta caminda 
cu nos mester cana. 

E minister Hooyboer mester 
cuminsa realisa cu e no ta e 
persona indica pa maneha 
nos enseñansa, y cu hunga 
“mooi weer” manera e a bin 
ta haci desde cu e a wordo 
nombra como minister den 
gabinete Eman I y II, no ta 
suficiente. A culpa SMOA pa 
e forma con a tuma e respon- 
sabilidad di evita un desaster 
pa nos studiantenan cu ta ter- 
mina VWO y HAVO den e 
siguiente dos aña, pa despues 
bin resulta cu ta e minister 
atrobe no tabata sa kico ta 
pasa. 

Y pa fmalisa, e pregunta na 
e minister: M con a para cu e 
8 miyon euro cu a haya di 
Union Europeo pa mehora- 
cion di nos enseñansa !□ 

POUTICO 



E profetanan di desgracia aki 
en berdad a perde tur sentido 
di berguensa y realidad. Paso- 
bra tur prueba di rapportnan 
responsabel manera di Banco 
Central y di IMF ta bisa net 
lo contrario! Esta cu nos eco- 
nomia a crece desde cu MEP 
a sali di gobierno. Nos eco- 
nomia a crece hasta a pesar di 
e dobel crisis cu MEP a bay 
laga nos pais aden. E raso- 
namento y arogancia di kere 
cu nan sa miho, ta mescos cu 
e otro miembro di MEP cu ta 
sigui orden di su tata y ta sigui 
insisti cu turismo ta bay malo 
na Aruba. 


Ni cuanto prueba di tur pro- 
fesional y tur organisacion 
nacional y internacional cu 
presente cu ne, e miembro di 
MEP aki ta insisti cu e si sa 
miho! Shelo libra nos pais di 
hende asina. Nos awake caba 
ki maldad nan a haci nos pais 
den pasado caba! 


Mira ken ta papia 

Pio ainda ta cu e mes un 
miembronan di MEP kier pa- 
pia di pobresa, abuso di pod- 
er, abuso di placa di pueblo 
y di corupcion. Si nan tabata 
tin un tiki berguensa nan lo 
a wak den spiel y wak kico e 
partido MEP a haci cu nos 
pais cada biaha cu e drenta 
gobierno. No ta por nada cu 
MEP a haya e fama di partido 
di corupcion, abuso di poder, 
friends and family, nepotis- 
mo y hopi mas. 


No ta por nada cu exper- 
tonan cu experiencia di traha 
cu gobierno di MEP mes ta 
bisa cu MEP no ta di confia 
y cu MEP a laga nos pais den 
un estado di decadencia y di 
abandono na 2009. E desem- 
pleo mas halto cu nos pais a 
conoce a sosode bou di gobi- 
ernonan diMEP: 1985: 15%y 
2009:11%. Anto MEP kier 
papia di desempleo awor cu 
e ta bahando? MEP kier pa- 
pia di pobresa? Bay puntra 
e famianan cu a sufri bou di 
gobiernonan di MEP. Si no 
tabata pa mal maneho cu a 
laga nan sin trabou y sin en- 
trada, e tabata pa persecucion 
politico! 


sonan di MEP. E enrikeci- 
endo di un solo famia cu mas 
cu 25 miyon florin di pueblo 
den gobernacion di MEP ta 
bisa suficiente! Anto esey no 
tabata tur!!! Tur esey a sosode 
mientras mas y mas hende ta- 
bata perde nan trabou y costo 
di bida tabata subi cu mas cu 
25%. Costo di coriente a bay 
ski-high cu 250%. 

Ta p’esey gobierno di AVP a 
cambia e maneho y presenta 
na pueblo un maneho di ener- 
gia sostenibel cu lo tene tanto 


e suministro di coriente como 
e prijs di coriente stabiel. E 
problemanan actual di WEB 
mientras cu e prijs di petroli 
a baha, ta otro prueba cu e 
maneho di energia sostenibel 
di AVP enbez di petroleo ta 
miho. 

Di berdad Aruba merece un 
miho oposicion! Pasobra loke 
MEP ta haci awor aki ta sim- 
plemente comproba cu nan 
a haya e fama di corupcion, 
abuso di poder y enrikece 
amigo y famia bon mereci.Q 


Rene Herdé (AVP): 

Mira ken kier papia di economia 


ORANJESTAD - Inte- 
grantenan di MEP a cum- 
insa papia di economia. 
Kico? Si! Di economia! 
Anto con. Nan ta mas sabi 
cu Banco Central y IMF. 

Nan ta pronostica cu econo- 
mia ta bay stanca. Cu crece- 
mento a para. Cu e maneho 
di stimula economia di gabi- 
nete Mike Eman 1 y 2 no a 
funciona. Falta pa nan bisa cu 
IMF y Banco Central ta gaña. 


MEP kier papia di abuso di 
poder awor aki, pero no por 
presenta niun prueba. Si nan 
por tabata tin un memoria 
un tiki mas activo, nan lo a 
corda e rapport di WODC cu 
a duna un descripcion basta 
bon di gobernacion di MEP 
y e decadencia legal, moral y 


civico cu a tuma luga den go- 
biernonan di MEP. 

MEP kier papia di abuso di 
pueblo? Nos kier pa nan re- 
fresca nan memoria cu e rap- 
port di WODC y e sin fin di 
publicacionnan den prensa 
local y internacional riba abo- 


Ploy in luxury 

Drive oway in luxury 


introduces 

o brond new Lexus IS 300h Hybrid 

2015 


ÇWSTAL 


Ploy ot ony of our 
win q car slot mochines, 
ond hove q chonce to drive owoy 
in brand new luxury cor 

Located al Ihe Bfloai ssance Aruba Resort & Casino. L.G. Smith Bivd. #82 

For more inlormation. please coll 583-5000, exl.6313 

A18 lCLASIFICAD0 



PASA LAGA BO AVISO Dl LOKE BO KIEB BENDE, 
HUUB, ETC NA OFICINA Dl BON DIA ABUBA 
WESTSTRAAT #22 OF MANDA BO AVISO VIA 
EMAIL NA: mlchael.arends@cspnv.com 


PERS0NAIGRATIS MAX 20 


- TA ACEPTA AVIS0 F0R 

mmmmm 


SERVICIO 

PUBLICO 

Ta duna servicio di hasi cas, 
oficina y locals limpi. Ta cobra 
pa hora di trabao. 

Pa mas informacion 

Tel: 600-8714 

TA BENDE 

Suzuki Baleno Motor bon 
condición Awg 3300,- 
Prijs discutible. 

Tel: 7477101 -5619441 

TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. Pa mas 
informacion 
Tel: 594-9069 

LES Dl 

LANDAMENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Pa mas info. 
Tel: 594-9069 


TA BENDE 

Un Hyundai Sta Fe 2003, Std, 
Bon condicion pa solamente 
Afl. 6.500,- Pa mas 
informacion yama 

Tel: 731-8695 

TA HUUR 

Entrante 15 Maart Savaneta 
cas, ideal pa oficina, renoba, 
2kamber, 2airco, cura, hopi 
parkingspace, p/l Afl. 975,- 
excl., dep. Afl.1.300,--. Pa 
mas informacion yama 
Tel: 585-1582 

SERVIGIO 

PUBLICO 

Ta duna servicio pa baña y 
cuida hende grandi na as y 
tambe laba herida. 

Pa mas informacion 

Tel: 748-5818 

SERVICIO 

PUBLICO 

Pa huiswerk begeleiding y 
bijles den area di Pos chiquito 
entre 4 - 6or pm. 

Pa mas informacion yama 

Tel: 593-7784 


BO TA BENDE, HUUB 0F BUSCA 

CUALKIER ARTICUIO, NOS TA 
OFRESE UN SERVICI0 UNIC0 Y RAPI00. 

msss. 



TA BENDE 

4 cashi di paña (bon prijs) 

1 cacho fila brasilera (6 luna). 
Pa mas informacion 

Tel: 561-7112 

TE HUUR 

Apt met 1 slaapkamer.keuken 
& eetkamer. Omgeving van 
Superfood. Water en electra 
niet inbegrepen Cable Tv en 
gas inbegrepen voor 
AWg.1.160 p/m 

1 maand deposit 

Tel: 593-9145 

TA BENDE 

l-phone 4S 16GB open phone 
black nobo pa Afl. 500,- cu 
case. Pa mas informacion 

Tel: 745-5550 

FOR RENT 

One bedroom apt .kitchen & 
dining room, furnished. 
Private entrance, close to 
Superfood. 

Water & electricity not incl. 
Cable & gas incl.Awg. 1.160 
p/m plus one month dep 

For info call 593-9145 

TA BENDE 

Ganga un Eton Vipper 70cc 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 

TA BENDE 

Cama Queen den perfecto 
condicion hopi bon prijs. 

Pa mas informacion 

Tel: 594-9069 

TA BENDE 

Set di sala Afl. 450,- set di 
cama queen size di palo puro 
Afl. 550,- Pa mas informacion 

Tel: 586-7163/563-4687 

TA BENDE 

Suzuki Baleno 2000, body 
den bon condicion, jega start 
y bay cune, tire nobo. As is 
where is. Afl. 2.300,- 
Pa mas informacion 

Tel: 563-7049 

SERVIGIO 

PUBLICO 

Nos ta fura tur tipo di 
muebles y nos lo laga 
nan manera nobo back. 

Pa mas informacion 

Tel: 5621199/5921252. 

TA BENDE 

Un Suzuki Swift WT 2009, 
std, cu airco den bon 
condicion. Pa mas 
informacion 

Tel: 594-1015 

SERVICIO 

PUBLICO 

Ta duna credit di 10 luna. 

Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655 / 742-5853 

TA BENDE 

Suzuki Esteem 2004, 

Afl. 1.500 (as is where is). 

Pa mas informacion 

Tel: 641-4612 

TA BENDE 

Scooter den perfecto 
condicion (2007) Bon prijsl. 

Tel: 594-9069/569-0125 

TA BENDE 

Un cashi paña di 3 porta pa 
Afl. 300,- y un stoel recliner 
pa Afl. 600,- Pa mas 
informacion yama 

Tel: 568-3185 

SERVICIO 

PUBLICA 

Señora cu firma liber ta 
ofrece pa haci oficina 
of cas limpi. 

Tel: 568-2806 


DUSHI CUMINDA 

Liliana tin cuminda tur dia na 
Jhonson’s Supermarket San 
Nicolas desde llam - Ipm tur 
cuminda acompaña cu un 
sopi pa solamente Afl. 12,50 
Pa mas info of pedido yama 
Tel: 749-5008 

TA BUSCA 

Mester di un X-trahador di 
bista bunita pa drecha 
bentana. Pa mas informacion 

Tel: 594-7385 

TA BENDE 

Patriot Mag Drive NOBO! 
MD1200-1200GPH 
Koi Pond & Waterfall 
Pump. Awg. 295 o.b.o. 

Pa mas informacion 
Tel: 732-1104 

SERVICIO 

PUBLICO 

Nos ta traha cura, drecha 
muraya, verf cas y dak, 
pleister den temporada di 
Nov. y Dec. Pa mas 
informacion 
Tel: 564-3588 

SERVICIO 

PUBLICO 

Ta corta mata chiquito y 
grandi y ta bende santo 
graniet y piedra. Bon prijs 

Tel: 562-2532 

TA BENDE 

BBQ Griir'made In 
Aruba"duradero, Tipo "bari" 
Afl.275,-/cylindro cu tapa 
pa Afl.250,- Tel: 593-8182 

TA DUNA LES 

Les di hulandes y papiamento 
pa mucha di kleuter, Basic 
school. Yama despues di 2’or. 
Pa mas informacion 

Tel: 592-5090 / 583-7381 



Advertorial 

RBC ganadonan di campaña di Tarheta di Credito 


ORANJESTAD - Den 
cuadro di e campaña di 



tarheta di credito cu e 
termina recientemente, 
RBC Royal Bank a saca 
su ganadonan di e cam- 
paña aki kende a keda den 
nomber di sr. Erick Fran- 
cis Henriquez y sr. Mich 
Biegstraaten. 

Tur clientenan cu tarheta 
di credito di RBC cu haci 
uzo di esaki entre e periodo 
di 15 di october te cu 31 di 
december tawatin chens pa 
gana $1000 na nan tienda di 


preferencia! 

Entre tur cu a haci esaki, e dos 
fiel cliente aki di RBC a re- 
sulta di ta e feliz ganadonan! 
Sr. Erick Francis Henriquez 
a scoge PriceSmart como su 
tienda di preferencia y sr. 
Mich Biegstraaten a scoge 
Crown. 

RBC ta duna un biaha mas 
pabien ne ganadonan cu nan 
tremendo premio y alabes ta 
gradici tur su clientenan pa e 
confianza y sosten cu a haci 


e campaña aki uno super 
exitoso. □ 


CLASIFICADO 


Servicio 

Auto Bieu 

nos ta piki tur sorto di auto 
bieu, completamente GRATI 
tambe nos ta piki airco, 
bateria, stoof, wasmashin, 
frigidaire, etc. 

Yama nos na 

Telf: 561-4297/561-51796 


211024 
















































































^Aurora^ 

C“tiV/A' 

Tel: 593-0857 / 588-5899 1 560-1403 
Fax: 5B6-6698 

Señor ta mi wardado, mi’n tin falta di nada, 
den cunucu di yerba berde. E ta pone mi sosega. 

E ta hiba mi na awa trankil, pa mi bolbe haya forsa. 
Salmo:23.1 

Cu inmenso tristesa na nos curason, pero conforme cu 
boluntad di Dios nos ta participa fayecimento di: 



Argenida Maria Tromp- Del Valle 

Miho conoci como; Genita/Welita 
*03-02-1980- f22-02-2015 

Esposo: Alfredo Tromp 

Yiunan: Alfredo Tromp y Zandra Tromp- Maduro 
Gina Tromp 
fRoberto Tromp 

Fidel Tromp y Connie Tromp (USA) 

Nieto y Nietanan:Omar Tromp yjulie Tromp-Malmberg 
Tivisay Tromp y Johnny Boekhoudt (NED) 

Sigmar Tromp y Germaine Henriquez 
Justin Tromp(USA) 

Rumanna Colombia: Julio del Valle 

Bisanieto(a) nan: Naomi Tromp 
Celine Tromp 

Cuñanan: Marina Jansen (AUA) 

Carmen del Valle-Manjarres(COL) 

Marqueza Romero (VEN) 

Sobrina (o) nan: 

Ermelinda, Marlene del Valle, Carmen, Estella Gonzalez 
Johnny del Valle, Wilson Gonzalez, Giovanny Gonzalez- 
Jansen y demas subrino (a) nan na Colombia y Venezuela 

Ihanan: 

Erica Agumbero, Alvaro del Valle y Marlene del Valle 

Amiga di cas: Yolanda Hernandez 
Manera Yiu: 

Anna Villalobos, Gladys Kock y Eydie Reynoso 

Demas Famianan: Tromp, Del Valle, Rua, Maduro, 
Malmberg, Villalobos, Kock, Gonzalez, Agumbero, Hoo, 
Cannegieter, Reynoso, Ignacio, Garcia, Hernandez, Zijls- 
tra, Quandt, Pinja, Janga, Reyes, Quandus 

Ta invita tur famia, bisiñanan, amigonan y conocirnan pa e 
acto di despedida cual lo tuma luga Diaranson 25 Februari 
2015 di 9or am - llor am na Auroa Funeral Home. 

Adres pa condolencia: Aurora Funeral Home, diamars 24 
Februari 2015 for di 7’or pa 9’or di anochi. 

Disculpa nos si den nos tristesa nos por a lubida un of mas 
nomber di famia. 


ANUNCI0 Dl M0RT0F 9 


DIARANSON 25 FEBRUARI 2015 


^Aur ora^ 

tl r*V/A T 

Tel: 593^0857 1 588-6699 1 560-1403 
Fa)t: 5B8-6S9S 

“Laga tur cos ta spera mi ta bunita, 
laga tur locual cu mi encontra na caminda ta bunita, 
laga tur locual cu mi laga atras keda bunita y 
laga esakinan termina den tur bunitesa.” 

Cu hopi tristesa pero conforme cu boluntad di Dios, 
nos ta participa fayecimento di: 



Antonieta A.Orman- Vrolijk 

miho conoci como “Neta” 
★10-04-1956^21-02-2015 


Na nomber di su: 
Esposo: 

Mama: 

Rumannan: 


Subrinanan: 


Cuña stima: 


Carlito Orman 
Florita Dirksz 
Roberto y esposa 
Rita Vrolijk-Ruiz 
Sandro Dubero 
Sandra Vrolijk y yiunan 
Renouska Vrolijk 
Roraima Vrolijk y yiunan 
Clara y Richard Jacobs y yiu 
Milangelo 


Swa di crianza: Cesario Tromp 


Su tanta: 


Bertha Geerman y yiunan 


Sra. 


Chela Dirksz y yiunan 


Su madrina: Casilda Kelly y famia 


Su ihanan, prima y primonan, comer y compernan 

Su bon bisiñanan: Teresita y Chemy Dubero y famia 

Aida Dubero y famia 
Roly Werleman 

Mary Muñoz y demas bisiñanan 

Su miho amiga y amigonan: Teresa y famia, Francia y 
famia, Tony Quijada y famia, Magda Marique, Debby 
Peña 


Demas famia: Orman, Vrolijk, Dirksz, Ruiz, Jacobs, 
Croes, Jarzagaray, Kelly, Dubero, Geerman, Zeppenfeldt, 
Wever, Kock, Eman, Franken, Quijada, Willems, Dirksen 

Ta invita pa e acto di entiero cu lo tuma luga diaranson 25 
di februari 2015 na Aurora Funera Home di 2’or pa 4’or 
di atardi, despues lo sali pa Santana catolico na Sta. Cruz. 

Adres pa condolencia: Aurora Funeral Home, diamars 24 
di februari di 7’or pa 9’or di anochi. 

Nos ta pidi nos disculpa si den nos tristesa nos por a lubida 
un of otro famia. 

Despues di entiero no ta ricibi bishita di condolencia na 
cas. 




^.Auroriu, 

Td. 55»3-Oa5T J 

Fa- 5M K5B 


Gradicimento 
/ Invitacion 


Na nomber di famia nos 
kier a gradici tur esnan cu 
a hasi acto di presencia na 
condolencia y despedida 
di nos ser stima: 



Martin 

ETromp 

“Makito” 

Un danki na tur cu a haci 
yamada, manda telegram 
y mensahe y cu a duna 
donacion. Un danki di 
curason ta bay na Staff y 
personal di General Store, 
Max Hassel pa su bunita 
canticanan, Pastoor Jairo 
pa su bunita response, 
Aurora Funeral Home pa 
e bon servicio y atencion 
brinda. Demas familares, 
amigo(a)nan, conocirnan 
y su bon bisiñanan, bo- 
sososten tabata un gran 
Consuelo pa nos. 

Alabes ta invita pa 3 santo 
sacrificio di misa cual ta 
tuma luga diamars 24 feb- 
ruari pa 6’or di atardi na 
Kapel di Madiki, diahuebs 
26 februari y diasabra 28 
februari 2015 pa 6.30 di 
atardi na misa Cristo Rey 
na Brazil. 

Despues di ultimo misa 
lo tin un Rosario na Pos- 
Chiquito Complex 3. 

Cu Makito sosega na paz. 

^IANUNCIO Dl MORTO/SERVICIO 



“Señor ta mi wardador, mi no tin falta di nada; Den cu- 
nucu di yerba berde, E ta ponemi sosega. E ta hiba mi na 
awa trankil, pa mi bolbe haya forsa” 

Cu honda pena pero conforme cu boluntad di Dios, pero 
agredecido pa tur locual ela hasi y significa pa nos, nos ta 
anuncia fayecimento di: 

Sra. Anna 
Geerman- 
Kelly 

Miho conoci como 
“Nanay/of Masi 
viuda di Francisco, 

Chico Kelly 
Na edad di 82 aña 

Na nomber di su: 

Yiunan: Suzy Kelly na Hulanda 

Vilma Kelly y Wim Thodé y famia 

Frank y Carolina Kelly y famia 

Yvonne y Gilbert Kelly y famia 

Jessy Kelly 

Rocky Kelly y famia 

Jorge y Marlene Kelly y famia 

Ronald Kelly 

Miguel y Louvre Kelly y famia 

Nieto/anan: 

Marlon Moore y famia; Marvin Moore y famia 

Michael-Angelo Moore; Franky Kelly y yiu 

Rocheline Lopez-Kelly y famia; Gilbert Kelly 

Erania Abdul y famia; Reulaina Kelly 

Anielka Corpas, Adriana y Adrianny; Miloushka Kelly y 

famia 

Michael Kelly y famia; Mitchell Kelly y famia 
David-Mauricio, Gilbert 

Bisanieto/anan: Vince, Zoé, Davidson, Tré, Mace, Maya, 
Claris, Zamir, Achmir, Christian, Mia, Marlia, Dyron, 
Maribelle. 

Rumannan: 

Lucrecia Geerman y famia; Rudolfo Geerman y famia 
f Aniceto Geerman y famia 
Tanta: Chichi Everon y famia 

Omonan: fMo-Buchi y famia; JMo-Age y famia; JMo- 
Betto y Bartola y famia 

Cuñanan: 

Dolorita Geerman y famia; Felicia Koolman y famia 
f Theresita Kelly y famia; f Leoncita Brete y famia 
j Eliza Figaroa y famia; Annie Geerman y famia 

Swanan: 

fMaximon Kelly y famia; f Casimiro Kelly y famia 
Sobrino/anan, primo/anan, comer y compernan y ihanan. 
Famia: Kelly, Geerman, Brete, Figaroa, de Lange, Moore, 
Arends, Garcia, Krozendijk, Cornelis, Hernandez, Kool- 
man, Dijkhoff, Luidens, wever, Tromp, Thodé, Gavidia, 
Everon, Lopez, Croes, Rasmijn, Maya. 

Famia na Colombia: Famia Garcia y famia Hernandez. 
Amiganan di cas: Filomena Tromp, Martina Figaroa y 
Juanita Semerel. 

Amiga/onan: Grupo Uni, Bini-bini y Alhambra Casino. 
Y demas famia ta invita tur amiga/o, bisiña y conoci, pa 
asisti na e acto di entiero cu ta tuma luga diamars, 24 feb- 
ruari 2015, di 2or pa 4or di atardi na Misa Santa Anna, y 
despues pa Santana Catolico na Noord. 

Adres pa condolencia: Olive Tree, diamars 23 februari 
2015 pa 7or-9or di anochi na Cumana. 

Nos ta lamenta cu despues di entiero nos no por ricibi 
bishita di condolencia na cas. Despensa nos si den nos 
tristesa nos por a lubida un persona. 



Advertorial 

Lexus nobo den Crystal Casino 


ORANJESTAD - Diasabra ultimo Crys- 
tal Casino a ricibi e di cinco auto luhoso. 
Esaki ta un Lexus modelo IS 300h Hy- 
brid aña 2015. 

E modelo aki ta sumamente elegante y ta dis- 
eña pa complace tur gusto. Den solamente 
seis siman Crystal Casino a reparti cuater 
auto luhoso. Esaki ta haci Crystal Casino, 
Aruba su. Ta asina cu e auto por wordo gana 
cualkier momento cualkier dia, mirando cu e 
ta un jackpot progresivo. Bishita Crystal Ca- 
sino y hunga na e jackpot di auto pa asina abo 
tambe por ta e siguiente ganado di un luhoso 
Lexus 2015. Subi e Facebook page di Crystal 
& Seaport Casino y like nos page pa bo keda 
up to date di tur evento y campaña. 

Weekend na Crystal y Seaport Casinos tawa- 
ta bastante druk cu e tan gusta Bigger Bet- 
ter Bingo. E biaha aki e tema tawata Oriental 
Edition, unda tur presente por a participa pa 
gana entre cinco doorprizes di AWG 500,- y 
hopi bon ambiente den Casino. Tur presente 
por a disfruta di dushi “fortune cookies” pa 
sinti e sabor Oriental. Señora Gertruida Lo- 
pez a gana e suma grandi di AWG 20.000,-. E 
jackpot progresivo a keda aden y e suma actu- 
al ta AWG 33.170,-. Bin pasa un rato ameno 
den bon ambiente y cu e chens di sali cu bo 
cartera yen. Diadomingo awor cuminsando 
for di lor di merdia lo tin Bingo di AWG 



25,- den Renaissance Convention Center cu 
e premio maximo di AWG 10.000,-. 


Dialuna a habri y mas cliente a sali feliz for 
di Crystal Casino. Pa merdia un bishitante di 
nos isla pa di dos biaha a dicidi di drenta y dis- 
fruta un rato hungando cu su casa na un slot 
mashin. Pa sorpresa di señor Wayne Haw- 
thorne e mashin a cuminsa zona ora tawata 
tin $100 den e machin y den solamente mey 
ora hungando. Esaki a haci e, e feliz ganado di 
$25.000,00 extra cash den su cartera. 

Crystal y Seaport Casino ta haciendo diari- 
amente clientenan feliz, entregando premio 
nan cash. □ 


Gradicimento 
y invitacion 

Pa medio di esaki yiunan, 
nietonan, rumannan y 
demas famia ta gradici 
tur esunnan cu di un of 
otro manera a mustra nan 
atencion y duna nos sos- 
ten durante fayecimento 
y entiero di nos defunto 
stima: 

Garnette 

Bernadette 

Winterdal-Hill 
Miho conoci como “Ja- 
nette” 

Gradicimento tambe na 
Dr. Wills, Dr. Vrolijk di 
IMSAN, enfermeronan 
di piso 4 di Horacio Odu- 
ber Hospitaal y na tur 
cu a manda flor, krans, 
yamada y mensahe digi- 
tal. Boso atencion aprecia. 
Danki di profundo di nos 
curason. 

Alabes nos ta invita pa 
acompaña nos na 3 sacri- 
ficio di misa na Misa Sta. 
Theresita na San Nicolaas 
Diahuebs 26 di februari, 
Diabierna 27 di februari 
pa 7’or di anochi 
Diadomingo 1 maart pa 
6:30 di atardi 


“ Señor ta mi wardador, mi n’ tin falta di nada; 

Den cunucu di yerba berde, E ta ponemi sosega. 

E ta hibami na awa tranquil, pa mi bolbe haña forsa.” 

Salmo 23:1,2,3 

Cu honda pena pero conforme cu boluntad di Dios, nos ta 
anuncia fayecimento di: 



Sr. Bernardo Geerman 

miho conoci como: “Benny ” 

*20 Aug. 1928 f21 Feb. 2015 

Famia ta invita tur amigo, bisiña y conoci pa asisti na e acto 
di entiero cual ta tuma lugar Diasabra 28 di Februari pa 
11:30 di mainta saliendo for di Misa Cristo Rey pa santana 
catolico na San Nicolas. E resto mortal lo ta reposa for di 
9:30 di mainta den Misa Cristo Rey na Brazil. 

Na luga di flor of krans un donacion pa “Koningin Wil- 
helmina Kanker Fonds” lo ta altamente aprecia. Lo tin un 
box disponibel na y den Misa pa e bunita gesto aki. 

Adres pa condolencia: Seroe Preto 51 na San Nicolaas 
Diahuebs 26 di Februari di 7’or pa 9 ? or di anochi 

Dos arma ta dos biaha e castigo: 

Autoridadnan ta bay baha mas pisa riba uzo di arma y municion 


WILLEMSTAD - Auto- 
ridadnan ta bay baha mas 
pisa riba posesion di arma 
y municion. Ta bay tene 
cuenta den ki contexto 
un hende a uza un arma 
di candela ilegal y lo tene 
cuenta den e demanda di 
castigo cu esey. 

Por ehempel si haya un 
hende cu mas cu un arma, e 
demanda lo ta dobel, prin- 
cipalmente ora tin ripiticion 
di e mesun acto. Ministerio 
Publico a informa cu den e 
cuadro aki ta bay haci e acer- 
camento riba e diferente teri- 
torionan di Caribe Hulandes 
mas uniforme posibel, ob- 
viamente teniendo cuenta cu 
cada circunstancia particular. 
“Ta e deseo di Procurador- 
General Guus Schram pa 
haci e maneho di procede- 
mento penal entre Ministe- 
rio Publico di Corsou, Sint 
Maarten y di Boneiro, Sint 


Eustatius y Saba mas uni- 
forme cu ta posibel. Ora ta 
trata di delito y circunstancia 
comparabel, cada Ministerio 
Publico tin cu haci un de- 
manda comparabel, los di e 
fiscal cu ta haci e demanda, 
ora y sitio caminda e caso a 
tuma luga. Tambe Procura- 
dor- general tin como meta 
pa entre e maneho di de- 
manda tin uniformidad entre 
e diferente Ministerio Pu- 
blico, den cual naturalmente 
tin espacio pa tuma na con- 
sideracion e situacion local 
y problematica di cada pais 
of teritorio. Ademas e Ofi- 
cina di Procurador- General, 
entrante awe, den cuadro di 
transparencia, pa medio di 
e publicacion di e directiva 
ta bay duna mas bista riba e 
puntonan di salida cu ta conta 
pa Fiscal na momento cu ta 
formula un demanda”, asina 
Ministerio Publico ta bisa. 
Mas aleu ta anuncia puntonan 


di salida nobo pa posesion 
di arma y municion ilegal. 
“Posesion di arma di can- 
dela ilegal na Sint Maarten, 
Corsou y islanan BES ta mo- 
tibo di preocupacion. Esaki a 
bira bon cla despues di e ac- 
cionnan “Ta Basta Awor” na 
Corsou y “Stop, Drop & Go” 
na Sint Maarten na unda a 
entrega y despues a confisca 
cantidadnan grandi di arma 
di candela ilegal. Durante e 
accionnan a anuncia cu ta bin 
cu diamantanan mas halto 
pa posesion ilegal di arma di 
candela. 

Pa enfatisa e maneho di Min- 
isterio Publico, pa reduci 
violencia y pa alabes mehora 
e siguridad di e ciudadano, a 
adapta na prome luga e direc- 
tiva cu ta regarda posesion di 
arma ilegal y publica esaki. 
Entrante 1 di maart 2015 e 
Ministerio Publico di Sint 
Maarten, Corsou y islanan 


Boneiro ta presenta proposicion pa servicio 
aereo na Copa Airlines 



KRALENDIJK - Delega- 
cion di Boneiro ta pro- 
pone un servicio semanal 
directo di Panama pa Bo- 
neiro cuminsando proxi- 
mo temporada di winter. 

Recientemente di 10 pa 12 di 
februari un delegacion repre- 
sentando Boneiro consistien- 
do di ambos sector priva y 
publico, a biaha pa Panama 
City pa reuni cu COPA Air- 
lines. 

Lider di e delegacion tabata 
diputado Edsel Winklaar, y 
demas miembronan tabata 
Martien van der Valk, repre- 
sentando BHG; Charles Vos, 
representando Bonhata; Yas- 
min Perez, e representante di 
TCB na Sur Amerika y Can- 
dice Kimmel, e representante 
di TCB na Nort Amerika. 
Na Panama e Embahador 
Hulandes na Panama, Sr. 
Wiebe J. de Boer, ajoin e del- 


egacion. 

E reunion tabata cu Gabriel 
Varela, Director señor di Pl- 
anificacion, Prijs y Maneho 
di Entrada di COPA, Olga 
Guizado, Gerente di Planifi- 
cacion y Daniel Tapia, Anal- 
ista di Planificacion. E comb- 
ersacionnan a enfoca riba 
utilisacion di COPA su ‘Hub 
of the Americas’ na Tocu- 
men Airport como un punto 
di conexion pa trafico di tur- 
istanan buceado di henter 
Sur Amerika bayendo Bo- 
neiro. Boneiro a propone na 
COPA un servicio semanal 
durante fin di siman, riba sea 
diabierna, diasabra of diado- 
mingo pa start den e tempo- 
rada di winter 2015/2016. 

“Di 2012 Boneiro a bin ta 
combersa y reuni cu COPA 
na e conferencianan Routes 
Americas y World Routes, cu 
e meta pa trece COPA na Bo- 


neiro,” diputado Winklaar a 
nota. “Na september ultimo 
nos a laga haci un estudio di e 
mercado di Sur Amerika di e 
compania ASM, y asina nos a 
haya proyeccionnan di trafico 
potencial pa Boneiro. 

Cu esaki awor nos por a pre- 
senta un “business case” basa 
riba proyeccionnan concreto 
di forma cu Boneiro ta pos- 
esion mucho mas miho pa 
wordo considera como un 
destinacion nobo pa COPA,” 
e diputado a conclui. 

E siguiente stapnan awor, ta 
pa Boneiro manda data adi- 
cional tocante yegadanan di 
Sur Amerika durante ultimo 
añanan, y tambe informa- 
cionnan di operadornan di 
‘tour’, centronan di buceo, y 
agencianan di biahe den nos 
mercadonan di Sur Amerika, 
cu COPA lo uza pa evalua e 
vuelo directo pa Boneiro. Q 


BES ta bay haci uzo di e di- 
rectiva nobo den cual ta bay 
tene cuenta entre otro cu re- 
cidivismo como un manera 
importante pa husga e cir- 
cunstancia mas pisa. Fiscal- 
nan di Ministerio Publico 
no ta bay wak solamente e 
aspecto di recidivismo ora ta 
trata posesion di arma di can- 
dela ilegal, pero tambe den 
caso cu ta trata di recidivismo 
pa delitonan mas violento. 
E motibo pa esaki ta den e 
consideracion cu un arma 
den man di un persona cu un 
pasado violento ta un peliger 
(mas) grandi pa comunidad. 
Tambe ta tene na considera- 


cion si e posesion di arma di 
candela a tuma luga den caya, 
a wordo uza den oranan di 
anochi of marduga of du- 
rante evenemento of fes- 
tividadnan publico. Tambe 
ta tene cuenta cu e cantidad 
di arma ilegal cu un persona 
tin den su posesion. Na mo- 
mento por ehempel cu ta de- 
tene un persona cu dos arma 
di candela ilegal, ta bay haci 
demanda dos biaha e castigo 
cu un persona cu solamente 
un arma di candela. E publi- 
cacion y uzo di e directiva ta 
promove transparencia y ta 
percura pa casonan igual keda 
husga iguaf’.Q 



De Minister van Onderwijs en Gezinsbeleid en 
Volwassen Educatie is voornemens in het openbaar 
aan te besteden het door het Fondo Desaroyo Aruba 
te financieren project: 

“Het aanbrengen van afrastering en parkeervakken 
t.b.v. Mon Plaisir School te Oranjestad”. 

Volgensbestek: DOW nr. 27, dj. 2014. 

Korte omschrij ving van het werk: 

• Leveren en aanbrengen van afrastering voor 

de school; 

• Aanbrengen vanóparkeervakken; 

• Bouwenvaneengazebo. 

Uitvoeringstermijn: 30 werkbare dagen na datum van 
aanvang. 

Het bestek is vanaf 24 februari 2015 verkrijgbaar bij 
DO W tegen betaling van Afl. 250.00 
De betaling te voldoen bij de kassier van de Dienst 
Openbare Werken (DOW). 

De openbare bescheiden liggen ter inzage vanaf 24 
februari 2015 te DOW bij het Secretariaat van de 
Directie. 

Inlichtingen worden verstrekt op 3 maart 2015 om 
10.00 vm.teDOW. 

De Nota van Inlichtingen wordt vastgesteld op 9 maart 
2015 en is vanaf die dag verkrijgbaar bij het Secretariaat. 
De openbare aanbesteding vindt plaats op 20 maart 
2015 om 11.00 vm. op het kantoor van de Directeur 
Dienst Openbare Werken. 

De UAR 1986 is op deze aanbesteding van toepassing. 
De directievoering is in handen van de Dienst 
Openbare Werken. 

De gestanddoeningstermijn is 90 dagen. 

De inschrijver moet bij zijn inschrijving de volgende 
vereisten overleggen: 

1. Bewijs van inschrijving in het register 
van de Kamer van Koophandel; 

2. Bereidheidsverklaring van een lokale bank 
tot het instellen van een bankgarantie; 

3. De staat van eenheidsprijzen voor 
verrekening van meer- en 
minderwerken; 

4. Overige vereisten zijn opgenomen in het 
bestek. 

Inschrijving dient te geschieden op het bij het bestek 
gevoegde en gewaarmerkte inschrijvingsformulier. 

A elimina conferencia di prensa semanal na St.Maarten 


PHILIPSBURG- Gobier- 
no di St. Maarten a elimi- 
na e custumber di tene un 
conferencia di prensa tur 
siman, pa informa comu- 
nidad di desaroyonan di 
gobernacion. Na luga di 
esey, a tuma e decision cu 
ta informa prensa traves 
di un secretariado di gobi- 
erno. 

Ta un custumber di hopi 
aña caba cu gobierno tabata 
tene un conferencia di prensa 

PAR: 


tur diaranson, directamente 
despues di reunion di conse- 
ho di minister. Aki na Corsou 
e ta sosode riba diahuebs, un 
dia despues di e reunion di 
conseho di minister di Cor- 
sou. 

Na St. Maarten, prensa ta 
considera e decision pa in- 
forma traves di un secretari- 
ado di prensa, como si fuera ta 
un muraya gabinete di prome 
minister Marcel Gumbs a 
lanta entre prensa y gobierno. 


E secretariado di prensa aki ta 
informa prensa regularmente 
riba e cosnan cu cada minister 
ta trahando riba dje. 

Ta di e manera aki, gobierno 
lo comunica awor cu comuni- 
dad. E Secretariado di Prensa 
aki ta dirigi pa ex periodista 
Michael Granger. 

Den un prome comunicado, 
Granger ta bisa cu e sistema 
nobo di Secretariado di Pren- 
sa ta un esfuerso pa structura 
y profesionalisa e relacion en- 
tre gobierno y medionan di 


prensa. Den practica e sistema 
ta funciona di tal manera cu e 
medio di prensa ta manda su 
pregunta di loke e ke sa pa e 
secretariado, cu na su turno lo 
pone esaki dilanti e minister 
concerni. 

Na momento cu esey ta cla 
prensa lo haya un notifica- 
cion di prome minister ki ora 
tin un encuentro cu prensa. 
Prome minister lo tene e con- 
ferencia di prensa. 

Si ta necesario, e minister 


concerni lo f ey presente. 

E sistema bieu sinembargo ta- 
batin e bentaha cu e medio di 
prensa ta haci su pregunta di- 
rectamente na e minister con- 
cerni y tabata haya e contesta 
mesora. 

Gobierno di otro banda ta 
argumenta cu e volumen di 
trabou a bira asina hopi y te- 
niendo cuenta cu e prioridad- 
nan cu gobierno ta pone, e 
sistema di secretariado lo ta e 
miho forma pe den futuro. Q 


Minister Palm mester tene honor na su mes 


WILLEMSTAD - Manera 
e cartanan ta riba mesa 
minister Stanley Palm 
mester tene honor na su 
mes. Asina Armin Konket 
ta bisa na nomber di PAR 
relaciona cu e desaroyo- 
nan pa loke ta trata Mau- 
rice Adriaens na Curaçao 
Airport Holding. Minis- 


ter Palm a anuncia cu no 
ta prolonga e contract cu 
Adriaens na juni awor. 

Konket ta bisa cu Fraccion 
di PAR, cu preocupacion, a 
tuma nota di e discusion pu- 
blico cu a surgi tocante di e 
decision pa no renoba e con- 
tract di Adriaens como direc- 


tor di Curaçao Airport Hold- 
ing (CAH). Preocupa den 
prome instante pa e echo cu 
un persona cu no ta pertenece 
na e structura di Curaçao Air- 
port Holding, pues violando 
reglanan di e compania, ta 
divulga informacion interno 
di e compania, manera e mes 
a bisa, pa sirbi interes di par- 


tido PAIS. Preocupa tambe 
pa e echo cu e decision pa no 
renoba e contract ta keda mo- 
tiva cu acusacionnan cu apa- 
rentemente ta carece di base. 

Konket cu ta miembro di frac- 
cion di PAR den parlamento 
ta splica cu un minister, den 
cuadro di Bon Gobernacion, 
mester percura pa semper ta 
husto y rasonabel. Ademas 
ta asina cu actuacion di un 
minister mester ta dirigi riba 
realisa interes general. “Un 
minister cu argumenta cu ta 
paso e contract di e director ta 
caba, no ta na nodi pa splica ta 
di con e no ta renoba e con- 
tract no ta rasonabel. 

Pio ta cu e minister, motiva pa 
presion di opinion publico, a 
laga traha, manera grandinan 
ta bisa, palo pa dal cacho. 
Fraccion di PAR, tumando 
na consideracion, cu Hunta 
di Comisario a evalua func- 
ionamento di Adriaens como 
positivo y te hasta a duna e un 
gratificacion den forma di un 
bonus, por unicamente con- 
clui cu esfuerso di minister 
Palm no ta pa percura pa tin 
un bon director pa e com- 
pania, pero mas bien pa no 
tin Adriaens como director. 
Obviamente cu deshaci di un 
bon director no ta na interes 
general di e compania. Pues 
un ehempel di maneho di 
shouro”, asina Konket ta bisa. 

Fraccion di PAR, na decem- 
ber ultimo y den cuadro di 
Comision fiho Desaroyo 
Economico, a haya un pre- 
sentacion di Curaçao Airport 
Partners (CAP) den cua a 
splica cu CAP ta cumplien- 
do cu loke a base di contract 
(DOMA) mester cumpli cu 
ne y cu te hasta ta haciendo 
mas di loke segun DOMA 
CAP tin obligacion di haci. 
Durante di 2013 a inverti 16.7 
miyon florin den mehora- 
cion di aeropuerto. Tambe 
cu durante di 2014 a mehora 
aeropuerto expandiendo e 
sala di check-in y poniendo 
airco. CAP a bisa tambe di lo 


sigui cu trabounan pa mehora 
aeropuerto y cu na 2015 ta 
cuminsa cu trabounan pa ex- 
pande aeropuerto pa por al- 
capara 2.5 miyon pasahero pa 
aña. Esaki ta encera cu ta bay 
inverti un montante di 45 mi- 
yon florin den expansion di e 
aeropuerto. Fraccion di PAR 
a haya te hasta un video mira 
den cua ta visualisa con ta bay 
realisa un ke otro. Por cierto, 
un presentacion cu minister 
Palm recientemente tambe a 
haya y cu lo a cay na satisfac- 
cion di minister Palm. 

Fraccion di PAR a comprende 
cu Curaçao Airport Holding 
(CAH) a cubri e gastonan pa 
pone airco na e sala di check- 
in y na e area di control di pas- 
ahero. Igualmente cu CAH ta 
dispuesto pa inverti 14 miyon 
florin den e expansion di e 
aeropuerto cu ta cuminsando. 
Tambe a tuma nota di trabou- 
nan cu a cuminsa caba den 
cua CAH y minister Navarro 
ta traha hunto pa mehora e 
servicio di parti di emigra- 
cion, entre otro cuminsando 
e proceso pa cumpra mashin 
pa angelica e proceso di con- 
trol di paspoort. Fraccion di 
PAR a comprende tambe cu 
CAH a traha un plan di mas 
aña y presupuesto corespon- 
diente pa hustamente duna 
contenido na e instruccion pa 
mehora aeropuerto. Sinem- 
bargo, cu CAH tin casi un 
aña pendiente di aprobacion 
di minister Palm. 

Fraccion di PAR ta di opin- 
ion cu e echo cu un miembro 
di directiva di PAIS haci mal 
uzo di informacion interno di 
CAH pa sirbi interes politico 
no por keda sin consecuencia. 
Si minister Palm no por sub- 
stancia su reprochenan den 
direccion di funcionamento 
di Adriaens, anto ta nifica cu 
minister a lanta falso testi- 
monio cu e meta pa mancha 
nomber di un profesional. 
Minister Palm, manera e car- 
tanan ta riba mesa, lo mester 
tene honor na su mes, asina 
Konket ta bisa. □ 

Baby ta muri di sarampi na Berlin 



BERLIN (AP) - Un baby 
mucha homber di un aña 
y mey a fayece a causa di 
sarampi na Berlin, asina 
un hospital na e capital 
Aleman a bisa diamars. 

Un autopsia realisa riba e 
baby, cu no a wordo vacuna 
contra sarampi, a mustra cu 
e tabatin un otro malesa no 
specifica tambe, pero esaki lo 
no a conduci na su morto sin 
e infeccion di sarampi, e hos- 
pital a bisa. 

E ta e prome morto conoci 
den e epidemia aki, caminda 
Berlin tin mas di 570 caso 
desde october aña pasa. 
Oficialnan ta kere cu e epi- 


demia a cuminsa cu un mu- 
cha di Bosnia, cu tabata busca 
asilo. Nan a bisa cu el a plama 
den e populacion, pasobra 
inmunisacion entre adul- 
tonan riba 45 aña ta abou, y 
adultonan jong tambe ta core 
riesgo, como cu hopi di nan a 
ricibi un solo vacuna en bes 
di 2 manera ta recomenda 
awo. 

A pesar cu sarampi poco bi- 
aha ta fatal na paisnan desa- 
roya, e virus di sarampi ta 
mata te cu 10% di muchanan 
infecta na paisnan den desa- 
royo, caminda tin nivelnan 
halto di mal nutricion y cui- 
do medico pober. Mayoria 
morto di sarampi ta causa pa 


complicacionnan asocia cu e 
malesa, y ta mas comun entre 
muchanan bou di 5 aña. 

Sarampi ta masha contagioso 
y oficialnan di salud ta bisa cu 
mas di 90% di un populacion 
mester ta vacuna pa preveni 
un epidemia. E cantidad di 
vacunacion na Europa a cay 
despues di un estudio cu a 
sugeri cu tin un laso entre au- 
tismo y e vacuna pa sarampi, 
cacheton y rubella. 

Minister di salud Hermann 
Groehe a haci un peticion 
dialuna, pa aumenta esfuer- 
sonan pa sigura cu muchanan 
ta vacuna y hasta a sugeri cu si 
esey no ta exitoso, autoridad- 
nan mester considera pa ha- 


cie mandatorio, pero esey no 
ta riba e agenda aworaki. 

Un scol secundario na Berlin 
tabata cera, como precausion 
dialuna, pasobra un studiante 
tabatin sarampi, pero a habri 
bek diamars. Oficialnan a 


check e studiante y maestro- 
nan nan record di vacunacion 
y oficial di salud local Sibyll 
Klotz a bisa cu 5 studiante 
cu no por a proba cu nan ta 
vacuna, a wordo manda cas, 
segun e agencia di noticia a 
reporta. □ 


Welanan di Bolivia ta keda fit hungando handbal 



EL ALTO, Bolivia (AP) 
- Algun wela tradicional 



Aymara ta calma hopi 
dolor cu ta bin cu edad, 
por medio di practica un 
deporte cu no ta masha 
tradicional na Bolivia, 
handbal. 

E muhenan, algun di nan 
ta bisawela, ta yega cu nan 
keds bisti, tur diaranson, na 
un cancha cu dak na E1 Alto, 
cual ta un pueblo masha po- 
ber na e capital, La Paz. 

Conoci den idioma Aymara, 
como ‘awichas’, e welanan 
ta bisti nan flanel di deporte 
riba nan blusa cu manga lar- 
go y saya cu falchi, y despues 
nan ta cuminsa cu nan eher- 
cicionan pa prepara, mien- 
tras cu nan ta canta cantica di 
mucha. 


“Tin dia cu mi rudianan ta 
haci dolor a causa di rheu- 
matismo, pero ora mi hunga 
e dolor ta kita”, asina Rosa 
Lima di 77 aña, cu a cum- 


insa cu ehercicio simpel 8 
aña pasa, a bisa, despues el a 
cuminsa hunga handbal. E ta 
biba su so y ta gusta hunga cu 
su amiganan tur siman. 


Handbal den ekipo ta un de- 
porte Olimpico den cua 2 
ekipo ta pasa e bala uzando 
nan man cu e meta pa an- 
ota un gol. E wega den cua 
e welanan ta hunga, ta parti 
di e progama cu E1 Alto ta 
sponsor pa curasha hende- 
nan di edad pa keda saludabel 
y keda activo. 

Mas o menos mil hende 
grandi ta practica deporte, 
toca musica di Andes y corda 
nan añanan di hubentud, den 
e programa cu tambe ta pro- 
vee cuido medico gratis na e 
10 mil participantenan. 

Te awo, e programa a plama 
na 6 di e 14 districtonan di E1 
Alto.Q 

Na Republica Checo 

Por lo menos 8 morto den tiramento 
den un restaurant 


PRAGUE (AP) - Un 
homber na Republica 
Checo a tira den un res- 
taurant diamars, lagando 
por lo menos 8 hende 
morto, segun e goberna- 
dor di e pueblo a bisa. 

Patrik Kuncar, gobernador 
di e pueblo na parti zuidoost, 
Uherske Brod, a bisa tambe 
cu e homber arma, cu ta un 


persona local di mas o menos 
60 aña, a mata su mes despu- 
es. Un waitress di e restau- 
rant tambe a keda hospitalisa, 
el a bisa. 

E pueblo di mas o menos 17 
mil habitante ta keda 300 ki- 
lometer zuidoost di Prague, 
cual ta e capital di Republica 
Checo, y ta caminda e fabrica 
di arma Ceska Zbrojovka. 


Minister di interior Milan 
Chovanec, cu tambe a duna 
prensa un comentario, a bisa 
cu 8 hende a perde nan bida, 
y e tabata den helicopter, na 
caminda pa e sitio. E tabatin 
planea di tene un conferencia 
prensa ora cu e yega. 

“Segun e informacion dis- 
ponibel, e no tabata un atake 
terorista”, Chovanec a bisa 



den un tweet. estricto, pero jaagmento ta 

Republica Checo tin leynan masha popular na e nacion di 
di control di arma masha oost Europa.Q 


President di Ucraina ta firma 
memorandum di cooperacion cu UAE 



ABY DHABI, UAE (AP) 
- President di Ucraina a 
bisa cu su pais a firma un 
acuerdo di cooperacion cu 
United Arab Emirates di 
asuntonan tecnico y mili- 
tar. E1 a cuminsa cu bishi- 
ta na nacionnan aliado di 


Golfo. 

Petro Poroshenko no a pro- 
vee detaye tocante e memo- 
randum cu a wordo firma 
diamars. E1 a papia durante un 
bishita na e Exhibicion Inter- 
nacional di Defensa (IDEX) 


na e capital Abu Dhabi. 

IDEX ta e bazaar di arma di 
mas grandi di Medio Oriente, 
e ta atrae companianan di de- 
fensa y gobierno y oficialnan 
di militar di rond mundo. 
Poroshenko a bisa cu e ta spe- 
ra cu pronto Ucraina lo por 


obtene armanan pa defensa 
adicional, pa yuda defende e 
pais su soberania y integridad 
teritorial. Discusionnan di 
paz fragil pa Ucraina ta an- 
dando na Paris, entre e min- 
isternan di Rusia, Ucraina, 
Alemania y Francia. □ 

Ibisa a habri inscripcion: 

Aruba su 30th International Half Marathon 



ORANJESTAD - Dialuna 
anochi Ibisa a habri in- 
scripcion di e “30th Aruba 
International Half Mara- 
thon” riba e terasa na 
Alhambra Casino. Di e 
forma aki a duna oportun- 
idad na participantenan 
local pa inscribi trempan 


y na un prijs special. 

A probecha bon di e opor- 
tunidad aki, mirando e can- 
tidad di persona cu a acudi 
e anochi aki pa sigura nan 
cupo di participacion na e 
“30th Aruba International 
Half Marathon” cu e aña aki 


ta tuma luga riba diadomingo 
dia 15 di maart 2015. Na mo- 
mento di inscripcion tur par- 
ticipante a ricibi nan T-shirt 
conmemorativo di e careda 
y tambe nan ‘Bib-number’ 
patrocina un biaha mas pa 
e establecimento deportivo 
‘RUNNERS’. E number aki 
mester wordo uza e mainta 
di careda. IBiSA ta corda tur 
participante cu e number 
mester ta visibel riba e parti 
dilanti di bo T-shirt. 

Oportunidad pa inscribi 
ta sigui: 

Na tur esunnan cu no a al- 
cansa pa yega e terasa di 
Alhambra Casino dialuna 
anochi, Ibisa ta informa cu 
inscripcion ta continua du- 
rante su orario di oficina. For 
di diamars 24 di februari 2015 
te cu diahuebs dia 12 di maart 
2015, di dialuna te cu diabi- 


erna for di 8’or di mainta te 
cu 4’or di atardi. E prijs di in- 
scripcion pa participante local 
ta 25,-florin y pa participante 
internacional esaki ta costa 
US$. 20,- . Un recordatorio 
ta bay na publico pa corda in- 
scribi trempan ya cu cuponan 
ta limita. 

Pa mas informacion por tuma 
contacto cu oficina di Ibisa na 
telefon 582 49 87 of por pasa 
personalmente na Frankrijk- 
straat 1. Pa aprecia potretnan 


di e exitoso anochi di inscrip- 
cion por acudi riba Facebook 
di Ibisa of via website www. 
ibisaruba.org . 

Ibisa ta gradici Alhambra Ca- 
sino pa su cooperacion na e 
exitoso anochi aki y ta felicita 
tur atleta, deportista y par- 
ticipante cu a inscribi caba pa 
participa na e actividad mas 
grandi riba calendario di Ibi- 
sa, esta e “30th Aruba Inter- 
national Half Marathon”. □ 



Brazil Taekwondo a tene reunion 


BRAZIL - Diahuebs ano- 
chi E fundacion di Bra- 
zil Taekwondo a reuni 
despues di basta tempo, 
esaki tabata cu e miem- 
bronan tabata trahando 
ariba e plan pa maart y 
Clifford Rasmijn tabata 
preparando e team pa Su- 
rinam. Brazil Taekwon- 
do Stichting ta trahando 
ariba e proyectonan cu tin 
nos dilanti. 


Diahuebs anochi tabata tin 25 
punto di agenda cu mester a 
wordo trata pa asina por sigui 
cu e desaroyo di Taekwondo. 
Awor cu Surinam ta dilanti 
porta ta poniendo e atencion 
ariba esaki. Esaki ta e prome 
biaha cu ta bayendo Surinam 
cu dos medio di prensa hunto 
cu e team. 

Danica Delamore ta e team 
manager pa e biahe pa Su- 
rinam kende ta encarga cu 


e team na Surinam, mien- 
tras cu Antonio Geerman ta 
e IT. Den total ta biahando 
un delegacion di 28 hende pa 
Surinam. un di e puntanan 
di agenda tabata e idea cu 
Clave a trece pa asina motiva 
e prensa un tiki mas. 

Tur hende presente a bay di 
acuerdo cu e idea unico aki. 
E siman aki prensa lo bay 
haya un e-mail tocante esaki. 
Awor lo sigui cu e benta di 


carchi di e prome car wash 
y BBQ pa 2015 cu ta dia 29 
di Maart 2015, na Centro di 
Bario Brazil. Carchi nan ta 
obtenibel cerca tur miembro 
di Brazil Taekwondo Sticht- 
ing. 

E atletanan ta bay ta ariba 
caya e siman aki pa dilanti 
cu e carchinan di BBQ y 
Car wash, pasobra esaki ta 
nan ticket pa e siguiente bia- 


henan cu ta bay tin pa asina 
nan por representa nan ban- 
dera. Manera cu bin bek di 
Surinam Clifford Rasmijn 
lo cuminsa busca atletanan 
pa e team di TK5 di 9-11 y 
12-14 aña pa Corsou novem- 
ber 2015. Brazil Taekwondo 
Stichting su prome campe- 
onato ta bay ta dia 11 di April, 
unda cu Jervis Lowe a keda 
encarga cu e escogencia di e 
premionan. □ 


Seleccion di Aruba Softball Bond: 

Ta sigui intensiva nan preparacion y ta 
mik awor riba un medaya 



Seleccion Nacional mas- 
culino di Aruba Softball 
Bond desde october aña 
pasa a reuni y a cuminsa 
practica solamente un bes 
pa siman. 

Tur esaki preparando pa un 
campeonato di Ecasc cual ta 
un confederación di islanan 
den Caribe reconoci pa In- 
ternacional Softball Federa- 
cion. E Campeonato lo tuma 
luga 25 pa 30 di Maart 2015 
na Nassau Bahamas. Na ini- 
cio di December nan a com- 


peti den un torneo Copa E 
Gran Dama unda nan a titula 
campeon invicto mustrando 
un bon ritmo di wega. 

Desde prome siman di Janu- 
ari a intensiva e training na 

3 bes pa siman y na fmal di 
Januari a aumenta esaki na 

4 bes pa siman. Tur dialuna 
y diahuebs di 8-1030pm na 
Flatstone, tur diadomingo 
mainta di lOam pa lpm na 
veld di Rockets y tur diamars 
nan ta core pa condicion den 
combinacion cu diferente 
ehercicio na Linear Park. 


Atletanan of pueblo di Aruba 
cu tin gana di compaña nos 
atletanan riba linear park ta 
bon bini tur diamars 7pm 
banda di brandweer. Poco 
poco pero sigur por a nota 
un desaroyo hopi positivo. 
Atletanan a compromete na 
un plan y mas bunita di esaki 
atletanan ta cumpliendo pa 
99%. Pues seleccion su pres- 
encia na training ta 99%. Tin 
1% ora atletanan no logra 
haya un cambio di warda cu 
nan por keda sin bin pero ta 
meld tempran. Pues e parti 


disciplina ta importante pa e 
seleccion. Pitcher nan hoben 
den pleno desaroyo pa mira 
accion internacional. Un for- 
macion di team hopi positivo 
y un ambiente unico ta rein- 
ando durante e programa di 
preparacion. Por sinti cu atle- 
tanan awor ta papia di un me- 
daya sea Brons, Plata o ohala 
ta Oro. Unico seleccion di 
Aruba cu a yega di gana un 
medaya di Brons tabata un 
seleccion di 1994 kendenan 


a competi den Odesur na Va- 
lencia Venezuela perdiendo 
2-1 contra Argentina den un 
cruse pa bay final. Venezu- 
ela a gana Oro y Argentina 
Plata y Aruba Brons. Pues e 
atletanan hoben den combi- 
nacion cu algun experiencia 
tin e oportunidad awor den 
un campeonato oficial di ISF 
pa marca historia. Seleccion 
Nacional masculino ta den 
bon ambiente! Sigui traha 
duro pa boso por logra.Q 

Artbo tin un directiva nobo pa e 
siguiente dos aña 


Diasabra ultimo a tuma unda cu a eligi un direc- Sr.Jerry Franca presidente di 
luga un asamblea ex- tiva nobo di Taekwondo ASU tabata presente unda 
tra ordinario na Centro pa e siguiente dos añanan. cu Jerry Franca a hiba algun 
deportivo Betico Croes palabra. Den presencia di e 9 



scolnan di Taekwondo pre- 
sente a forma e siguiente per- 
sona pa nan funcion de Artbo 
pa e siguiente dos añanan: 

1. Presidente Guaicaipuro Ji- 
menez . 

2. Vice President: Augie Ju- 
liano Tromp. 

3. Secretaria Angeline Cathe- 
line Rivero. 

4. Tesorero: Harold Helder. 

5. Comisario: Carlos Ricardo 
Peterson. 


6. Comisario: Jenny Milan- 
gela Dirkz. 

7. Comisario: Zuleyka Lake 
Winklaar. E directiva nobo a 
wordo yama bon bini pa tur 
esunnan presente. 

despues di e eleccion sr. 
presidente: Guaicaipuro Ji- 
menez acerca Alberto Klabér 
di Brazil Taekwondo Sticht- 
ing pa tuma e parti di PR, 
Klabér sin pensa dos biaha a 
acepta esaki pa Artbo. Q 


Comite Olimpico Internacional ta na Rio 
de Janeiro e siman aki 


RIO, BRAZIL- E di ocho 
reunion di e Comision di 
Coordinacion di Comite 
Olimpico Internacional 
pa e Weganan Olimpico di 
Rio 2016 ta tumando luga 
di 23 te cu 25 di februari. 

Durante nan presencia den 
e ciudad Olimpico, e comis- 
ion lo ricibi informacion ac- 
tualisa di parti di e tres nivel 


di gobierno (federal, estatal, 
municipal) cu ta encarga cu 
preparacion pa e Weganan 
Olimpico. Tambe lo bishita e 
sitionan di competencia. 

E Comision di Coordinacion, 
presidi pa Nawal E1 Mout- 
awakel, ta inclui miembro- 
nan di IOC Beatrice Allen, 
Sergey Bubka, John Coates, 
Timothy Fok, Alex Gilady, 


Patrick Hickey, Nicole Ho- 
evertsz, Nat Indrapana, Willi 
Kaltschmitt Lujan, Gunilla 
Lindberg, Julio Maglione, 
Alexander Popov y CK Wu. 

Iniciando 26 di februari ade- 
mas, Comite Ehecutivo di 
IOC tambe ta reuni na Rio. 
Un delegacion di Tokyo 2020 
lo haci un presentacion na e 
Comite durante e reunion. □ 



Pastechi di tuna dipanaderia local ta obtenibel 

Pisca ta bolbe como opcion durante cuaresma na McDonald’s 



ORANJESTAD - Desde 
siman pasa, diaranson 
di shinishi, McDonald’s 
Aruba ta brinda pisca 
como opcion durante 
temporada di cuaresma. 
McDonald’s tambe ta in- 
troduci pa prome biaha 
pastechi di tuna, popular 


y faborito for di un pana- 
deria local. 

E pisca cu ta wordo uza den e 
campaña di “ Premium Fish” 
ta 100% Alaskan Pollock. Y 
McDonald’s ta orguyoso cu 
e ta alabes 100% sostenibel. 
Algo cu ta accentua e dushi 


sabor y calidad cu e consumi- 
dor ta conta cu ne. 

E sandwich ta consisti di un 
slice di pisca di 3oz., lechuga, 
tartar sauce cremoso y Amer- 
ican cheese gesmelt riba un 
apetitoso pan “sesame bun”. 
Por haci pedido di e sand- 
wich su so of combina den 
un McCombo cu French 
fries y refresco. 

Clientenan di McDonald’s 
tambe por scoge e “side salad 
option” di solamente 20 calo- 
ria hunto cu e orden di Pre- 
mium Fish McCombo, of 
cualkier otro combo, como 
alternativa pa batata hasa. 

“Nos na McDonald’s ta haci 
uzo di Alaskan Pollock pa e 
Premium Fish sandwich, cu 
ta 100% produci for di pis- 
caderia certifica pa Marine 


Stewardship Council, cu ta 
100% sostenibel. Sostenibi- 
lidad ta importante pa nos, e 
ta yuda conserva nos lama”, 
Fabian Lantinga, Operations 
Supervisor Arcos Dorados 
Aruba ta enfatisa. 

Pa mas informacion, “Like” 
e Facebook pagina di Mc 
Donald’s Curaçao y Aruba of 
sigui nos riba Twitter, @Mc- 
Donalds_CA. 

Arcos Dorados ta e operador 
di restaurant di McDonald’s 
di mas grandi na mundo den 
termino di benta y e cantidad 
di restaurantnan, operando 
e cadena di mas grandi di 
“Quick Service Restaurant” 
na Latino Amerika y Caribe. 
E tin e derecho exclusivo di ta 
doño, opera y duna frankisia 
di restaurantnan McDonald’s 
na 20 pais Latino Amerika y 


Caribense, incluyendo Ar- 
gentina, Aruba, Brazil, Chile, 
Colombia, Costa Rica, 
Corsou, Ecuador, Guyana 
Frances, Guadeloupe, Mar- 
tinique, Mexico, Panama, 
Peru, Puerto Rico, St. Croix, 
St. Thomas, Trinidad & To- 
bago, Uruguay y Venezuela. 
Arcos Dorados ta opera of 
ta duna frankesa na mas cu 
2,086 restaurant McDonald’s 
y ta emplea mas cu 95,000 
persona y ta sirbi aproxima- 
damente 4.3 miyon cliente pa 
dia, fei 24 di september 2014. 

Reconoce como un di e com- 
panianan mas miho na La- 
tino Amerika, Arcos Dorados 
ta riba bolsa di New York 
(NYSE: ARCO). Pa bo sa 
mas di e campaña aki bishita 
nos website na: www.arcos- 
dorados.com. □ 

Ban move cu club Kibrahacha 60+ 


Club Kibrahacha 60+ ta 
extende un cordial invita- 
cion na henter comunidad 
di Aruba pa bin join nan 
caminata cu lo tuma luga 
diasabra dia 28 di februari 
2015, cuminsando di 5 or 
di atardi. Lo cuminsa y fi- 
nalisa na Club Kibrahacha 
60+ , Piedra Plat 23. 

Ruta ta Kibrahacha- crusada 
di Sero Pita, despues cru- 
sada di Ayo bira bek bay club 
Kibrahacha. 

Programa: 


4.00 Inscripcion 
5.00 Warm-up cu Dance-fit 
5.30 Start caminata 
Na final lo tin awa y fruta 
Prijs ta 10.00 florin cu T- 
shirt. Pa inscripcion of mas 
informacion por pasa na 
Club Kibrahacha 60+ , Pie- 
dra Plat 23, telefon 582-8159 
/588-3131 

E caminata aki club Kibraha- 
cha 60+ ta organisando con- 
huntamente cu Ibisa . 

Ta hopi importante pa nos 
hiba un bida saludabel. 


Movecion, comemento salu- 
dabel y un bida social activo 
ta forma parti integral di un 
bida saludabel y ta un esco- 
gencia cu nos tin di haci. Bo 
ta cla pa haci e escogencia aki? 
Club Kibrahacha 60+ ta 
curasha tur persona pa ban 
move. Prepara bo keds of sa- 
pato special pa cana y bin in- 
scribi bo mes. 

Forma grupo di famia of 
amistad, invita bo coleganan, 
pa conhuntamente nos ta 
traha riba un bida mas salu- 



dabel y dushi ki tambe na nos sponsor E1 

E caminata aki ta wordo re- Louvre Witex cu Ozon, y 
alisa cu ayudo di Ibisa. Dan- Tropical Bottling Co.Q 


Deporte Escolar: 

Competencia di Futbol di Sala ta fuerte entre scolnan di Enseñansa Avansa 



E calendario di competen- 
cia den ‘Deporte Escolar’ 
organisa pa Ibisa ta conti- 
nua cu e disciplina di Fut- 
bol di Sala pa e schoolnan 
di Enseñansa Avansa. Tur 
wega ta tuma luga den 
Centro Deportivo Lib- 
ertador Betico Croes na 
Sta. Cruz y ta cuminsa pa 
3’or di atardi. 

Futbol di Sala ta un deporte 
hopi gusta entre e hoben- 
nan di schoolnan secundario. 
Como tal e competencia or- 
ganisa pa Ibisa ta conta cu 
un participacion grandi di 
e schoolnan di Enseñansa 
Avansa den diferente sector 
riba nos isla. 

Sector Oranjestad: 

E schoolnan di sector di 
Oranjestad ta: Colegio Aru- 
bano, Maria Colegio, Cole- 
gio San Antonio, y Juliana 
School. 

Den e prome wega ta midi 
forsa Colegio Arubano y Ma- 
ria Colegio, na unda cu ho- 
bennan di ambos school ta 
sali fuerte y den prome tem- 
po di wega esaki ta keda em- 
pata 2-2. Den e di dos tempo 
di wega, Maria Colegio ta 
probecha di oportunidadnan 
cu ta presenta y ta anota y ta 
bay ariba dominando e wega. 
E score fmal ta keda 5 pa 3 na 
fabor di Maria Colegio. Pa 
Maria Colegio ta anota Jean 
Marc Farro (2), Keano Mad- 
uro (2) y Adrian Koolman 
(1), mientras cu pa Colegio 
Arubano e golnan anota ta 
di Jason Fontalvo (1), Chris 
Leung (1) y Akeem Charles 
(1). 

E di dos wega tabata entre 
Colegio San Antonio y Maria 
College. Un biaha mas e ho- 
bennan di Maria Collega ta 
demostra superioridad y do- 
minio total y ta gana e wega 
cu score di 8 pa 2. Golnan an- 


ota pa Maria Colegio tabata di 
Jean Claude Farro (3), Jean 
Pierre v/d Linde (2), Jean 
Marc Farro (1), Keano Mad- 
uro (1) y Michael Molinares 
(1). Pa Colegio San Antonio 
ta anota Carl Geerman (1) y 
Lyonell Briesen (1). 

E di tres wega a keda hunga 
entre Colegio Arubano y Ju- 
liana School. Ambos school 
ta parti punto, pues e wega 
ta keda empata na 2. Golnan 
anota di Colegio Arubano 
tabata na encargo di Chris 
Leung (1) y Akeem Charles 
(1). Mientras cu pa Juliana 
School ta anota Denrick Lo- 
pez (1) y Andres Villamarin 

(i). 

Clasificacion Sector 
Oranjestad: 

E weganan a continua pa di- 
cidi cua ta e schoolnan cu ta 
clasifica pa e sector di Oran- 
jestad. Colegio San Antonio 
ta subi cancha pa enfrenta 


Colegio Arubano. Den e 
prome mita di wega, esaki a 
bay hopi pareu y ta caba cu 
un gol pa banda. Pero den e 
di dos mita di wega, Colegio 
Arubano ta sali fuerte y ta an- 
ota su golnan pa gana e wega. 
E score fmal ta keda 3 pa 1 y e 
golnan anota pa Colegio Aru- 
bano tabata di Akeem Charles 
(2) y Chris Leung (1). E gol 
anota pa Colegio San Anto- 
nio tabata di Jesus Peñate (1). 

Maria Colegio ta topa cu Ju- 
liana School riba cancha. Cu 
un control total y pasonan 
exacto, e hobennan di Ma- 
ria Colegio tabata sa di yega 
na e gol, dominando e wega 
di tal forma y nan ta bay cu e 
victoria cu anotacion di 8 gol 
contra 1 di Juliana School. Pa 
Maria Colegio ta anota Jean 
Pierre v/d Linde (6), Jean 
Claude Farro (1) y Adrian 
Koolman (1). E gol di Juliana 
School a wordo anota pa Da- 
vid Castro (1). 


E ultimo wega pa e sector 
aki tabata entre Colegio San 
Antonio y Juliana School. E 
wega aki tabatin hopi emo- 
cion y di ambos banda tabata 
trata di yega mas cerca di gol. 
E hobennan di Colegio San 
Antonio a probecha di cada 


ocasion y ta anota, mientras 
cu esunnan di Juliana School 
a sigui cu nan intento pero na 
final no ta logra. 

E score fmal ta keda 9 pa 3 na 
fabor di Colegio San Antonio 
cu golnan anota pa Jesus Pe- 
ñate (4), Carl Geerman (3), 
Richinell Lioe-A-Tjam (1) y 
Raul Morales (1). Pa Juliana 
School ta anota Moises Cas- 
tro (2) y Andres Villamarin 

(i). 

E schoolnan cu ta clasifica 
den Poule B pa e sector aki ta 
bira: Maria Colegio na prome 
luga y Colegio Arubano 
Oranjestad na di dos luga. 

E weganan di Futbol di Sala 
entre e schoolnan di Ense- 
ñansa Avansa ta continua 
durante siman, mientras cu e 
fmal nacional ta tuma luga di- 
asabra 28 di februari 2015 den 
oranan di mainta na Centro 
Deportivo Libertador Betico 


Croes na Sta. Cruz. 

E school cu titula campeon 
nacional den Futbol di Sala ta 
representa Aruba den e ‘We- 
ganan Interinsular 2015’ cu ta 
tuma luga e fm di siman di 27 
pa 29 di maart 2015 na isla di 
Boneiro. □ 

Turista a ocasiona accidente 


NOORD - Na e crusada 
di Sasakiweg y Bubali na 
e luznan di trafico dia- 
domingo atardi un turista 
den un Mitsubishi di huur 
a ocasiona accidente pa 
motibo di a bruha di liña y 
a pasa den luz cora. 


Un jeep bahando for di pa- 
riba riba caminda di Bubali 
tabatin luz berde bayendo 
abou pa direccion Bubali 
Plas, e ta mira cu diripiente 
un auto blanco biniendo di 
pabou ta yega lora su dilanti, 
cu consecuencia cu nan ta dal 


contra otro. 

Segun e turista el a confundi 
den e liña y a wak luz berde 
pero e luz berde tabata pa 
bay direccion ariba y no pa 
bay direccion bek noord riba 
Sasakiweg.Q 





Señora a ocasiona accidente riba 
rotonde Tanki Leendert 


TANKI LEENDERT - Di- 
adomingo anochi altura di 
rotonde di Tanki Leendert 
un señora tras di stuur di 
un Kia Picanto cu tabata 
bahando di pariba, a tuma 
e caminda pa bay Catiri 
mucho grandi y a dal casi 
frontal riba un otro auto. 


Patruya di trafico a acudi 
na e sitio y topa cu un Toy- 
ota Yaris y un Kia Picanto 
riba e caminda. 

Segun e chauffeur di e Yaris, 
e tabata biniendo fei noord 
riba e caminda di Catiri y e 
tabata yegando e rotonde. Aki 


e ta wak con duro e Picanto 
bruin ta baha di pariba y a 
bin den su banda y a hala pa 
esaki no dal den dje, pero ta- 
bata laat. 

E Kia Picanto a dal riba e 
wiel di e Yaris kibra esaki cu 
consecuencia cu e auto no 
por a bay ni dilanti ni patras 
y takelwagen mester a bin 
haci su trabou.Q 

Homber a kibra auto riba palo 
di luz y ta core bay 


PARADERA - Diadomin- 
go pasa di 11:30 di anochi 
un desordo fuerte a lanta 
habitantenan di Sabana 
grandi y Papilon cu ta 
biba den bisindario di ex 
De Spiegel entre Papilon 
y Sabana Grandi. Un ciu- 
dadano a lanta fei soño y 
e ta bay wak kico tabata e 
desordo ey. 

Aki e ta mira un auto banda di 
un palo di luz y e auto ta sali 



y ta sigui bay abou. E echo cu 
e taira tabata kibra tabata pro- 
duci un zonido duro y iritan- 
te. E ciudadano a tuma nota 
cu e auto lo a dal e palo di luz 
dilanti di ex De Spiegel. E 
mironesnan a dicidi di sigui e 
Nissan Sentra A-53447. Nan 
a core e caminda di Kibaima 
di Santa Cruz te cu Piedra 
Plat pa despues pasa caminda 
di Paradera banda di e ro- 
tonde nobo y bay para paden 
na un cas. 

Polisnan a yega na e cas y nan 
tabata mira con chispa tabata 
spart for di e taira patras ya cu 
e tabata core sin taira. E auto 




tabata completamente kibra 
patras banda di pasahero, e 
chauffeur herida y a pone 
supla na e sitio y esaki a sur- 
pasa e limite. A detene y hiba 
e chauffeur warda y Polis di 
trafico tambe a presenta na e 
sitio. 

Na Sabana Grandi e chauf- 
feur a laga un daño atras ora 
a dal basta duro riba e palo di 
luz. Pa motibo di e impacto 
algun cas den bisindario a 
keda sin coriente. Elmar a 
acudi na e sitio pa conecta e 
kabel di coriente bek. □ 

Chauffeur basta burachi 
coriendo auto 

PIEDRA PLAT—Polis a detene e chauffeur H.Y, naci na 
China di 21 aña, pa core bou di influencia. E chauffeur a wor- 
do poni pa supla cu e resultado di 620 ugl. E1 a keda presenta 
dilanti Fiscal Auxilia y cera e homber. □ 


Homber atraca na haltura 
di Cirkle K 

ORANJESTAD— Central ta manda Polisnan na haltura di 
Manuelito’s pa un atraco. Na e sitio, Polis a papia cu e homber 
P naci na Peru di 40 aña, kende ta bisa cu el a wordo atraca 
pa cinco homber. Un di e sospechosonan tabata un homber 
fuerte bisti cu un T-shirt cora y carson preto. E otro cuatro 
segun P, tabata muchanan hoben y no por a duna descripcion. 
Segun su declaracion, el a wordo maltrata y benta abou y 
despues nan a dal y scop’e. Tambe el a wordo menasa cu un 
cuchiu. Ora cu e tabata riba vloer, nan a horta su cartera den 
cual e tabatin 3500 florin y un celular samsung Galaxy s5. E 
articulonan tabata den su saco di carson. Central a tuma con- 
tacto cu Atraco Team y a pone na haltura. Polis a conseha P, 
pa e bay poli pa tratamento y den oranan di mainta e bay Re- 
cherche pa duna keho. Mirando cu e tabata bou di influencia 
di alcohol, Polisnan a hib’e su cas. □ 


Polis ta detene Chines sin 
ningun documento valido di 
e auto 

SANTA CRUZ— Polis a para un chauffeur pa core malo 
riba caminda na haltura di Young Fellow . Na e sitio, Polis a 
laga e chauffeur G.Z. naci na China di 28 aña, supla cu e re- 
sulta di 921 ugl. E1 a keda deteni, mirando cu e no tabata den 
estado pa duna declaracion y a keda cera. E Mitsubishi 1-200, 
no tabatin papelnan na ordo y a keda confisca. E number tam- 
poco ta cuadra cu e auto. Q 

Destruccion di porta di cas 

PIEDRA PLAT— Central a manda Polis na un cas na Pie- 
dra Plat pa un destruccion. Na e sitio,Polis a papia cu e doño 
S kende a bisa cu el a bay drumi y e porta tabata intacto. Ban- 
da di 03.30, el a tende e cacho blaf y a habri e porta, pero no a 
mira nada sospechoso. Mainta ora cu el a lanta, el a mira cu e 
porta dilanti di e cas tabata destrui. Esaki a wordo kibra cu un 
piedra cu ainda tabata dilanti e porta. Q 

Homber kier bula 
dilanti auto 

CURA CABAY— Central a manda Polisnan na haltura di 
Laly’s pa un homber cu un bijbel den su man y a bula dilanti 
un auto, pa pone fm na su bida. Na e sitio,Polis a papia cu e 
homber B, kende ta bisa cu e kier comete suicidio, como cu 
e no kier biba mas, pa motibo di e foutnan cu el a haci den 
su bida. Polisnan a hib’e warda di Polis, na unda personal di 
ayudo pa victima a bin papia relaciona cu su problemanan. Q 

Ladron ta bay cu auto 

ORANJESTAD— E homber A, a Bay warda di Polis pa duna 
keho di ladronicia di su auto Toyota Hiace A -39691. E auto 
a wordo horta na haltura di Panaderia Moderna den Avenido 
Alo Tromp. Polis a tuma e keho. Mas o menos 12.39, takel- 
wagen di Lucho Towing a bay na haltura di parada di Arubus 
na unda e auto a keda laga atras. E portanan di e auto tabata 
habri y e contacto di yabi di auto tabata kibra. Q 


Homber ta menasa y bringa 
cu supuesto sospechoso 

PIEDRA PLAT— Central ta manda Polis na un cas na Pie- 
dra Plat, pa un pelea. Na e sitio, polis a papia cu e homber L, 
kende ta bisa cu e homber D a bringa cu su persona. Segun 
L, ta bisa cu D, tabatin un cuchiu grandi y kier a hinca su 
persona. L ta bisa cu D, a bisa cu e ta bay mat’e. E motibo ta 
cu D, ta sospecha cu L, a kibra porta di su cas. Polis a tuma e 
keho, Polis a bay na cas pa papia cu D, pero e no tabata na cas. 
E mama a bisa cu D, a caba di bay for di cas, e no sa na unda 
el a bay. Polis a bisa L, pa e bay Recherche pa duna keho. Por 
spera mas problema.Q 


Ladron a drenta den un cas 
na Catiri 

CATIRI— Central ta manda Polisnan na Catiri pa un kiebro 
den cas. Na e sitio,Polis a papia cu e homber C, kende ta bisa 
cu diadomingo mainta el a Sali for di cas. E1 a laga e cas com- 
pletamente cera na yabi. E mesun dia el a bolbe atardi y a mira 
cu e porta di cushina patras di e cas tabata habri. Tambe el a 
mira cu e porta patras tabata forsa. Ora cu el a controla a re- 
sulta cu nan a reboltia den e cambernan. C, ta bisa cu e cas ta 
di su mayornan cu ta den exterior y e no ta na haltura kico nan 
a horta. Esunnan perhudica lo traha un lista di locual cu falta. 

Ladron ta kibra bentana 
di auto y bay cu bateria 

PIEDRA PLAT— Ce ntral ta manda Polis na haltura di Piz- 
za Hut pa u n auto sospechoso. Na e sitio, polis a papia cu e 
muhe P, kende ta bisa cu el a para su auto Toyota blauw mas 
o menos 14.30 dilanti e luga. Banda di 22.00, un colega a bin 
bisa cu e bentana chikito di e auto tabata kibra. E a bay con- 
trola y a mira cu ladronnan a bay cu e bateria di su auto. Q 

Alarma ta spanta ladron 

BAKVAL— Central ta manaa Polisnan na un cas na Bakval, 
pa un kiebro. Na e sitio, Polis a papia cu e muhe B , kende 
ta bisa cu e ta doño di e cas. E ta bisa cu dia 21 di februari 
mas o menos 12.10, el a sali for di cas y a laga e cas cera na 
yabi. E mesun dia mas o menos 13.13, su bisiña a tende e 
alarma. E1 a tuma contacto cu e doño pa pone na haltura cu e 
alarma ta zona. Ora cu e bisiña a bay na e cas, el a constata cu 
e porta banda pariba a wordo kibra. Prome cu e alarma a zona 
e bisiña a mira un auto shinishi Mitsubishi Lander ta core den 
bisindario. E ta bisa cu el a mira cuatro homber den e auto. 
Nan ta parce Latino. E1 a tuma contacto cu e doño di e cas y 
mesora a yama Polis. E desconocinan a forsa e porta banda 
pariba pa drenta paden. Ora cu e alarma a zona, nan a spanta 
y a core bay Q 


Hoben 
maltrata no 
kier ayudo 
y no kier 
duna keho 

BUSHIRI— Central ta 
manda Polis di Oranjestad 
na Bushiri pa un pelea. Na e 
sitio, Polis a papia cu e muhe 
B, kende ta bisa cu un rato 
prome, el a mira un grupo di 
hoben ta discuti. Segun B, a 
tende, cu un mucha homber 
a wordo gekap pa un otro. 
Polis a bay na e grupo cu ta- 
bata discuti. E homber K.L. 
di 17 aña, tabatin un corta na 
su brasa robes y a bisa cu el a 
cay for di bicicleta. Despues 
cu Polis a sigui papia, el a 
bisa cu mas cu un persona a 
maltrata su persona cu boter 
kibra y un palo di golf. Segun 
K.L. a bisa cu e no a mira e 
personanan y no kier duna 
keho. Tambe e ta bisa cu e 
no mester di ayudo y no tin 
mester di ayudo di Polis.Q 

Chauffeur a 
keda deteni 
pa core sin 
rijbewijs 

ROOI BOSAL— Durante 
control di patruya na haltura 
di Drive Inn, Polis a mira 
un auto Chevrolet Spark ta 
bira y Polisnan a sospecha 
cu e chauffeur no tin ningun 
papel y a haci algun hecho 
castigabel. Polis a para e auto 
y e auto a stop na haltura di 
e cas Rooi Bosal 9. E chauf- 
feur a haya un boet pa no tin 
rijbewijs. E1 a keda deteni pa 
investigacion. Ta trata di J.C. 
naci na Aruba di 51 aña. □ 


Dos homber ta baha y 
maltrata 
un hoben 

SAN NICOLAS— Central a manda Polisnan na Caya Jose 
Geerman, na unda un persona a wordo maltrata. Na e sitio, 
Polis a papia cu e homber L.B. di 22 aña, kende ta bisa cu e 
tabata cana bay pariba, y diripiente a wordo maltrata. L.B. a 
cuminsa bringa cu nan, pero no por a sigui. Segun testigo, 
dos homber desconoci a baha for di un auto blauw shinishi A 
-24934 y a cuminsa bringa cu su persona. Despues nan a subi 
e auto y a bay. E victima a keda for di tino benta riba vloer y 
nan a pone na banda. E tabatin un kap grandi na su cara y 
algun rasca na su curpa. L.B. a bisa cu e no conoce e sospecho- 
sonan. E ta bisa cu supuestamente un ta Ale Semeleer y e otro 
homber e no conoce. Ambulance a bin na e sitio y a hiba e 
victima poli pa tratamento. L.B. a wordo conseha pa despues 
di tratamento e bay Recherche pa duna keho. Q 



Dl NOS E TA! 

PANORAMA 


Como patrocinadonan principal: 

Hoben y Talentoso ta gradici 
Playa Linda y Aruba Bank 



ORANJESTAD - ‘Hoben 
y Talentoso’ ta un proyec- 
to den cual ta reconoce 
hobennan talentoso di 
Aruba cu ta destaca den 
diferente ramo. Esakinan 
ta por ehempel deporte, 
arte, musica, baile, inno- 
vacion y educacion. 

Di e manera aki kier inspira 
y sostene hobennan pa sigui 


traha duro pa logra metanan 
cu nan pone nan dilanti y ta 
un berdadero ehempel pa 
otro hobennan y henter nos 
comunidad. 

Pa esaki a crea un ‘Award 
Book’ cu ta reconoce y ilustra 
e, asina yama, ‘Role Models’ 
pa nan experiencianan por 
sirbi como inspiracion pa 
otro hoben di nos pais. Asi- 



na nan mes tambe por a uza 
e experiencianan aki pa nan 
por sigui desaroya nan mes y 
logra cosnan grandi logrando 
nan metanan. Cu e Award 
Book’, Gobierno di Aruba ta 
spera cu esaki por yuda ho- 
bennan stimula nan exigen- 
cianan ora nan ta para dilanti 
retonan cu bida ta trece. Esaki 


dor di uza nan talentonan pa 
gara e mundo cu dos man pa 
logra surpasa cualkier dificul- 
tad den bida. Otronan a bay 
nan dilanti y a logra. 

‘Comision Hoben y Talen- 
toso’ ta masha orguyoso di 
tin tanto Playa Linda como 
Aruba Bank como nan patro- 


cinadonan oficial di e “Award 
Book 2014”. Ta importante 
cu comercio di Aruba ta kere 
den proyectonan manera 
‘Hoben y Talentoso’ y asina 
tin como meta principal crea 
mas hopi role model posibel 
bou di nos propio hobennan. 
Danki un biaha mas pa boso 
contribucion. □ 


Trahadonan a wordo honra 
den un celebracion 




EAGLE BEACH - La Ca- entemente a organisa un 
bana Beach Resort & Ca- evento special pa honra y 
sino su Eagle Team reci- mustra aprecio na e tra- 




hadonan cu a resalta den 
servicio di cliente, desar- 
oyo personal, responsabi- 
lidad comunitario, ac- 
tonan di humanidad y un 
comportacion ehemplar 
en general durante e aña 
di2014. 

E sala di conferencia di e 
compleho tabata completa- 
mente yen pa e celebracion 
di campeonnan, cual a pone 
un luz riba e trahadonan, 
mientras cu cada un a ricibi 
nan certificado di aprecio. 

Continua riba Pagina 9 

SOCIAL 


Continuacion riba Pagina 8 


e Pata Pata Bar. 


Gerente General Joe Naj- 
jar a elogia e trahadonan pa 
nan prestacion, aumentando 
e excitacion ora el a anuncia 


La Cabana su ex reinanan 
di carnaval a acompaña e 
candidatanan Adrienne Ar- 
ends di e Departamento di 









un competencia mensual cu 
lo wordo teni e aña aki en- 
tre tur e departamentonan 
di e compleho, basa riba nan 
metanan pa Miho Score Me- 
hora y Score di Mas Halto. 

Mientras cu e trahadonan a 
disfruta di un abundancia di 
pasapalo dushi, chuculati y 
rifa dibertido, e Quality Brass 
Band a percura pa e ambiente 
carnavalesco prome cu nan a 
acompaña tur hende pa e area 
rond di e piscina, unda nan a 
tene un fiesta di Carnaval na 


recreacion y Ciria Quandus 
di Housekeeping pa un tiki 
bailamento, mustrando nan 
talentonan carnavalesco y 
creatividad pa e cuerpo di 
hurado. E cuerpo di hu- 
rado a eligi Ciria Quandus 
como La Cabana su Reina 
Carnavalesco pa 2015, ter- 
minando un dia dibertido di 
celebracionnan coordina pa 
e Comision Social. Un pa- 
bien ta bay na e campeonnan 
como tambe Reina di Car- 
naval di La Cabana pa 2015, 
Ciria! □ 

LESA 


Skirbipa Gregorio Wolff 


Mediador cu su recomendacion robes pa dialogo nacional 




Mediador di gobierno a 
duna un recomendacion 
pa un tema wordo discuti 
den Dialogo Social, algo 
cu por ta positivo pero 
na e momentonan aki no 
ta pas. Como mediador e 
mester por sa di relatonan 
den prensa di lidernan sin- 
dical cu nan no ta asisti na 
reunionnan yama, ni na e 
celebracion di 5 aña. Pues 
nan mester tin nan moti- 
bonan serio pa no asisti. 

Nos por a lesa posicionnan di 
lidernan sindical, kendenan 
ta vocifera nan disgusto cu e 
actitud bochornoso di gober- 
nantenan den e dialogo so- 
cial. 


Maske por bisa cu e stanca- 
mento den Dialogo Social 
no ta un problema di nego- 
ciacion colectivo, pero como 
un mediador cu ta gusta duna 
su posicion y den su caso sa- 
liendo for di mundo sindical. 
Berdad, Dialogo social no ta 
mara como un tarea den su 
funcion, pero si por wordo 
considera un verlengstuk 
di su funcion, mediador di 
gobierno mester por com- 
prende kico ta pasando si 
tuma e siguiente considera- 
cion nan. 

Na 2013, pa moti- 
bonan electoral y despues uza 
e factor tempo, Gobierno a 
hala sindicatonan un banda y 
hiba su posicion parlamento 
pa eyden e decision cay pa 
hisa edad di pensioen te cu 65 
aña; 

Despues tabatin e 
hisamento di prijs di cori- 
ente, Gobierno no kier a dis- 
cuti nada, pero a laga gerencia 
di WEB NV, splica den un 
asina yama Dialogo Social, 
di con mester bini e hisa- 
mento di prijs di 15%. Anto 
gerencia di WEB NV, ni Go- 
bierno a duna informacion 
ariba un acuerdo di Hedging 


malisimo, unda ta regala un 
Multinacional masha hopi 
miyonnan di florin cu pueblo 
mester paga; 

E malo nan di gober- 
nacion cu nos ta topa awe 
den forma di medidanan, 
cual nan ta sutando e pueblo, 
no a wordo discuti den dia- 
logo social, pues di un banda 
no por culpa e sindicatonan 
directamente pa esakinan, 
mientras gobierno ta defende 
e medidanan elogiando e D 
S y pa den pueblo e pensam- 
ento crece cu ta sindicatonan 
a coopera cu Gobierno. 

Proposicion corecto ta pa 
restructura D S 


Logicamente cu lidernan sin- 
dical serio no kier asisti na D 
S den su construccion actual. 
Pues mediador di Gobierno, 
como e funcionario publico 
di e gobierno aki, mas envol- 
vi den negociacion/dialogo 
y kende ta cerca di gober- 
nantenan y kende a sali di 
mundo sindical mester por 
comprende e posicionnan y 
ponencianan di lidernan sin- 
dical. 

E proposicion di mediador pa 
discuti cierto tema ta un re- 
comendacion robes na e mo- 
mentonan aki, e no ta na su 
luga y sigur no ta trece parti- 
donan na mesa. 

Como mediador di Gobi- 


erno, un posibel solucion ta, 
haci un yamada na gobierno 
pa restructura e funciona- 
mento di D S. 

Un ehempel clave ta, cu me- 
diador di gobierno ta exigi, pa 
gobierno ratifica e convenio 
144 di ILO, cual ta regla e 
consulta tripartiet, cual con- 
venio ta di 1976, den cual 
tin e normanan y reglanan 
corecto pa e 3 partnernan ta 
igual. Gobierno ta trece e 
leynan necesario, di acuerdo 
cu e convenio di ILO num- 
ber 144. Despues di cambi- 
onan por hiba e Dialogonan 
Nacional corecto, pa stop cu 
e manipulacionnan di Gobi- 
erno Eman. □ 


Skirbipa Gregorio Wolff 

Suma igual 




Atrobe pensionadonan 
cu a traha na Gobierno ta 
dilanti incertidumbre ya 
cu den un di medidanan 
proponi dor di Gobierno 
pa presupuesto 2015 ta 
eliminacion di suma igual 
y voorjaars premie. Suma 
igual pa pensionadonan 
no a cay di cielo. Suma 
igual a bini durante nego- 
ciacionnan cu Gobierno, 
den e añanan nobenta. 

Pa yuda Aruba (Gobierno), 
despues cu Lago a cera, em- 
pleadonan publico a entrega 
salario pa un periodo largo, 
tambe e subimento di costo 
bida durante mas cu 13 aña, 
no a ricibi compensacion. 
Ora situacion a drecha Seppa 
a negocia y yega na un acu- 
erdo cu Gobierno cu traha- 
donan den sector publico 
lo perde un parti grandi di e 
subimento di costo di Bida 
durante e 13 añanan. Un par- 
ti a bay directamente den sal- 
ario, pero na 1998 Gobierno 
a insisti pa e inhaalmaneuvre 
no bay mas den salario ya cu 
e lo tin efecto grandi ariba de- 
mas toelagenan. 

Gobierno y Seppa/sindica- 
tonan a yega na un acuerdo 


cu e inhaalmaneuvre no ta 
bay mas den salario, pero den 
varios toelagenan y ta wordo 
parti pa varios añanan dilanti. 

E sistema di pensioen di em- 
pleadonan publico te cu 2010 
tabata welvaartvast, esta au- 
mento di salario (porcenta- 
he) di e ambtenaar tambe ta 
wordo aplica den e pensioen 
di e pensionado. Pues na ini- 
cio e pensionado, cu a entrega 
durante mas cu 13 aña no ta- 
batin problema pasobra ora e 
salario di ambtenaar subi cu 
xx porcentahe, dor di wel- 
vaartvast- pensioen, su pen- 
sioen tambe tabata subi cu e 
mesun xx porcentahe. 

Pero como cu e inhaalma- 
neuvre no ta bay mas den 


salario, e pensionado cu 
tambe a entrega, legalmente 
mester ricibi su parti bek cu 
e a entrega. Seppa, cu tabata 
e unico sindicato cu tabata 
representa pensionado cu a 
traha na Gobierno, na mesa 
di negociacion a yega na un 
acuerdo cu Gobierno cu den 
e reparticion di e persona- 
henan di inhaalmaneuvre un 
parti ta bay den e Suma igual 
cu e pensionado ta ricibi na 
nov/dec. 

E pensionado tambe a entre- 
ga su compensacion pa subi- 
mento di costo di bida. 

Na varios ocasion a negocia 
pa e suma igual subi. Esaki 
tambe ta conta pa e voorjaars 
premie cu e pensionado ta 


ricibi. Tur esakinan ta den e 
acuerdonan ariba indexering. 
Pa 20 aña caba suma igual ta 
un componente di e pensio- 
en, mescos cu e duurtetoeslag 
y na Hulanda e Vakantie-uit- 
kering di e pensionado. Tur 
ta componente nan di e pen- 
sioen. Pues tin dos aspecto cu 
Gobierno no ta actua corecto 
y contra ley si elimina e suma 
igual. 

Uno, pa añanan caba, suma 
igual ta un componente di e 
pensioen di e ex ambtenaar. 
E otro parti di e pensioen ta 


e pensioen cu e ex ambtenaar 
ta ricibi di APFA. Den corte 
Gobierno ta mal para. 

Di dos, e suma igual ta hinca 
den e acuerdo di indexering. 
Un acuerdo firma entre dos 
partido mester wordo respe- 
ta. Un partido so cual ta gobi- 
erno no por kibra e acuerdo, 
maske cuanto CFT skirbi cu 
gobierno ta bay Dialogo So- 
cial pa elimina suma igual. 
Sindicato Seppa sigur lo sa 
di defende su miembronan/ 
pensionadonan corectamente 
den e caso aki. □ 

PENSA 


Strategia pa pensa 
miho 


Segun e buki di Gary Mar- 
cus “La azarosa construc- 
cion de la mente humana,” 
ta necesario pa bo tin un 
pensamento critico, anal- 
isando loke nos ta pensa y 
teniendo na cuenta algun 
strategia cu ta permiti saca 
mayor probecho di nos 
mente. Ademas ta precies 
pa analisa detayadamente 
e erornan di rasonamento 
pa e celebro por evolucio- 
na naturalmente. 

Tanto e curpa manera e 
mente, nan ta producto di 
un evolucion pa seleccion 
natural, unda cu ta probecha 
solamente di e beneficioso y 
ta elimina of laga un 
banda loke no ta sirbi. 

Asina manera besti- 
anan y mata tabata tin 
cu adapta nan mes na 
e cambionan di clima, 
por ehempel e mente 
tambe a evoluciona 
manera e ta te cu awo. 


Esakinan ta caracteristica cu 
ta haci nos ser humano y no 
baca, tiger of panda... tampo- 
co robot. No tin nada di malo 
pa laga bo mes wordo guia pa 
e emocionnan, sinembargo, 
ta netamente di ta mas ra- 
cional ora ta coresponde. Di 
no ta consciente na cierto 
fenomeno por desvia e ob- 
hetivo di e celebro (pa bon of 
malo). 

Strategianan pa por pensa 
miho ta como lo siguiente: 

1. Plantia hipotesis al- 
ternativo: por ta algo hopi 
simpel manera busca un di 
dos caminda pa trabou of 
arma un lista di pro y con- 


Hipótesis Alterrtativa 


Es cualquier hipotcsis que dificra de la hipótcsis nuU 

Si se toma «| çjemplo amerior, se podria afirmar tres 
ahci iidtivas: n quc los cstudiantes invicrten cn sus 
desayunos eh U ULA*Táchiry un promedio diforente s 
12 bolivares fuerte. 2| Que Li inversion de los cstudiantcs 
es promedio es mehor a 12 bolivares fuerie. S) Que los 
estudiautes invieitcn cn promcdio más tlc 12 bolivarcs 
fuerte en desayuhos en el cafetm de la ULA-'I'áchira, 

Hipótcsis cltcrnativos: 

I. H gasto promedio difcreme de 12 Bs, F 
ii. El gasto promedio es inenor que 12 Es. F 
lii. El jasto promodlo es mavor quo 12 B$, F 






eCUÁNDO PLANTEAR HIPÓTESIS? 


E celebro ta cumpli 
cu su funcion di per- 
miti e sobrevivencia 
di e organismo. Si nos 
tabata otro mamifero, 
e mente lo tabata den 
un estado diseña pa 
diferente proposito, 
no tanto racional. 
Sinembargo, e por- 
cion di nos celebro cu 
ta encarga di e com- 
portacion “pensa” ta 
un evolucion reciente 
y a construi riba uno mas 
bieu, cu ta controla pa e im- 
pulsonan y pa e emocionnan 
primario, mescos cu un ca- 
cho, macaco of un cabay. 

Tene na cuenta cu: 

- E memoria ta parcial y con- 
textual: nos ta corda di forma 
cu defecto y e exitonan ey 
cu tin un tint emocional den 
nos bida. Siguramente ta un 
hecho kico ta bin na nos “e 
ta bin na e memoria” cu fac- 
ilidad por ta cu nunca ta apa- 
rece den otro persona. 

- E sistema di formacion di 
creencia no ta riguroso: loke 
nos ta opina, pensa y kere ta 
determina pa diferente factor 
cu no tin nada ke haber cu un 
evaluacion di henter e infor- 
macion posibel. 

- E buskeda di placer ta esun 
cu ta domina nos actonan: 
cada un di nos actitud of 
decision tin di haber cu dis- 
fruta, desde un compra na un 
relacion di pareha, un wega di 
chens of un cuminda. 


Rimuhciófjde 
hipótdsantesde h 
tecfetéi de ms 
ck^iidicndo dd 
ÁpttyÉaitce 
iniciaE dd esmdicHlo 
qntpneralmenie 
ocurjeenla 
invejtigación) 

tra di un decision cu mester 
wordo tuma. 

2. Reformula e pregun- 
tanan: e celebro ta custumbra 
cierto estimulo. Ta bon cu tin 
biaha ora bo tin cu haci un es- 
fuerso superior pa yega na un 
solucion di un problema. 

3. Corda cu e corela- 
cion no ta implica causa: esa- 
ki kiermen cu dos hecho por 
pasa hunto pero no cu uno 
tabata consecuencia di e otro. 

4. Semper tin presente 
e “tamaño di e muestranan”: 
hopi biaha nos no ta tuma na 
cuenta e cantidad di datonan 


cu mester pa yega na un con- 
clusion. Desde e sector di e 
matematica, con mas grandi 
e muestra ta, mas confiabel e 
resultado ta. 

5. Mira adelanta bo im- 
pulsonan: compromete nos 
cu anticipacion lo permiti di 
bisa no na e tentacionnan cu 
tin nos dilanti. Sea atento na 
loke por yega di pasa ta im- 
portante. Por ehempel, si nos 
sa cu despues di un dia tre- 
mendo na trabou nos lo pleita 
cu nos pareha durante ora di 
cuminda, ta miho tuma un 
baño relaha, bay dal un buelta 
of drumi pa evita. 


6. Elabora plannan al- 
ternativo: algo similar na 
loke tabata bisa den e prome 
punto. Ta bon pa fiha obhe- 
tivo, tambe pa tin un “plan b” 
(corda cu bo tin tur e letranan 
di alfabet pa uza). 


çvm*. 


7. No tuma 
decisionnan im- 
portante ora bo 
ta cansa of rabia: 
pa por rasona cu 
claridad ta precies 
ta loke e mente 
ta descansa y dis- 
puesto na coopera. 
Tin hopi condi- 
cion ora di tuma 
un decision, con 
por ta e angustia, e 
stress, e ansiedad, 
e depresion, rabia 
felicidad y etc.. 

8. Analisa ben- 
eficio y costa: e 
personanan sa 
duna importan- 
cia na cosnan sin 
sentido, pa esey 
ta precies haci un 

estudio minucioso di e pro y 
contra di e situacionnan, por 
lo menos di e mas destaca di 
nos bida, manera casa, tin un 
yiu, cambia di trabou, muda, 
etc..Q 

Studiantenan di IPA a bishita Parlamento y Gobierno di Aruba 





mentarionan. Tur e informa- 
cion cu nan a ricibi ta suma- 
mente importante pa nos 
studiantenan ya cu diferente 
grupo a scoge como topico di 
nan investigacion desaroyo 
y democracia. Mirando cu 
hopi di e studiantenan aki lo 
bishita Parlamento y Gobi- 
erno den nan pais di pasantia, 
ta di gran importancia pa nan 
sa tambe den practica con nos 
organonan mas halto ta fun- 
ciona. Asina nan por haci un 
miho comparacion ora nan ta 
den exterior. 

Scoge pasantia 

E studiantenan a scoge e aña 
aki pa pasantia na Argentina, 
Costa Rica, Merca, Hulanda, 
Spaña y Puerto Rico. Despu- 
es di e parti teoretico di PM e 
studiantenan lo biaha pa ex- 
terior pa asina cumpli cu nan 
pasantia internacional. E stu- 
diantenan lo haci nan inves- 
tigacion a base di e tareanan 
ricibi for di IPA, excursion na 
diferente instituto, tayer na 
e universidadnan y haci ent- 
revista cu persona renombra 
den ramo di ta sostenibel. 
Naturalmente e studiantenan 
lo bishita diferente scol ba- 
sico y preparatorio pa asina 
nan mira con ta duna forma 
na ta sostenibel den enseñan- 
sa. Despues di nan regreso, e 
studiantenan lo haci investig- 
acion na nan scol di practica 
aki na Aruba y tambe e stu- 
diantenan ta traduci loke nan 
a siña na IPA y den exterior 
den e lesnan cu nan lo duna 
na nan scol di practica. Nan 
lo haci comparacion entre e 
dos paisnan y presenta e re- 
sultadonan den luna di april 
na henter e comunidad di 
Aruba, specialmente na esun- 
nan den enseñansa. □ 


Tema di participacion 

En corto e P di “Participa- 
tory Governance” ta toca 
specialmente e tema di par- 
ticipacion activo di ciudada- 
no den cualkier grupo of 


ta regarda nos hende directa- 
mente. 

E studiantenan a haya teoria 
encuanto e P di “Participa- 
tory Governance.” E concep- 
to principal di “Participatory 


dadano activo , Social Capi- 
tal y sentido comunitario. 
Den cuadro di esaki e stu- 
diantenan a ricibi un charla 
tocante e motibonan pa haci 
trabao boluntario (ciudadano 


activo), participacion di ho- 
ben y clubnan di servicio so- 
cial. 

Bishita Parlamento y 
Gobierno 

Dialuna dia 23 di februari e 
studiantenan a bishita Parla- 
mento y Gobierno di Aruba. 
E mainta a inicia cu un intro- 
duccion interactivo duna pa 
Ghislaine Nicolaas stagiaire 
OGM/ FAS na Universidad 
di Aruba. E1 a puntra e studi- 
antenan entre otro pa nom- 
bra ehempel di Participatory 
Governance. Tambe el a con- 
ta su experiencia como stagia- 
ire den Gobierno. Minister di 
Asuntonan Social, Hubentud 
y Labor, Paul Croes, a duna 
un resumen di su maneho 
encuanto nos muchanan y 
hubentud (comportacion di 
mucha) y e balor di esaki pa 
futuro. Despues di e presen- 
tacionnan e studiantenan di 
IPA tabatin e oportunidad 
presencia un presentacion 
breve di 15 parlamentario cu 
a papia di entre otro nan por- 
tofolio. Tabatin oportunidad 
pa haci pregunta na e parla- 


Planet y Profit” y nan rela- 
cion cu otro y tambe riba e 
pensamento tanto local y 
global. Mirando cu e P di 
“Participatory Governance” 
ta na turno e siman aki, do- 
cente Dr. Paula Kibbelaar, cu 
ta encarga cu e teoria di e P di 
“Participatory Governance,” 
kier a mustra e studiantenan 
den practica con participa- 
cion den tumamento di de- 
cision ta tuma luga den nos 
organonan mas halto di nos 
pais esta Parlamento cual ta 
representa pa parlamentari- 
onan scogi pa medio di par- 
ticipacion di pueblo na elec- 
cion liber. 


Dialuna ultimo e studian- 
tenan di aña tres di Insti- 
tuto Pedagogico Arubano 
(IPA) a bishita Parlamen- 
to y Gobierno di Aruba. E 
bishita aki ta den cuadro 
di Perspectiva Mundial 
(PM) cual ta forma parti 
di e curiculo di IPA. E 
tema di PM e aña aki ta 
“Desaroyo Sostenibel cer- 
ca of leu? Un condicion pa 
un bida sano di nos comu- 
nidad Arubano”. 

PM ta consisti di entre otro 
e parti teoretico, pasan- 
tia internacional y e fase di 
implementacion di loke e 
studiantenan a siña na e pais 
di pasantia den scol basico y 
preparatorio na Aruba. 

E programa di PM ta enfoca 
riba aspecto di Desaroyo Sos- 
tenibel cual IPA a haci op- 
eracional den 4 P. Esakinan 
ta entre otro “People, Planet, 
Profit y Participatory Gov- 
ernance.” Durante e ultimo 
dos simannan a trata “People, 


organisacion. Esakinan por 
ta envolvi den cualkier tere- 
no den nos comunidad, pa 
asina nan tin bos den tuma- 
mento di decision relaciona 
cu entre otro proyecto cu ta 
di suma importancia pa nos 
pais. Mirando cu tanto Go- 
bierno como Parlamento ta 
organonan cu ta tuma deci- 
sion importante pa nos pais, 
ta hopi importante pa nos 
studiantenan haya sa con nan 
ta funciona y e proceduranan 
cu tin cu tuma luga pa yega 
nan un decision. Di e manera 
aki IPA ta stimula e studi- 
ante pa ta mas consciente y 
participa mas activo den cu- 
alkier decision cu ta regarda 
nan tambe. Un meta impor- 
tante di e P di “Participatory 
Governance” ta pa stimula 
nos studiantenan pa ta ac- 
tivo tur momento pa asina 
por minimalisa e distancia cu 
tin actualmente entre Gobi- 
erno y Parlamento un banda 
y pueblo na otro banda. Pa 
loke ta decision cu hopi biaha 


Governance” ta entre otro di- 
rectiva formal, transparencia 
den proceso di tumamento 
di decision, integridad y ciu- 

























VARIEDADIS8 


DIARANSON 25 FEBRUARI 2015 


Minister diAsuntonan Social drs. Paul Croes: 

Na Aruba tin 8000 persona cu limitacion 


ORANJESTAD - Limi- 
tacion fisico, mental of 
sensorial ta keda un im- 
pedimento pa hopi di nos 
ciudadanonan na Aruba. 

Desaroyo di un persona cu 
limitacion ta keda un reto 
grandi pa nos ciudadanonan. 
Pa yega na un trabou por 
ehempel esaki ta keda dificil. 
“Vision di Gobierno di Aru- 
ba ta pa apoya esunnan mas 
sensibel di nos pais. E 8000 
personanan aki merece opor- 
tunidad pa desaroya nan mes 


mas optimal posibel. 

E calidad di bida di cada uno 
di nan por wordo mehora dor 
di servicionan cu ta wordo 
brinda na cada uno di nan. 
P’esey nos kier haci un yama- 
da na henter nos comunidad 
pa sigui apoya esunnan mas 
vulnerabel di nos pais.” Min- 
ister Croes a mustra e impor- 
tancia di cada fundacion den 
esaki. Fundacionnan manera 
FEPO, FAVI, Stichting Ver- 
standelijk Gehandicapten 
Aruba (SVGA), Funari, Sha- 
bururi, Ambiente Nobo, 


Ambiente Feliz, Mi por y 
otronan ta partnernan im- 
portante di Gobierno den e 
esfuerso aki. 

E fundacionnan aki ta resorta 
bou di e Ministerio di Asun- 
tonan Social. Banda di es- 
akinan tin diferente departa- 
mentonan di gobierno tambe 
ta encarga cu e servicionan 
aki. Minister Paul Croes ta 
anuncia cu lo yuda varios 
proyecto pa apoya esunnan 
cu cierto limitacion pa un 
miho biba. Integracion den 


trabou, motiva hobennan y 
comercio pa apoya funda- 
cionnan, sigui duna servicio- 
nan cu gobierno tin na per- 
sonanan vulnerabel. 

Minister Croes lo ta anun- 
ciando e siman nos dilanti 
un bunita proyecto unda ta 
envolvi hobennan, su Minis- 
terio, organisacionnan com- 
ercial y fundacionnan. Tra- 
bounan ta hopi y grandi den 
e sector social. “Mi enfoke 
ta pa apoya y alivia e bida di 
cada un di e ciudadanonan 



aki lo mas posibel. Dor di 
apoya e fundacionnan y crea 
un laso estrecho cu e funda- 
cionnan hunto nos ta logra 
mas hopi,” Minister Croes a 
conclui. □ 


Minister President Mike Eman: 


Oportunidad pa un miho entrada pa empleado den turismo 



\ 


ORANJESTAD - Prome 
Minister Mike Eman a 
splica kico ta encera in- 
version den producto Aru- 
ba y pakico a haci esaki. 
“Nos ta wak e desaroyo di 
Aruba pa futuro. Loke nos 
kier ta un corelacion entre 
e calidad cu nos por ofrece 
esunnan cu ta bishita nos 


y e calidad cu nos por of- 
rece esunnan cu ta biba na 
Aruba mes. 

Un corelacion cu ta cana mas 
paralelo den desaroyo di nos 
pais.” Eman a bisa cu su gobi- 
erno kier a kibra cu e discrep- 
ancia cu tin caminda cu tin 
hotelnan di 5 strea y di otro 
banda tin bario y scolnan ta 
deteriora. Esaki ta diferencia 
entre locual bo ta mira den e 
aspecto comercial, e aspecto 
turistico y locual ta e aspecto 
di e bida diario na Aruba. A 
inverti den producto Aruba y 
e resultado ta bisto. 

Eman, “mi ta contento cu e 
pensamento aki ta wordo tra- 
duci door di ATA den un for- 
ma hopi reconocibel tanto pa 
nos propio comunidad como 
pa esunnan cu ta bishita nos. 
Sigur ora nan bisa ‘un pais 
dushi pa biba ta un pais du- 
shi pa bishita’. Un di e meta- 


nan hopi importante cu nos a 
pone nos dilanti ta pa prome 
cu nos pensa riba esunnan cu 
ta bishita nos, ban pensa riba 
nos mes. 

Con satisfecho nos mes ta cu 
nos barionan, nos scolnan, 
nos veldnan di deporte y ar- 
eanan publico entre otro.” 
Gabinete Mike Eman I y II a 
traha riba e mehoracion nec- 
esario y a inverti asina den 
producto Aruba. E vision aki 
a traduci su mes den un pro- 
ducto mucho mas atractivo 
pa esunnan cu ta bishita e isla 
aki. 

“Si tin algo cu e turistanan 
cu ta bishita Aruba semper ta 
bisa ta cu ora nan bay bishita 
otro islanan nan ta biba tras 
di un muraya cera. Nan ta 
bay e hotel na unda berdad- 
eramente tin un gran servi- 
cio, hopi bes all-inclusive, 
pero nan no ta sali for di e 
murayanan pasobra e calidad 


Prome Minister Mike Eman: 


Un oportunidad grandi como desaroyo 
y impulso economico nobo 


ORANJESTAD - Como 
titular di Ciencia, Innova- 
cion y Desaroyo Durade- 
ro, Prome Minister Mike 
Eman a anuncia ayera un 
oportunidad grandi cu 
por trece diferente ben- 
eficio pa Aruba. 

Retrofitting ta e conversion di 
aparatonan domestico y red 
di iluminacion pa un sistema 
mas eficiente den consumo 
di energia. Esaki ta aplicabel 
tanto pa sector publico, priva 
y hogarnan rond di Aruba. 

E mandatario ta convenci 
cu nos pais ta asina leu cu ta 


ora pa companianan di elec- 
tricidad y cu ta importa pro- 
ductonan electrico, cuminsa 
traha y expande riba esaki. E 
resultadonan ta positivo pa 
tur e partidonan envolvi ca- 
minda ta crea cupo di trabou, 
ta aporta na e conversion di e 
isla pa ta sostenibel y ta alivia 
e gasto di e ciudadano, com- 
erciante of organisacion. 

“Nos kier bay duna un im- 
pulso grandi na un industria 
nobo cu nos ta kere por bay 
man den man cu e henter e 
vision cu Aruba tin pa ta un 
pais sostenibel,” asina Pre- 
mier Mike Eman a señala. 


“Empresanan tin un opor- 
tunidad grandi pa ofrece na 
nos comunidad sea na hogar 
of empresa pa haci henter un 
cambio den nan organisa- 
cion.” 

Por bira tur aparato den cas, 
sea ta luz, sea ta frishider of 
un airco, den aparatonan 
hopi mas eficiente. Esaki tin 
su efecto den nos economia 
tanto na cas como na nivel na- 
cional. “Cu tempo largo nos 
ta bay logra cu nos a haci un 
cambio hopi grandi pa loke ta 
consumo di energia den nos 
pais, na un forma mucho mas 
responsabel y mucho mas 
pagabel pa cada famia y or- 


di bida di e ciudadanonan 
ta casi afecta nan sentido di 
placer door cu nan ta mira 
hopi desigualdad. Loke cu ta 
dunando Aruba un miho as- 
pecto ta cu e turista por sali di 
e hotel, haci un recorido riba 
nos pais, pasobra e discrepan- 
cia ta hopi menos. Aruba ta 
resalta compara cu otro isla- 
nan. 

E turista asina ta dispuesto pa 
paga mas pa e acomodacion 
cu e ta haya”. Segun Eman e 
ora por logra realisa e vision 
di gobierno di no simple- 
mente crece den volumen, 
pero crece den calidad. Ora 
cu door di un miho producto 
e isla ta crece den calidad bo 
ta haci e pueblo mas contento 
y esaki ta keda refleha den e 
forma cu e ta produci. 

“E combinacion aki, un 
pueblo mas contento y mas 
satisfecho cu e resultadonan 
di nan esfuerso hunto cu un 


ambiente fisico di un miho 
nivel, ta haci cu nos por pidi 
e turista cu ta bishita nos pa 
paga mas pa e acomodacion 
cu e ta haya. 

Esaki naturalmente mester 
wordo traduci atrobe den e 
‘RevPar’ (Revenue Per Avail- 
able Room) cu mester crece. 
No crece pa simplemente e 
accionistanan di e hotelnan 
por haya mas rendimento - 
cu si nan inverti nan merece 
esaki - pero tambe pa e rendi- 
mento aki por wordo traduci 
den un compensacion mas 
halto di esunnan cu ta traha 
den e industria hotelero.” 

Asina e vision di un Aruba 
di calidad ta resulta den un 
Aruba mas fuerte, un Aruba 
caminda e ciudadanonan por 
comparti e bolo cu hunto a 
haci’e mas grandi pasobra a 
haci e isla uno di calidad hal- 
to. Q 



ganisacion na Aruba,” Min- 
ister President Eman a splica. 

E mandatario a indica cu di 
e manera aki ta yega atrobe 
na un punto excepcional 
cu Aruba ta cana dilanti no 
solamente den e aspecto di 


conversion berde pa mehora 
calidad di bida acopla na e vi- 
sion cu nos tin pa nos pais, ta 
sigui engrandece e nomber 
di Aruba como un lider den e 
tereno aki, pero tambe ta tra- 
duci den resultado directo pa 
nos ciudadanonan. □ 

Salada di SeaFood 

Sudoku BON DIA, train bo mente 

Bon bini na Sudoku Bon Dia. tal forma cu cada rij crusa of E number tampoco no por 
Riba e pagina aki nos ta brin- bay abou tin e number un ripiti den e cuadra chikito. 
da bo tur dia tres sudoku den solo biaha. Tambe den cada Trahando cu e numbernan 
e siguiente secuencia, Facil, cuadra chikito compara cu cu tin poni caba ta yuda bo 
Medio. Pa resolve bo ta pone esun mas grandi tambe tin e yega na e solucion.Q 

f NA WARDA 

Oranjestad 

G 

Dr. Esschendal 


EMERGENCIA 

911 



POLIS 

100 

POLIS 

581-1100 

ORANJESTAD 

582-4000 

NOORD 

587-0009 

STA. CRUZ 

585-4710 

SAVANETA 

584-7000 

SAN NICOLAS 

584-5000 

BRANDWEER 

115 

BRANDWEER 

582-1108 

POLIS TIPLINE 

11141 

HOSPITAL 

527-4000 

AMBULANCE 

582-1234 

SAN NICOLAS 


AMBULANCE 

584-5050 


BOTICA 


Oranjestad: Maria Tel: 585-8145 

San Nicolas: Seroe Preto Tel: 584-4833 


SERVICES 

INFORMATION 118 

SETAR 582-2116 

TAXI 582-5900 

TAXI-TAS 587-5900 

PROF. TAXI 588-0035 

TAXI D.T.S. 587-2300 

SERVICE ARUBA 583-3232 


CRUISESHIP 


February 25 

Freewinds 

Ryndam 



MORTUARIO 

AD Patres 584-2299 

Aurora 588-6699 

Mementomori 583-3358 

Th^ Olive Tree 584-8888 

FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaranteed 

FUNDACION 

Anti-Droga 

Aruba 

(FADA) Teh 583-2999_ 

FUNDACION 
Respetami 
Teij_5_82-44_33 _ 

Diabetic Foundation 
Arubano 

J® 1 ! 5 - 88 - 88 . 08 _ 

Narcotics Anonymous 

Tel: 583-8989 

Foundation Amor 
pa Prohimo 

Tel: 583-3345 /586-6976 

Women in Difficulties 
Foundation 
Tel: 583-5400 



Caribbean 
Cinemas 


lOODigital HD 


MEGAPLEX8 

caribbeancinemas.com/ aruba 

□5 


LIKE OUR NEW FACEBOOK PAGE 

n [Caribbean Cinemas Aruba ] Q, 


THE MOST SPECTACULARTHEATRICAL EVENT 

RETURNS TO THE BIG SCREEN OF CARIBBEAN CINEMAS 



The Met 
ropolitan 

Opera P3 

-i- Ll VE 


TCHAIKOVSKY/BARTÓK 

Iolanta / Bluebeard’s 
Castle 

FEB 25 6:00PM ENCORE 


Exclusively at CARIBBEAN CINEMAS, you can experience 
this grand presentation transmitted LIVE in more than 2,000 
Movie Theaters in 69 Countries around the world, directly 
from The Metropolitan Opera House in New York. 


ROSSINI _ _ 

La Donna del Laaro ^ f* l\/l /=»f- 

MAR 14 12:55PM ° lYXV^L 

ropolitan 


MAR 25 6:00PM ENCORE 


MASCAGNI/LEONCAVALLO 


Cavalleria Rusticana/ Or\pr«n 
Pagliacci L7 |JCI Cx 


APR 25 12:30PM tftfr 
MAY 6 6:00PM ENCORE 


LIVE 


AT CARIBBEAN CINEMAS MEGAPLEX 8, PALM BEACH PLAZA 


TICKETING INFORMATION 


586-0074 

AWG 50,00 Adults 
AWG 45,00 Seniors 


Monday to Friday - After 3:30 PM 
Saturday and Sunday - Añer 1:00 PM 


Per person, per function. 
Tax included. 




ENCORE PRESENTATIONS SUBJECT TO CHANGE 


The Met: Live in HD series is made possible by a generous grant from its founding sponsor 
The Neubauer Family Foundation • Global corporate sponsorship of The Met Live in HD is provided 
by Bloomberg • The HD Broadcasts are supported by ^lbll ^BrotherS 




Palm Beach Plaza | Aruba | 586-0074 


Roland W. Peterson: 

Abo tambe ta haya esaki ta confuso? 

Su nomber tabata: Katrien Paarden 
Pero tur hende ta yama su persona “Tien” 

Un dia “Tien” a casa cu Karel Kracht 
E resto di su bida el a pasa como: 

“Tien Paarden- Kracht.” 

Su nomber tabata: Greetje Vreemde 
Pero tur hende ta yame su persona Greet 
Un dia Greet a casa cu e Chines Linford Ling 
E resto di su bida el a pasa como 
“Greet Vreemde- Ling.” 


Su nomber tabata: Helen Doncker 
Pero tur hende ta yama su persona Hele 
Un dia Hele a casa cu e Surnam Hilario Nacht 
E resto di su bida el a pasa como: 

“Hele Doncker-Nacht. 

Aries 


Corda cu “ken ta irita bo, ta controla bo”, no 
laga pa otronan bruha bo cabes. Disfruta cu 
bo pareha trankilamente y no laga bo mes 
influencia door di redo. Bo numbernan di 
awe 9, 25, 33 y 41. 


Lo bo haya un invitacion imprevisto. Lo tin 
un sorpresa den un reunion social. Esaki ta 
bo dia pa bib’e intensamente banda di bo 
pareha y si bo no tin e, sali fei cas. Bo num- 
bernan di awe 11, 27, 36 y 44. 



Tauro 



Tremendo, un placa lo yega ora cu bo tin 
mester! Laga atras e pesimismo cu bo por 
a pasa aden ora di drenta den contacto cu 
personanan cu ta gusta conflicto. Bo num- 
bernan di awe 10, 26, 34 y 42. 

Geminis 


Un grato sorpresa, un relacion di pareha 
lo marcha hopi bon. Si bo bida den pareha 
ta marchando bon, no complica esaki cu 
pelea ni lamento. Bo numbernan di awe 
21,37, 46 y 54. 



Cancer 


Disfruta bo intimidad di un manera cu 
pa awo poco explora pa bo. Habri bo bida 
na experiencianan nobo, disfruta bo in- 
timidad y lo bo tin un anochi feliz. Bo 
numbernan di awe 8, 24, 32 y 40. 



Leo 


Relaha bo mes. Bo merece esey. No com- 
plica bo bida. Debi na cierto factornan im- 
previsto, lo bo nota con cambionan ta pasa 
den bo plannan na ultimo ora. Bo num- 
bernan di awe 7, 23, 31 y 39. 



Uirgq 



Libra 


Un toke fuerte di optimismo ta envolve bo. 
Loke mas bo tabata tin mester. Oranan di 
mainta por trece algun contratiempo chiki- 
to y haci bo mira bida di forma diferente. 
Bo numbernan di awe 6, 22, 30 y 38. 


Lo bay tin encuentronan inespera. Loke 
bo a spera lo bay materialisa. Un hende cu 
tabata mustra distancia, imposibel di conk- 
ista, lo presenta den bo mundo. Bo num- 
bernan di awe 5, 21, 29 y 37. 



Scorpio 


. 



Bolbe descubri amor y pasion cu bo a pen- 
sa cu lo a wordo lubida. Bo ta sinti bo mes 
sigur cu bo relacion actual. Bo intuicion ta 
bisa bo cu problemanan a wordo resolvi. 
Bo numbernan di awe 4, 23, 33 y 40. 

Sagitario 

Dificultad? Trankilo. Bo bon disposicion 
lo resolve tur cos. No tin nada negativo 
den bo bida amoroso pasobra awo bo ta 
gosando di un gran claridad mental. Bo 
numbernan di awe 14, 24, 31 y 46. 

Capricqrniq 




Aquario 


Bo ta hopi sensibel y esey por haci bo 
daño si bo scucha algo inespera. Debi na 
e transito di Luna, lo bo por ta sensibel di 
forma extraordinario. Bo numbernan di 
awe 4, 20, 28 y 36. 


Kico cu pasa no perde bo pasenshi y lo 
bo sali padilanti. Bo disposicion mental 
lo yuda bo haya frasenan adecua pa recu- 
pera e balansa emocional. Bo numbernan 
di awe 14, 30, 38 y 46. 

m\ MUNDO CURIOSO 



Cara di popchi y curpa 
di “Hulk” 




Esaki ta debi cu e muhe 
di wowonan color berde y 
di un beyesa pa wordo en- 
vidia, ta fortalece su curpa 
den un sala di gymnastiek 
desde tres aña pasa. 

“Prome mi kier a bira mas 
fuerte pa gana confiansa den 
mi mes,” Vins a revela, kende 
riba su cuenta di facebook tin 
mas di 30 mil siguido. 

“Na 2013 mi tabata tin e 
oportunidad di bay den un 
programa intensivo y esey si 
tabata un aña fructifero den 


resultado,” e dama Ruso a 
agrega riba su pagina oficial 
di internet. 

Cu e paso di tempo y un dieet 
streng, Julia a logra reduci vet 
y gana masa musculo husto 
den e zona adecua. Vins ta 
consciente cu si tin hopi fa- 
natico, tambe tin critica di su 
figura peculiar. 

“Nada den bida aki ta wordo 
logra facilmente y sin hopi 
sacrificio. Mi ta sigui mi 
soño,” el a conclui. Riba e 





cuenta di facebook di Vins 
por haya decenas di potret 
di e deportista aki den ple- 
no training cu mancornan y 
bara. 

Despues di a sali na cla su 
storia, miles di persona ya 
tabata sigui Vins riba su face- 
book y ta ricibi su potret dia- 
riamente riba Instagram.Q 


































